নিষ্পাপ শিশুর পিতা কে? নিষ্পাপ শিশুর পিতা কে? – Ajkergopalganj.com\nবুধবার, ১৫ সেপ্টেম্বর ২০২১, ০৩:১৮ অপরাহ্ন\nধর্ষণের ফলে জম্ম নিয়েছে নিষ্পাপ একটি কন্যা শিশু। ধর্ষণের অভিযোগে দায়েরকৃত মামলায় ৯ মাস জেল খেটে অবশেষে জামিন পেয়েছেন অভিযুক্ত মোটর শ্রমিক মোস্তফা শিকদার (৪০) নামে এক যুবক। ডিএনএ পরীক্ষার রিপোর্ট বলছে মোস্তফা শিকদার ধর্ষণ করেনি। ধর্ষণের শিকার তরুনীর পরিবার দাবি করা হয়েছে ধর্ষণের কারণে ওই তরুনীর ৩মাস আগে কন্যা সন্তান প্রসব করেছে। তাহলে ওই তরুনীর কন্যা সন্তানের পিতা কে? এমন প্রশ্ন এখন ঘুরপাক খাচ্ছে গোপালগঞ্জের কোটালীপাড়া উপজেলার তারাশী গ্রামের কয়েক হাজার মানুষের মুখে।\nওই তরুণীকে ধর্ষণের ঘটনায় গত বছরের ২৩ সেপ্টেম্বর কোটালীপাড়া থানায় একটি ধর্ষণ মামলা হয়। মামরার বিবরণে বলা হয়েছে, ২০২০ সালের ১৩এপ্রিল তারাশী গ্রামের মৃত্যু আজগার আলী শিকদারের ছেলে মোস্তফা শিকদার ওই তরুণীকে ধর্ষন করে। এই ধর্ষনের ফলে তরুণী অন্তঃসত্ত্বা হয়ে পড়েন।\nকোটালীপাড়া থানার ওসি মো: আমিনুল ইসলাম বলেন, ৫মাসের অন্তঃসত্ত্বা হওয়ার পর কোটালীপাড়া থানায় এ ধর্ষণ মামলা দায়ের করা হয়। মামলা দায়েরের দিন রাতেই পুলিশ মোস্তফা শিকদারকে গ্রেফতার করে। পরের দিন ২৪ সেপ্টেম্বর তাকে আদালতে পাঠানো হয়। এরপর দীর্ঘ প্রায় ৯মাস জেল খেটে চলতি বছরের ২৪ মে মোস্তফা শিকদার জামিনে মুক্তি পেয়েছে।\nএদিকে চলতি বছরের মার্চ মাসের মাঝামাঝি ওই তরুনী একটি কন্যা সন্তান প্রসব করেন। এরপর মোস্তফা শিকদারের পরিবারের পক্ষ থেকে ডিএনএ পরীক্ষার জন্য গোপালগঞ্জ সিনিয়র জুডিশিয়াল ম্যাজিস্ট্রেট আমলী আদালতে আবেদন করেন। এই আবেদনের প্রেক্ষিতে আদালত ডিএনএ পরীক্ষার নির্দেশ দেয় । আদালতের নির্দেশে কোটালীপাড়া থানা পুলিশ বাংলাদেশ পুলিশ ফরেন্সিক ল্যাবরেটরি থেকে ডিএনএ পরীক্ষা করায়। ডিএনএ পরীক্ষার পর ডিএনএ এক্সপার্ট দিপাঙ্কর দত্ত রিপোর্ট প্রদান করেন। রিপোর্টে তিনি উল্লেখ করেন, ডিএনএ পরীক্ষায় নিশ্চিত ভাবে প্রমাণিত হয় যে মোস্তফা শিকদার ওই তরুনীর গর্ভজাত সন্তানের জৈবিক পিতা নয়।\nস্থানীয়রা জানিয়েছেন, ডিএনএ রিপোর্ট ফাঁস হলেই তারাশী গ্রামের কয়েক হাজার নর-নারীর মুখে মুখে একই প্রশ্ন ঘুরপাক খাচ্ছে, তাহলে এই কন্যা সন্তানের পিতা কে?\nএ বিয়য়ে ওই তরুনীর কাছে জানতে চাওয়া হলে তিনি কোন মন্তব্য করতে রাজি হননি। তবে মামলার বাদী বলেন, আমরা এই ডিএনএ পরীক্ষার রির্পোট মানি না। পূনরায় ডিএনএ পরীক্ষার জন্য আদালতে আবেদন করবো।\nমোস্তফা শিকদার বলেন, আমাকে মিথ্যা মামলা দিয়ে ৯মাস জেল খাটানো হয়েছে। এখন আমি এই মামলায় জামিনে আছি। আমি একজন শ্রমজীবী মানুষ। দৈনিক আয় করে আমার সংসার চালাতে হয়। দীর্ঘ এই ৯মাস জেলে থাকার কারণে আমি সর্বশান্ত হয়েগেছি। আমাকে যে হয়রাণি করা হয়েছে তার জন্য আমি বিচার ও ক্ষতিপূরণ চাই।\nকোটালীপাড়া থানার ওসি মো: আমিনুল ইসলাম বলেন, ডিএনএ পরীক্ষার রির্পোট পাওয়ার পরে মোস্তফা শিকদারকে মামলা থেকে বাদ দিয়ে মামলার ফাইনাল রির্পোট আদালতে দিয়েছি। আদালত যদি এই মামলার পূনরায় তদন্তের নির্দেশ দেন, তাহলে আমরা তদন্ত করে বের করার চেষ্টা করবো যে কে এই কন্যা সন্তানের পিতা?


প্রকাশিত: ১১:৫৬ এএম, ১৫ এপ্রিল ২০২১\nসম্প্রতি আমি ‘বিজয়া’ নামে একটি ভারতীয় বাংলা সিনেমা দেখেছি। বাংলাদেশি অভিনেত্রী জয়া থাকাতে এবং তিনি এর জন্য পুরস্কার পেয়েছেন শুনে নেটে দেখলাম। অনেক সুন্দর কাহিনী। কলকাতার মানুষদের গরিবি হাল, আর বাংলাদেশি চরিত্রদের মুখে বিরক্তিকর বাংলা বলা বাদ দিলে দেখার মত ছবি।\nএ ছবির সবচেয়ে যে জিনিস আমাকে অবাক করেছে তা হচ্ছে স্থল সীমান্ত দিয়ে বাংলাদেশি এক রোগী হুটহাট করে কলকাতা যাওয়া-আসা করতে পারে, অন্যদেরকেও অবৈধভাবে পার করাতে পারে। আর তাকে সহায়তা করে বাংলাদেশ বর্ডার গার্ড? কিভাবে এটা সম্ভব? অমিত শাহরা কি এই ধারণা থেকে বলে বাংলাদেশিরা খাবারের অভাবে ভারতে চলে যায়!\nবাংলাদেশ সম্পর্কে অসৌজন্য, অসার কথা বলা ভারতীয় হিন্দুত্ববাদী নেতাদের শিরোমনি অমিত শাহ আবারও বলেছেন, ‘বাংলাদেশের গরিব মানুষ এখনও খেতে পায় না, তাই ভারতে আসে। বিজেপি পশ্চিমবঙ্গে ক্ষমতায় এলে বাংলাদেশ থেকে অনুপ্রবেশ বন্ধ করা হবে।’ কলকাতার আনন্দবাজার পত্রিকাকে তিনি এ কথা বলেন। দু’চার দিন পর পর অশিষ্ট, মিথ্যা কথা বলা অমিত শাহের অভ্যাসে পরিণত হয়েছে এবং পশ্চিমবঙ্গে নির্বাচনকে ঘিরে সেটি মাত্রা ছাড়িয়ে যাচ্ছে। বাংলাদেশ তার বক্তব্যের আনুষ্ঠানিক প্রতিবাদ না করলেও আপত্তি জানাচ্ছে বরাবর। অমিত শাহের সর্বশেষ বক্তব্যের প্রতিবাদে পররাষ্ট্রমন্ত্রী এ কে আব্দুল মোমেন বলেছেন, ‘বাংলাদেশ নিয়ে তার জ্ঞান সীমিত। বরং ক্ষেত্রবিশেষে বাংলাদেশ তাদের দেশ ভারত থেকে অনেক এগিয়ে।’\nভারতীয় জনতা পার্টির (বিজেপি) সাবেক সভাপতি অমিত শাহ হচ্ছেন সেই ব্যক্তি যিনি ২০০২ সালে গুজরাট দাঙ্গার সময় গুজরাটের মুখ্যমন্ত্রী নরেদ্র মোদির ডেপুটি স্বরাষ্ট্রমন্ত্রী ছিলেন এবং ২০২০ সালের দিল্লি দাঙ্গার সময় প্রধানমন্ত্রী নরেদ্র মোদির মন্ত্রিসভার স্বরাষ্ট্রমন্ত্রী। গুজরাটের দাঙ্গায় প্রায় দুই হাজার এবং দিল্লির দাঙ্গায় ৫৩ জন মানুষ মারা গেছে; যে দুই দাঙ্গায় সিংহভাগ নিহতহরা ছিল মুসলমান।\nএর আগে গত ১১ ফেব্রুয়ারি অমিত শাহ পশ্চিমবঙ্গের এক জনসভায় বাংলাদেশ থেকে কথিত অনুপ্রবেশের ইস্যু নিয়ে উসকানিমূলক বক্তব্য দিয়েছেন। তিনি বলেছেন, পশ্চিমবঙ্গে বিজেপি ক্ষমতায় এলে সীমান্ত দিয়ে ‘কোনও মানুষ দূরে থাক - একটা পাখিও ঢুকতে পারবে না।’ পশ্চিমবঙ্গে ক্ষমতাসীন তৃণমূল কংগ্রেস অবশ্য দাবি করছে তাদের শাসনামলে অনুপ্রবেশ ঘটছে বলে কেন্দ্রীয় সরকার যা বলছে তা সম্পূর্ণ ভিত্তিহীন।\nঅমিত শাহের বাংলাদেশ নিয়ে বিদ্বেষপূর্ণ, অবমাননাকর মন্তব্য করার ইতিহাস দীর্ঘ। প্রায় প্রতিবছরই বাংলাদেশিদের নিয়ে অবমাননাকর কথা বলেন তিনি। ২০১৯ সালে বলেছেন, পশ্চিমবঙ্গ থেকে বাংলাদেশিদের খুঁজে খুঁজে তাড়িয়ে দেওয়া হবে। ২০২০ সালের নভেম্বরে বিএসএফ-এর সঙ্গে এক বৈঠকে বলেছেন বাংলাদেশ থেকে ভোটার গিয়ে ভারতে ভোট দিয়ে আসে। সীমান্ত সিল করে দেওয়া হবে, যাতে 'মশা-মাছিও' ঢুকতে না পারে। তার এসব আপত্তিকর মন্তব্যের মধ্যে ২০১৮ সালে বাংলাদেশিদের ‘উইপোকা’ বলার বিষয়টি ভারতেও সমালোচিত হয়েছে।\nঅমিত শাহ যতবারই বাংলাদেশ নিয়ে বিরুপ মন্তব্য করেন বাংলাদেশের মানুষ আশ্চর্য হয়। ভারতীয়দের অর্থনৈতিক অবস্থা, রাজনৈতিক অবস্থা, সামাজিক অবস্থা- কোনটাই বাংলাদেশ থেকে উন্নত নয়। ছিটমহল বিনিময়ের পর যেসব অধিবাসী ভারতে রয়ে গেছে তারা এখন পস্তাচ্ছে। ভারতীয় পত্রিকা খবর করেছে, কেউ কেই অমানবিক জীবন যাপন করছে সেখানে।\nএটা ঠিক যে স্বাধীনতা পরবর্তীকালে সামর্থবান হিন্দুদের কেউ কেউ ভারত গিয়েছেন ভারতকে হিন্দু সম্প্রদায়ের তীর্থ ভূমি জ্ঞান করে। আর কেউ কেউ যাচ্ছেন এখান থেকে বড় অংকের টাকা আত্মসাত করে। মামলায় পলাতক হয়ে। বাংলাদেশ বরং অভিযোগ করতে পারে যে, ভারত এদের দ্বারা অবৈধভাবে বাংলাদেশের সম্পদ পাচারে সহায়তা করছে এবং মুসলমান ছাড়া সবাইকে নাগরিকত্ব দিবে বলে অমিত শাহরা ‘নাগরিকত্ব সংশোধনী বিল বা সিএবি-এর মূলা’ ঝুলিয়ে শিক্ষিত হিন্দু, বিশেষ করে আমেরিকা-কানাডা-ইউরোপে বসবাসরত প্রবাসী বাংলাদেশি হিন্দুদের দেশত্যাগে বা ভারতে সেকেন্ড হোম বানাতে অর্থ পাচারে উৎসাহ যোগাচ্ছে। এসব প্রবাসীদের অনেকে পশ্চিমা দেশে ভারতীয় হিন্দু মৌলবাদীদের সঙ্গে মিশে বাংলাদেশ বিরোধী তৎপরতায়ও আছে।\nবাংলাদেশের মুসলিমরা তৃতীয় শ্রেণির নাগরিক হিসেবে বসবাস করতে কোন কারণে ভারতে যাবে- আমাদের প্রধানমন্ত্রী, পররাষ্ট্রমন্ত্রী থেকে শুরু করে ধর্ম-বর্ণ নির্বিশেষে সমগ্র বাংলাদেশি নাগরিকেরা বার বার এই প্রশ্ন তুলেছে। ভারতে মুসলমানরা হিন্দু অধ্যুষিত এলাকায় বাড়ি ভাড়া নিতে পারে না, উচ্চ পদের সরকারি চাকরি পায় না, নিম্ন শ্রেণির বেসরকারি চাকরি করতে হলেও অনেককে ধর্ম গোপন করতে হয়। ভারতে হিন্দুদের সঙ্গে মুসলমানদের প্রেম-বিয়ে নিষিদ্ধ, গরুর মাংস খাওয়ার কারণে মুসলমানদের হত্যা করে, মোদি-অমিত শাহ জুটির এই বর্বর হিন্দু রাষ্ট্রে বাংলাদেশিরা কেন যাবে!\nযে হারে লক্ষাধিক শিক্ষিত ভারতীয় নাগরিক বাংলাদেশের বিভিন্ন সংস্থায় চাকরি করছে, বাংলাদেশিরা ভারতে যে সুযোগ পাচ্ছে না। পেলেও তাদেরকে হয়তো জানে মেরে বাংলাদেশে পাঠিয়ে দিত ভারতীয় হিন্দু মৌলবাদীরা। তাহলে বাংলাদেশের কারা যাচ্ছে ভারতে থাকতে, চাকরি করতে! অশিক্ষিত বেকারতো বাংলাদেশে সচরাচর চোখে দেখা যায় না। ভাত খাওয়ার জন্য ভারত যেতে হবে- যেই দেশের লক্ষ কোটি মানুষ তিন বেলা খাবার পায়না! অমিত শাহ স্বরাষ্ট্রমন্ত্রী, তারতো উচিত ভোটের মাঠে এই বক্তৃতাবাজি না করে, বাংলাভাষী ভারতীয়দের বাংলাদেশি না ভেবে ‘অবৈধ বাংলাদেশি’ বের করে তার তালিকা ঢাকাকে হস্তান্তর করা।\nবাংলাদেশেরও উচিত কতজন ভারতীয় বাংলাদেশে চাকরি করছে তার হিসাব দেওয়া। ২০০৯ সালে ফিনান্সিয়াল এক্সপ্রেস পত্রিকা লিখেছিল ৫ লাখ। গার্মেন্টস সেক্টরের লোকরা দাবি করছেন, শুধু এই সেক্টরে বৈধ অবৈধভাবে কত লাখ ভারতীয় কাজ করে এবং কী পরিমাণ রেমিটেন্স ভারতে যায় হিসাবটা দিলে অমিত শাহদের মুখ বন্ধ হবে। সোর্সিং অফিসগুলো আর ফ্যাক্টরিতে শুধু টেকনিশিয়ান সাজিয়ে ফলস ডিক্লারেশন দিয়া নানা ডিপার্টমেন্টে যেসব ভারতীয় এক্সিকিউটিভ কাজ করে এদের ওয়ার্ক পারমিট দেয়া বন্ধ করলে অমিত শাহদের খবর হবে। বাংলাদেশ নিয়ে অমিত শাহের জ্ঞান সীমিত বললে হবে না, জ্ঞান বাড়ানোর দায়িত্ব বাংলাদেশেরও রয়েছে। লক্ষ লক্ষ বেকার দেশে রেখে বিদেশি এক্সিকিউটিভ আনা বিলাসিতা। গার্মেন্টস সেক্টরের বয়স চল্লিশ বছর, শিশু নয় যে এখনও বিদেশি নির্ভর থাকবে।\nভারতীয়রা বছরে কত টাকা বাংলাদেশ থেকে নিয়ে যায়, তার নানা পরিসংখ্যান রয়েছে। কেউ বলছেন হুন্ডি বাদেও ৮ বিলিয়ন মার্কিন ডলার, কেউ বলছেন ১০ বিলিয়ন ডলার। রিফিউজি এন্ড মাইগ্রেশন মুভমেন্টস রিসার্চ ইউনিট তাদের ২০১৯ সালের রিপোর্টে দেখিয়েছে ভারতীয় নাগরিকদের বাংলাদেশ থেকে পাঠানো অর্থের পরিমাণ চার বিলিয়ন মার্কিন ডলার। আমি এর কোনটাই নয়, বাংলাদেশ সরকারের কাছে সঠিক এবং হালনাগাদ তথ্য দাবি করছি। স্বরাষ্ট্র মন্ত্রণালয়ের যেসব দুর্নীতিবাজ কর্মকর্তা ভারতীয়দের গড়ে টেকনেশিয়ান বানিয়ে এখানে চাকরির সুযোগ দিচ্ছে তাদেরকে চিহ্নিত করতে হবে।\nভারতীয় সরকারি তথ্য মতে, ভারতে যাওয়া বিদেশি রোগী এবং পর্যটক- দুই স্থানেই বাংলাদেশিরা শার্ষস্থানে। ২০১৮ সালে সাড়ে ২২ লাখ বাংলাদেশি পর্যটক হিসেবে ভারত গিয়েছে। ভারতের অর্থনীতিতে এসব বাংলাদেশিদের ভুমিকা অমিত শাহ না জানলেও কলকাতার ব্যবসায়ীরা, রোগীর অভাবে থাকা দিল্লি, ভেলোর, মাদ্রাজ, হায়দ্রাবাদ, ব্যাঙ্গালোর এবং কলকাতার হাসপাতালগুলো করোনাকালে ঠিকই টের পেয়েছে। সে কারণে যত দ্রুত সম্ভব বিমান চলাচলের অনুরোধ নিয়ে আসে তারা।\nএদিকে বাংলাদেশি নেটিজেনরা অমিত শাহকে আবার ধুয়ে দিচ্ছে তার মন্তব্যের কারণে। বলছে, হাঁ, বাংলাদেশিরা ভারতে যাচ্ছে কিন্ত টয়লেট না থাকায় ফেরত আসছে। ডাক্তার আব্দুন নূর তুষার লিখেছেন, ‘খোলামাঠে হাগা তাদের দীর্ঘদিনের ঐতিহ্য। বিশেষ করে রেললাইনে বসে।‘ পররাষ্ট্রমন্ত্রী আব্দুল মোমেনও এই টয়লেট নিয়ে অমিত শাহকে কটাক্ষ করেছেন। তিনি বলেছেন, ‘ভারতের লোকদের ৫০ শতাংশের ভালো কোনো বাথরুম নেই। আর আমাদের ৯০ শতাংশ লোকই ভালো বাথরুম ব্যবহার করেন।’ খোলা জায়গায় টয়লেট করার বিপক্ষে ভারত দীর্ঘ সংগ্রাম করছে। অমিতাভ বচ্চন, শাহরুখ খান, আমির খানরা ক্যাম্পেইন করেছেন। অক্ষয় কুমার এই নিয়ে সিনেমা বানিয়ে শত কোটি রুপি আয় এবং রাষ্ট্রীয় পুরস্কার পেয়েছেন কিন্তু খোলা জায়গায় হাগা বন্ধ করা যাচ্ছে না। মহারাষ্ট্র খোলা জায়গায় হাগা বন্ধের আইন করেছে, নরেন্দ্র মোদি 'স্বচ্ছ ভারত অভিযান' চালাচ্ছেন। লাভ হয়নি।\nসে কারণে আমারও বলতে হচ্ছে হয়- বাংলাদেশ নিয়ে বেফাঁস মন্তব্য করার আগে অমিত শাহের বরং 'স্বচ্ছ ভারত অভিযান'-এ মন দেওয়া উচিত। ভালো টয়লেট ব্যবস্থা যদি তারা নিশ্চিত করতে পারে- তার কথিত অনুপ্রবেশের উদ্ভট বয়ান বাংলাদেশিদের কাছে তখন বিশ্বাসযোগ্য হতেও পারে।


চলক কাকে বলে? - Bissoy\nউত্তরের সময় February 23, 2014\nযেসব রাশির মান গাণিতিক প্রক্রিয়ায় ভিন্ন ভিন্ন হয় অর্থাৎ যেসব রাশির মান পরিবর্তনশীল, সেসব রাশিকে চলক বলে। এমন কিছু বিষয় আছে, যার মান বিশেষ শর্তাধীনে পরিবর্তিত হতে পারে, তাদের চলক বলা যেতে পারে।\nযেমন: অর্থনীতিতে দাম, আয়, মুনাফা, চাহিদার পরিমাণ, বিনিয়োগ, জাতীয় আয়, ব্যয়, জোগান ইত্যাদি চলক হিসেবে বিবেচিত। দামের বিভিন্ন পরিমাণে জোগানের বিভিন্ন পরিমাণ পাওয়া যায়। দাম বাড়লে জোগান বাড়ে এবং দাম কমলে জোগানও কমে। এখানে দাম এবং জোগান উভয়েই পরিবর্তনশীল হওয়ায় দুটিই চলক হিসেবে বিবেচিত। বীজগণিতের X, Y, Z ইত্যাদি প্রতীক দ্বারা চলক প্রকাশ করা হয়।\nউত্তর 18904 বার প্রদর্শিত\nউত্তরের সময় May 9, 2022\nবীজগণিতে অজ্ঞাত রাশি বা অক্ষর প্রতিককে চলক বলে\nউদাহরণঃ অক্ষর প্রতীক x এর মান5বা 10 অন্য কোন সংখ্যা হতে পারে। বীজগণিতে এ ধরনের অজ্ঞাত রাশি বা অক্ষর প্রতিককে চলক বলে।\nউত্তর5বার প্রদর্শিত\nজীব নিজেকে নির্দিষ্ট স্থানে আবদ্ধ রেখে উদ্দীপকের প্রভাবে বা স্বতঃস্ফূর্তভাবে অঙ্গ প্রত্যঙ্গের সঞ্চালন ঘটালে, তাকে চলন বলে।\n1 টি উত্তর 2656 বার প্রদর্শিত\nআই/ও ডিভাইস কাকে বলে?\nসাধারনত মাইক্রোপ্রসেসর হতে যে ডিভাইসের মাধ্যমে ডাটা আদান অথবা প্রদান করা হয় তাকে আই/ও ডিভাইস বলে।\n1 টি উত্তর 2574 বার প্রদর্শিত\nPPI কাকে বলে?\nমাইক্রোপ্রসেসরের পেরিফেরাল ডিভাইসকে কার্যোপযোগী করার জন্য নির্দিষ্ঠ প্রোগ্রামের প্রয়োজন হয় । তাই এই প্রকার ডিভাইসের ইন্টারফেসকে প্রোগামেবল পেরিফেরাল ইন্টারফেস বলে।\n1 টি উত্তর 3028 বার প্রদর্শিত\nঅমাবস্যা কাকে বলে?\nযখন চন্দ্র পৃথিবী ও সূর্যের একদিকে থাকে তখন সমগ্র চন্দ্রপৃষ্ঠ অন্ধকার হয়ে যায়, এ অন্ধকার অংশটিকে অমাবস্যা বলে।\n1 টি উত্তর 6614 বার প্রদর্শিত\nবিভক্তিযুক্ত শব্দ মাত্রই পদ। অন্য কথায় বাক্যের অন্তর্গত প্রতিটি শব্দকে এক একটি পদ বলে।\n1 টি উত্তর 2803 বার প্রদর্শিত\nভারসাম্য দাম কাকে বলে?\nবাজারে ক্রেতা-বিক্রেতারা স্বাধীনভাবে দর-কষাকষি করে দ্রব্যসামগ্রী ক্রয়-বিক্রয় করে। ক্রেতা-বিক্রেতাদের মধ্যে এ রকম দর-কষাকষির ফলে একটি নির্দিষ্ট দামে চাহিদা ও জোগানের মধ্যে সমতা আসে। এভাবে চাহিদা ও জোগানের পারস্পরিক প্রভাবেই দ্রব্যের...\n1 টি উত্তর 3280 বার প্রদর্শিত\nনিষেক ক্রিয়ার মাধ্যমে উৎপন্ন হয় এবং যার বীজ পুষ্ট হয় তাকে ফল বলে।\n1 টি উত্তর 6396 বার প্রদর্শিত\nটি ডি শি কাকে বলে?\n1 টি উত্তর 2975 বার প্রদর্শিত\nএক ওহম কাকে বলে?\nকোন পরিবাহীর দু’প্রান্তে এক ভোল্ট বিভব পার্থক্যের কারণে উক্ত পরিবাহীর মধ্য দিয়ে এক এ্যাম্পিয়ার কারেন্ট প্রবাহিত হওয়ার সময় যে বাধার সম্মুখীন হয়, সে বাধাকে এক ওহম বলে। অথবা কোন পরিবাহীর মধ্য দিয়ে...\n1 টি উত্তর 5467 বার প্রদর্শিত\nবিদ‘আত কাকে বলে?\nবিদ‘আত কাকে বলে এ বিষয়ে অনেকেরই স্পষ্ট ধারণা নেই। অনেকের ধারণা যা আল্লাহর রাসূল সাল্লাল্লাহু ‘আলাইহি ওয়া সাল্লামের যুগে ছিলনা তা-ই বিদ‘আত। আবার অনেকে মনে করেন বর্তমান নিয়মতান্ত্রিক মাদ্রাসা শিক্ষা...\n1 টি উত্তর 4983 বার প্রদর্শিত


পুরুষদের জন্য সেরা বাজেটের পারফিউম - শীর্ষ 10\n1000 টাকার নিচে পুরুষদের জন্য সেরা পারফিউম\nকে ভালো সুগন্ধি পছন্দ করে না? দুর্দান্ত গন্ধের গোপনীয়তা সবসময় একটি বিলাসবহুল আতর নাও হতে পারে, কারণ যুক্তিযুক্ত দামের কিছু প্রশংসনীয়ভাবে ভাল কাজ করতে পারে। বাজারে প্লাবিত ব্যয়বহুল, ব্র্যান্ডযুক্ত সুগন্ধিগুলির সাথে, একটি সাশ্রয়ী মূল্যের বিকল্পটি সন্ধান করা সর্বদা সহজ নয়। এই নিবন্ধটি আপনাকে 1000 টাকার নিচে পুরুষদের সেরা পারফিউমের একটি তালিকা সরবরাহ করবে, যা ভারতীয় পুরুষদের জন্য উপলব্ধ।\n1000 টাকার নিচে পুরুষদের জন্য বাজেট-বান্ধব পারফিউম\nএএক্স সিগনেচার সোনার গাark় ভ্যানিলা এবং ওউড উড পারফিউম\nএই আশ্চর্যজনকভাবে তাজা গন্ধটি সুলভ দামের এবং এইভাবে মোট ক্যাচ। এটি একটি সতেজ সুবাস এবং পুরো দিন স্থায়ী হয় এবং আপনার সংগ্রহে একটি অত্যন্ত জনপ্রিয় সুগন্ধি করে তোলে। মূল উপাদানগুলি গা van় ভ্যানিলা এবং উড কাঠের কারণে আতরটি গরম, কামুক এবং কাঠের গন্ধযুক্ত। এর সেরা অংশটি দাম হতে হবে। সুতরাং, তাড়াতাড়ি এবং এই উপর আপনার হাত পেতে!\nমূল্য: ২,০০০ টাকা। 450, 80 মিলি\nপুরুষদের জন্য পার্ক এভিনিউ9থেকে5ইও ডি পারফাম\nপার্ক এভিনিউ9থেকে5টা তাজাতে একটি সিন্টিল্লেটিং বিস্ফোরণ। খুব যুক্তিসঙ্গতভাবে Rs। 280, এই আতর একটি মোহনীয় ব্যক্তিত্ব সঙ্গে পুরুষদের জন্য আবশ্যক for নাম অনুসারে, এটি শ্রমজীবী পেশাদারদের জন্য লক্ষ্যযুক্ত যারা9থেকে5পর্যন্ত কঠোর পরিশ্রম করে This এই আতরটি অবশ্যই সমস্ত অনিবার্য কাজের চাপের মধ্যে আপনাকে উত্সাহিত করবে। এটি অবশ্যই 1000 টাকার নিচে পুরুষদের জন্য সেরা পারফিউমের একটি।\nমূল্য: ২,০০০ টাকা। 280, 50 মিলি\nএএক্স সিগনেচার রহস্যময় দেহ পারফিউম\nএএক্স সিগনেচার রহস্যময় সুগন্ধি তার উত্কৃষ্ট, জলজ সুবাসের সাথে পরিশীলনের শিল্পকে স্বাগত জানায়। যদি আপনি আপনার চারপাশের রহস্যের ঝকঝকে প্রেম করতে চান তবে আপনাকে বিভ্রান্তির ছোঁয়া মিশ্রিত করে তোলে, এই সুগন্ধিটি আপনার বিলের জন্য উপযুক্ত হবে! একটি প্রধানত তাজা, সিট্রাসি সুগন্ধী একটি দৃ .়, কাঠের গন্ধের সাথে সুন্দরভাবে মিশ্রিত হয়েছে যাতে পুরুষতন্ত্রের ঘ্রাণ উপস্থাপন করা যায়, তাই নিখুঁত। তদুপরি, এটি সত্যই দীর্ঘস্থায়ী এবং দিনের শেষ অবধি আপনার সতেজ বোধ করে।\nমূল্য: ২,০০০ টাকা। 225, 122 মিলি\nপুরুষদের জন্য অ্যাডিডাস ডায়নামিক পালস ইও ডি টয়লেট\nবড় শহরে ছড়িয়ে ছিটিয়ে থাকা সক্রিয় ব্যক্তির জন্য একটি গন্ধ, অ্যাডিডাস ডায়নামিক সুগন্ধিতে সিডির পাতা, মান্ডারিন এবং পুদিনা সহ স্বাদযুক্ত টোন, আপেল এবং আমের উত্তোলনের সাথে পাচৌলি, টঙ্কার মটরশুটি, চন্দনের কাঠের নোটের সংমিশ্রণ রয়েছে contains এবং রকরোজ এই খেলাধুলা আতরটি তাদের পুরুষদের জন্য বোঝানো হয় যারা তাদের প্রতিদিনের জীবনে চ্যালেঞ্জের মুখোমুখি হতে ভয় পান না। অ্যাডিডাস ব্র্যান্ডটি 1000 টাকার নিচে পুরুষদের জন্য কিছু নিখুঁত পারফিউম তৈরি করেছে!\nমূল্য: ২,০০০ টাকা। 750\nটাইটান স্কিন মেনস ইও ডি পারফুম, কাঁচা\nস্কিন টাইটান সিরিজ নামে পরিচিত টাইটান কর্তৃক চালু হওয়া নতুন পারফিউম রেঞ্জটি পুরুষদের মধ্যে তাত্ক্ষণিক হিট। সুগন্ধি আপনার নিজের চেহারাটি সম্পূর্ণ করতে হবে - তাজা এবং গা bold় মধ্যে ডান ঘুষি। শীতল, খাস্তা নোটের সাথে শীতল, খাস্তা নোটগুলির নিখুঁত সংমিশ্রণটি পুরো, নতুন স্তরে পুরুষতন্ত্রকে বহন করে। আতরটিতে তরমুজ এবং পাচলির মতো উপাদান রয়েছে যা এটিকে হালকা ওজনিত এবং প্রাকৃতিক বোধ করে। যদিও উদ্দেশ্য বাজেটের তুলনায় দামটি কিছুটা বেশি, আপনি সর্বদা এটি অ্যামাজনে দুর্দান্ত ছাড়ে পেতে পারেন।\nমূল্য: ২,০০০ টাকা। 1,295, 50 মিলি\nপুরুষদের জন্য নাইকি আপ বা ডাউন পারফেক্ট ইডিটি\nপ্রাকৃতিক পৃথিবীর সুগন্ধযুক্ত প্রাণবন্ত মিশ্রণ, এই নাইক সুগন্ধি তাদের জীবনের পক্ষে যারা জীবন কাটাচ্ছে তাদের জন্য অবশ্যই এটি। সুগন্ধি সাশ্রয়ী মূল্যের দামে একটি স্থায়ী সুবাস সরবরাহ করে। যদি আপনাকে এমন কোনও আতরের উপর নির্ভর করতে হয় যা আপনাকে দেহের গন্ধের কোনও ভয় ছাড়াই সারা দিন খুশিতে দূরে সরিয়ে নিয়ে যায়, তবে এটি এক। নিঃসন্দেহে, এটি 1000 টাকার নিচে পুরুষদের সেরা পারফিউমের তালিকায় শীর্ষে রয়েছে।\nমূল্য: ২,০০০ টাকা। 898, 75 মিলি\nপ্লেবয় নিউ কিং এম ইডিটি\n1000 বছরের কম বয়সী পুরুষদের জন্য একটি আতর খুঁজছেন? আপনার প্রার্থনা উত্তর দেওয়া হয়। সাশ্রয়ী মূল্যের কেনার ছদ্মবেশে প্লেবয়ের বাড়ি থেকে আরও একটি অলৌকিক আতর আসে। কালো মরিচ, ভ্যানিলা, পাচৌলি, কফি, এলাচ এবং লেবু সতেজ স্বাদের সাথে, এই সুগন্ধি একটি পরিষ্কার এবং স্থায়ী সুবাস সরবরাহ করে। 9৪৯ টাকায় মূল্যের এই সুগন্ধিটি একটি প্রয়োজনীয় পোশাক!\nমূল্য: ২,০০০ টাকা। 749, 100 মিলি\nপার্ক অ্যাভিনিউ ইও ডি পারফিউম ইউফোরিয়া\nঅত্যন্ত জনপ্রিয় পার্ক অ্যাভিনিউ ব্র্যান্ড ইউফোরিয়া থেকে অন্য একটি বিস্ময়কর আতর হ'ল সমসাময়িক পুরুষতন্ত্রের জন্য নিখুঁত ইও দে পারফিউম। ফিস্টি কমলার গন্ধ, ফলের নোট এবং কস্তুরি এবং অ্যাম্বারের সুগন্ধের ডান সংমিশ্রণ দ্বারা নির্গন্ধযুক্ত গন্ধটি গতিশীলের চেয়ে কম কিছু নয়। এই সমৃদ্ধ, বহুমুখী আতর দিন এবং সন্ধ্যা উভয় পরার জন্য উপযুক্ত suitable\nমূল্য: ২,০০০ টাকা। 449, 50 মিলি\nজোভান কস্তুরী ইও ডি কোলোনে পুরুষদের জন্য\nএই মশলাদার সুগন্ধি, খুব যুক্তিসঙ্গত দামযুক্ত, একটি দীর্ঘস্থায়ী সুগন্ধি রয়েছে, যা মহিলাদের কাছে চরম আবেদন করে। একটি তারিখে কিছু পরেন এবং আপনার লেডিলভকে আবদ্ধ রাখুন! সুগন্ধি হ'ল মশলাদার এবং কাঠের উভয় নোটের একটি উচ্চ মানের মিশ্রণ, এটি রোমান্টিক সংঘর্ষের জন্য একে একে নিখুঁত করে তোলে। এটির একমাত্র স্প্রিটজ আপনাকে চালিত রাখতে যথেষ্ট এবং এটি দীর্ঘ, দীর্ঘ সময়ের জন্য স্থায়ী হবে। জোভান কস্তুরী 1000 টাকার নিচে পুরুষদের জন্য দুর্দান্ত পারফিউম।\nমূল্য: ২,০০০ টাকা। 655, 88 মিলি\nবিক্রয়ের জন্য এক ব্যক্তি তাঁবু\nপুরুষদের জন্য ফোগ ইম্প্রেসিও সুগন্ধ\nস্পষ্ট কারণে ভারতীয় বাজারগুলিতে ফগ পারফিউমগুলি বেশ ভাল করছে: এগুলি ভাল এবং সস্তাও। এই শক্তিশালী, পুংলিঙ্গ সুগন্ধি সুগন্ধযুক্ত নোটগুলির একটি ছিন্নমূল মিশ্রণ, যা রোমান্টিক সন্ধ্যার জন্য আশ্চর্যজনক। ব্র্যান্ডটি আপনাকে সুন্দরভাবে প্যাকেজড বোতল থেকে 800 স্প্রে ছাড়িয়ে কম আশ্বাস দেয়। এই সুবাস টাইট বাজেটে বসবাসকারী কিশোর বা কলেজ-যাত্রীদের জন্য এখন এক নম্বর পছন্দ!\nমূল্য: ২,০০০ টাকা। 500, 100 মিলি\nআরও সম্পর্কিত লিঙ্ক: পুরুষদের জন্য সেরা পারফিউম\nপুরুষদের জন্য সেরা পারফিউম Rs। 499\nমুভিং অন কেন করা সবচেয়ে কঠিন কাজ\nহটেস্ট পর্ন স্টার কে\nআমি আমার বান্ধবীকে আর ভালবাসি না তবে সে আমাকে ভালবাসে loves\nআপনি কিভাবে moleskin ব্যবহার করবেন না\nলাল শিলা গিরিখাত গরম স্প্রিংস\nইতিহাসের সবচেয়ে শক্তিশালী যোদ্ধা\nযারা হটেস্ট পর্ন তারকারা


সাহিত্যে আর্ট ও দুর্নীতি । শরৎচন্দ্র চট্রোপাধ্যায় - সংস্কৃতি ডটকম\nHomeপ্রচ্ছদসাহিত্যে আর্ট ও দুর্নীতি । শরৎচন্দ্র চট্রোপাধ্যায়\nসাহিত্যে আর্ট ও দুর্নীতি – শিরোনামের এ লেখাটি ১৩৩১ সালের চৈত্র মাসে মুন্সীগঞ্জে সাহিত্য-সভার সভাপতির অভিভাষণ।\nআমি জানি, সাহিত্য-শাখার সভাপতি হবার যোগ্য আমি নই, এবং আমারই মত যাঁরা প্রাচীন, আমারই মত যাঁদের মাথার চুল এবং বুদ্ধি দুই-ই পেকে সাদা হয়ে উঠেছে তাঁদেরও এ বিষয়ে লেশমাত্র সংশয় নেই। কারো মনে ব্যথা দেবার আমার ইচ্ছা ছিল না, তবুও যে এই পদ গ্রহণে সম্মত হয়েছিলাম, তার একটি মাত্র কারণ এই যে, নিজের অযোগ্যতা ও ভক্তিভাজনগণের মনঃপীড়া, এত বড় বড় দু’টো ব্যপারকে ছাপিয়েও তখন বারংবার এই কথাটাই আমার মনে হয়েছিল যে, এই অপ্রত্যাশিত মনোনয়নের দ্বারা নবীনের দল আজ জয়যুক্ত হয়েছেন। তাঁদের সবুজ-পতাকার আহ্বান আমাকে মানতেই হবে, ফল তার যাই কেন না হউক। আর এ প্রার্থনাও সর্বান্তঃকরণে করি, আজ থেকে যাত্রা-পথ যেন তাঁদের উত্তরোত্তর সুগম এবং সাফল্যমণ্ডিত হয়।\nষোল বৎসর পূর্বে বাঙ্গালার সাহিত্যিকগণের বার্ষিক সম্মিলনের আয়োজন যখন প্রথম আরব্ধ হয়, আমি তখন বিদেশে। তারও বহুদিন পর পর্যন্তও আমি কল্পনাও করিনি যে, সাহিত্য-সেবাই একদিন আমার পেশা হয়ে উঠবে। প্রায় বছর-দশেক পূর্বে কয়েকজন তরুণ সাহিত্যিকের আগ্রহ ও একান্ত চেষ্টার ফলেই আমি সাহিত্যক্ষেত্রে প্রবিষ্ট হয়ে পড়ি।\nবাঙ্গালার সাহিত্য-সাধনার ইতিহাসে এই বছর-দশেকের ঘটনাই আমি জানি। সুতরাং এ বিষয়ে বলতেই যদি কিছু হয়, ত এই স্বল্প কয়টা বছরের কথাই শুধু বলতে পারি।\nমাস-কয়েক পূর্বে পূজ্যপাদ রবীন্দ্রনাথ আমাকে বলেছিলেন, এবারে যদি তোমার লক্ষ্ণৌ সাহিত্য-সম্মিলনে যাওয়া হয়, ত অভিভাষণের বদলে তুমি একটা গল্প লিখে নিয়ে যেও। অভিভাষণের পরিবর্তে গল্প! আমি একটু বিস্মিত হয়ে কারণ জিজ্ঞাসা করায় তিনি শুধু উত্তর দিয়েছিলেন, সে ঢের ভাল।\nএর অধিক আর কিছু তিনি বলেন নি। এতদিন বৎসরের পর বৎসর যে সাহিত্য-সম্মিলন হয়ে আসছে, হয় তার অভিভাষণগুলির প্রতি তাঁর আগ্রহ নাই, না হয়, আমার যা কাজ, সেই আমার পক্ষে ভাল, এই কথাই তাঁর মনের মধ্যে ছিল। একবার ভেবেছিলাম লক্ষ্ণৌ যখন যাওয়াই হল না, তখন যেখানে যাচ্ছি সেখানেই তাঁর আদেশ পালন করব। কিন্তু নানা কারণে সে ইচ্ছা কার্যে পরিণত করতে পারলাম না। কিন্তু আজ এই অত্যন্ত অকিঞ্চিৎকর লেখা পড়তে উঠে আমার কেবলই মনে হচ্ছে, সেই আমার ঢের ভাল ছিল। একজন সাধারণ সাহিত্য-সেবকের পক্ষে এত বড় সভার মাঝখানে দাঁড়িয়ে সাহিত্যের ভাল-মন্দ বিচার করতে যাওয়ার মত বিড়ম্বনা আর নেই।\nবঙ্গসাহিত্যের অনেকগুলি বিভাগ,—দর্শন, বিজ্ঞান, ইতিহাস। সেই সেই বিভাগীয় সভাপতিদের পাণ্ডিত্য অসাধারণ, বুদ্ধি তীক্ষ্ণ এবং মার্জিত; তাঁদের কাছে আপনারা অনেক নব নব রহস্যের সন্ধান পাবেন, কিন্তু আমি সামান্য একজন গল্প লেখক। গল্প লেখার সম্বন্ধেই দু-একটা কথা বলতে পারি, কিন্তু সাহিত্যের দরবারে তার কতটুকুই বা মূল্য! কিন্তু সেটুকু মূল্যও আমি আপনাদের নির্বিচারে দিতে বলিনে, কোন দিন বলিনি, আজও বলব না। এ শুধু আমার নিতান্তই নিজের কথা। যে কথা সাহিত্য-সাধনার দশ বৎসরকাল আমি নিঃসংশয়ে, অকুণ্ঠিতচিত্তে ধরে আছি।\nএই দশ বৎসরে একটা জিনিস আমি আনন্দ ও গর্বের সঙ্গে লক্ষ্য করে এসেছি যে, দিনের পর দিন এর পাঠকসংখ্যা নিরন্তর বেড়ে চলেছে। আর তেমনি অবিশ্রান্ত এই অভিযোগেরও অন্ত নেই যে, দেশের সাহিত্য দিনের পর দিন অধঃপথেই নেমে চলেছে। প্রথমটা সত্য, এবং দ্বিতীয়টা সত্য হলে, ইহা দুঃখের কথা, ভয়ের কথা; কিন্তু ইহার প্রতিরোধের আর যা উপায়ই থাক, সাহিত্যিকদের কেবল কটু কথার চাবুক মেরে মেরেই তাঁদের দিয়ে পছন্দমত ভাল ভাল বই লিখিয়ে নেওয়া যাবে না। মানুষ ত গরু ঘোড়া নয়! আঘাতের ভয় তার আছে, এ কথা সত্য, কিন্তু অপমানবোধ বলেও যে তার আর একটা বস্তু আছে, এ কথাও তেমনই সত্য। তার কলম বন্ধ করা যেতে পারে, কিন্তু ফরমায়েসী বই আদায় করা যায় না। মন্দ বই ভাল নয়, কিন্তু তাকে ঠেকাবার জন্যে সাহিত্য-সৃষ্টির দ্বার রুদ্ধ করে ফেলা সহস্রগুণ অধিক অকল্যাণকর।\nকিন্তু দেশের সাহিত্য কি নবীন সাহিত্যিকের হাতে সত্য সত্যই নীচের দিকে নেমে চলেছে? এ যদি সত্য হয়, আমার নিজের অপরাধও কম নয়, তাই এই কথাটাই আজ আমি অত্যন্ত সংক্ষেপে আলোচনা করতে চাই। এ কেবল আলোচনার জন্যেই আলোচনা নয়, এই শেষ কয় বৎসরের প্রকাশিত পুস্তকের তালিকা দেখে আমার মনে হচ্ছে, যেন সাহিত্য-সৃষ্টির উৎস-মুখ ধীরে ধীরে অবরুদ্ধ হয়ে আসছে। সংসারে রাবিশ বই-ই কেবল একমাত্র রাবিশ নয়, সমালোচনার ছলে দায়িত্ববিহীন কটূক্তির রাবিশেও বাণীর মন্দিরপথ একেবারে সমাচ্ছন্ন হয়ে যেতে পারে।\nবঙ্কিমচন্দ্র ও তাঁর চারিদিকের সাহিত্যিকমণ্ডলী একদিন বাঙ্গালার সাহিত্যাকাশ উদ্ভাসিত করে রেখেছিলেন। কিন্তু মানুষ চিরজীবী নয়, তাঁদের কাজ শেষ করে তাঁরা স্বর্গীয় হয়েছেন। তাঁদের প্রদর্শিত পথ, তাঁদের নির্দিষ্ট ধারার সঙ্গে নবীন সাহিত্যিকদের অনৈক্য ঘটেছে—ভাষা, ভাব ও আদর্শে। এমন কি, প্রায় সকল বিষয়েই। এইটেই অধঃপথ কিনা, এই কথাই আজ ভেবে দেখবার।\nআর্ট-এর জন্যই আর্ট, এ কথা আমি পূর্বেও কখনও বলিনি, আজও বলিনে। এর যথার্থ তাৎপর্য আমি এখনও বুঝে উঠতে পারিনি। এটা উপলব্ধির বস্তু, কবির অন্তরের ধন।\nসংজ্ঞা নির্দেশ করে অপরকে এর স্বরূপ বুঝান যায় না। কিন্তু সাহিত্যের আর একটা দিক আছে, সেটা বুদ্ধি ও বিচারের বস্তু। যুক্তি দিয়ে আর একজনকে তা বুঝান যায়। আমি এই দিকটাই আজ বিশেষ করে আপনাদের কাছে উদ্ঘাটিত করতে চাই। বিষ্ণুশর্মার দিন থেকে আজও পর্যন্ত আমরা গল্পের মধ্য থেকে কিছু একটা শিক্ষা লাভ করতে চাই। এ প্রায় আমাদের সংস্কারের মধ্যে এসে দাঁড়িয়েছে। এদিকে কোন ত্রুটি হলে আর আমরা সইতে পারিনে। সক্রোধ অভিযোগের বান যখন ডাকে, তখন এই দিককার বাঁধ ভেঙ্গেই তা হুঙ্কার দিয়ে ছোটে। প্রশ্ন হয়, কি পেলাম, কতখানি এবং কোন্ শিক্ষালাভ আমার হল। এই লাভালাভের দিকটাতেই আমি সর্বপ্রথমে দৃষ্টি দিতে চাই।\nমানুষ তার সংস্কার ও ভাব নিয়েই ত মানুষ; এবং এই সংস্কার ও ভাব নিয়েই প্রধানতঃ নবীন সাহিত্য-সেবীর সহিত প্রাচীনপন্থীর সংঘর্ষ বেধে গেছে। সংস্কার ও ভাবের বিরুদ্ধে সৌন্দর্য সৃষ্টি করা যায় না, তাই নিন্দা ও কটুবাক্যের সূত্রপাতও হয়েছে এইখানে। একটা দৃষ্টান্ত দিয়ে বলি। বিধবা-বিবাহ মন্দ, হিন্দুর ইহা মজ্জাগত সংস্কার। গল্প বা উপন্যাসের মধ্যে বিধবা নায়িকার পুনর্বিবাহ দিয়ে কোন সাহিত্যিকেরই সাধ্য নাই, নিষ্ঠাবান হিন্দুর চক্ষে সৌন্দর্য সৃষ্টি করবার। পড়বামাত্রই মন তাঁর তিক্ত-বিষাক্ত হয়ে উঠবে।\nগ্রন্থের অন্যান্য সমস্ত গুণই তাঁর কাছে ব্যর্থ হয়ে যাবে। স্বর্গীয় বিদ্যাসাগর মহাশয় যখন গভর্নমেণ্টের সাহায্যে বিধবা-বিবাহ বিধিবদ্ধ করেছিলেন, তখন তিনি কেবল শাস্ত্রীয় বিচারই করেছিলেন, হিন্দুর মনের বিচার করেন নি। তাই আইন পাস হলে বটে, কিন্তু হিন্দুসমাজ তাকে গ্রহণ করতে পারলে না। তাঁর অতবড় চেষ্টা নিষ্ফল হয়ে গেল। নিন্দা, গ্লানি, নির্যাতন তাঁকে অনেক সইতে হয়েছিল, কিন্তু তখনকার দিনের কোন সাহিত্যসেবীই তাঁর পক্ষ অবলম্বন করলেন না। হয়ত, এই অভিনব ভাবের সঙ্গে তাঁদের সত্যই সহানুভূতি ছিল না, হয়ত, তাঁদের সামাজিক অপ্রিয়তার অত্যন্ত ভয় ছিল, যে জন্যই হউক, সেদিনের সে ভাবধারা সেইখানেই রুদ্ধ হয়ে রইল—সমাজদেহের স্তরে স্তরে, গৃহস্থের অন্তঃপুরে সঞ্চারিত হতে পেলে না।\nকিন্তু এমন যদি না হত, এমন উদাসীন হয়ে যদি তাঁরা না থাকতেন, নিন্দা, গ্লানি, নির্যাতন—সকলই তাঁদিগকে সইতে হত সত্য, কিন্তু আজ হয়ত আমরা হিন্দুর সামাজিক ব্যবস্থার আর একটা চেহারা দেখতে পেতাম। সে দিনের হিন্দুর চক্ষে যে সৌন্দর্য-সৃষ্টি কদর্য, নিষ্ঠুর ও মিথ্যা প্রতিভাত হত, আজ অর্ধ শতাব্দী পরে তারই রূপে হয়ত আমাদের নয়ন ও মন মুগ্ধ হয়ে যেত। এমনই ত হয়, সাহিত্য-সাধনায় নবীন সাহিত্যিকের এই ত সব চেয়ে বড় সান্ত্বনা।\nসে জানে, আজকের লাঞ্ছনাটাই জীবনে তার একমাত্র এবং সবটুকু নয়, অনাগতের মধ্যে তারও দিন আছে; হউক সে শত বর্ষ পরে, কিন্তু সে দিনের ব্যাকুল, ব্যথিত নর-নারী শত লক্ষ হাত বাড়িয়ে আজকের দেওয়া তার সমস্ত কালি মুছে দেবে। শাস্ত্রবাক্যের মর্যাদা হানি করা আমার উদ্দেশ্য নয়, প্রচলিত সামাজিক বিধি-নিষেধের সমালোচনা করবার জন্যও আমি দাঁড়াই নি। আমি শুধু এই কথাটাই স্মরণ করিয়ে দিতে চাই যে, শত কোটি বর্ষের প্রাচীন পৃথিবী আজও তেমনি বেগেই ধেয়ে চলেছে, মানব-মানবীর যাত্রা-পথের সীমা আজও তেমনই সুদূরে। তার শেষ পরিণতির মূর্তি তেমনই অনিশ্চিত, তেমনই অজানা।\nশুধুই কি কেবল তার কর্তব্য ও চিন্তার ধারাই চিরদিনের মত শেষ হয়ে গেছে? বিচিত্র ও নব নব অবস্থার মাঝ দিয়ে তাকে অহর্নিশি যেতে হবে,—তার কত রকমের সুখ, কত রকমের আশা-আকাঙ্ক্ষা,—থামবার জো নেই, চলতেই হবে,—শুধু কি তার নিজের চলার উপরেই কোন কর্তৃত্ব থাকবে না? কোন্ সুদূর অতীতে তাকে সেই অধিকার হতে চিরদিনের জন্য বঞ্চিত করা হয়ে গেছে! যাঁরা বিগত, যাঁরা সুখ-দুঃখের বাহিরে, এ দুনিয়ার দেনা-পাওনা শোধ দিয়ে যাঁরা লোকান্তরে গেছেন, তাঁদের ইচ্ছা, তাঁদেরই চিন্তা, তাঁদের নির্দিষ্ট পথের সঙ্কেতই কি এত বড়?\nআর যাঁরা জীবিত, ব্যথায় বেদনায় হৃদয় যাঁদের জর্জরিত, তাঁদের আশা, তাঁদের কামনা কি কিছুই নয়? মৃতের ইচ্ছাই কি চিরদিন জীবিতের পথ রোধ করে থাকবে? তরুণ-সাহিত্য ত শুধু এই কথাটাই বলতে চায়! তাদের চিন্তা, ভাব আজ অসঙ্গত, এমন কি, অন্যায় বলেও ঠেকতে পারে, কিন্তু তারা না বললে বলবে কে? মানবের সুগভীর বাসনা, নর-নারীর একান্ত নিগূঢ় বেদনার বিবরণ সে প্রকাশ করবে না ত করবে কে? মানুষকে মানুষ চিনবে কোথা দিয়ে? সে বাঁচবে কি করে?\nআজ তাকে বিদ্রোহী মনে হতে পারে, প্রতিষ্ঠিত বিধি-ব্যবস্থার পাশে হয়ত তার রচনা আজ অদ্ভুত দেখাবে, কিন্তু সাহিত্য ত খবরের কাগজ নয়! বর্তমানের প্রাচীর তুলে দিয়ে ত তার চতুঃসীমানা সীমাবদ্ধ করা যায় না। গতি তার ভবিষ্যতের মাঝে। আজ যাকে চোখে দেখা যায় না, আজও যে এসে পৌঁছেনি, তারই কাছে তার পুরস্কার, তারই কাছে তার সম্বর্ধনার আসন পাতা আছে।\nকিন্তু তাই বলে আমরা সমাজ-সংস্কারক নই। এ ভার সাহিত্যিকের উপরে নাই। কথাটা পরিস্ফুট করবার জন্য যদি নিজের উল্লেখ করি, অবিনয় মনে করে আপনারা অপরাধ নেবেন না। ‘পল্লী-সমাজ’ বলে আমার একখানা ছোট বই আছে। তার বিধবা রমা বাল্যবন্ধু রমেশকে ভালবেসেছিল বলে আমাকে অনেক তিরস্কার সহ্য করতে হয়েছে। একজন বিশিষ্ট সমালোচক এমন অভিযোগও করেছিলেন যে, এত বড় দুর্নীতি প্রশ্রয় দিলে গ্রামে বিধবা আর কেউ থাকবে না। মরণ-বাঁচনের কথা বলা যায় না, প্রত্যেক স্বামীর পক্ষেই ইহা গভীর দুশ্চিন্তার বিষয়।\nকিন্তু আর একটা দিক্‌ও ত আছে। ইহার প্রশ্রয় দিলে ভাল হয় কি মন্দ হয়, হিন্দু-সমাজ স্বর্গে যায় কি রসাতলে যায়, এ মীমাংসার দায়িত্ব আমার উপরে নাই। রমার মত নারী ও রমেশের মত পুরুষ কোন কালে, কোন সমাজেই দলে দলে ঝাঁকে ঝাঁকে জন্মগ্রহণ করে না। উভয়ের সম্মিলিত পবিত্র জীবনের মহিমা কল্পনা করা কঠিন নয়। কিন্তু হিন্দু-সমাজে এ সমাধানের স্থান ছিল না। তার পরিণাম হল এই যে, এত বড় দু’টি মহাপ্রাণ নর-নারী এ জীবনে বিফল, ব্যর্থ, পঙ্গু হয়ে গেল।\nমানবের রুদ্ধ হৃদয়দ্বারে বেদনার এই বার্তাটুকুই যদি পৌঁছে দিতে পেরে থাকি, ত তার বেশি আর কিছু করবার আমার নেই। এর লাভালাভ খতিয়ে দেখবার ভার সমাজের, সাহিত্যিকের নয়। রমার ব্যর্থ জীবনের মত এ রচনা বর্তমানে ব্যর্থ হতে পারে, কিন্তু ভবিষ্যতের বিচারশালায় নির্দোষীর এত বড় শাস্তিভোগ একদিন কিছুতেই মঞ্জুর হবে না, এ কথা আমি নিশ্চয় জানি। এ বিশ্বাস না থাকলে সাহিত্যসেবীর কলম সেইখানেই সে দিন বন্ধ হয়ে যেত।\nআগেকার দিনে বাঙ্গালা সাহিত্যের বিরুদ্ধে আর যা নালিশই থাক, দুর্নীতির নালিশ ছিল না; ওটা বোধ করি তখনও খেয়াল হয়নি। এটা এসেছে হালে। তাঁরা বলেন, আধুনিক সাহিত্যের সবচেয়ে বড় অপরাধই এই যে, তার নর-নারীর প্রেমের বিবরণ অধিকাংশই দুর্নীতিমূলক, এবং প্রেমেরই ছড়াছড়ি। অর্থাৎ নানাদিক দিয়ে এই জিনিসটাই যেন মূলতঃ গ্রন্থের প্রতিপাদ্য বস্তু হয়ে উঠেছে।\nনেহাত মিথ্যে বলেন না। কিন্তু তার দুই-একটা ছোটখাটো কারণ থাকলেও মূল কারণটাই আপনাদের কাছে বিবৃত করতে চাই। সমাজ জিনিসটাকে আমি মানি, কিন্তু দেবতা বলে মানিনে। বহুদিনের পুঞ্জীভূত, নর-নারীর বহু মিথ্যা, বহু কুসংস্কার, বহু উপদ্রব এর মধ্যে এক হয়ে মিলে আছে। মানুষের খাওয়া-পরা-থাকার মধ্যে এর শাসনদণ্ড অতি সতর্ক নয়, কিন্তু এর একান্ত নির্দয় মূর্তি দেখা দেয় কেবল নর-নারীর ভালবাসার বেলায়। সামাজিক উৎপীড়ন সব চেয়ে সইতে হয় মানুষকে এইখানে।\nমানুষ একে ভয় করে, এর বশ্যতা একান্তভাবে স্বীকার করে, দীর্ঘদিনের এই স্তূপীকৃত ভয়ের সমষ্টিই পরিশেষে বিধিবদ্ধ আইন হয়ে ওঠে, এর থেকে রেহাই দিতে কাউকে সমাজ চায় না। পুরুষের তত মুশকিল নেই, তাঁর ফাঁকি দেবার রাস্তা খোলা আছে, কিন্তু কোথাও কোন সূত্রেই যার নিষ্কৃতির পথ নেই সে শুধু নারী। তাই সতীত্বের মহিমা-প্রচারই হয়ে উঠেছে বিশুদ্ধ সাহিত্য। কিন্তু এই propaganda চালানোর কাজটাকেই নবীন সাহিত্যিক যদি তার সাহিত্য-সাধনার সর্বপ্রধান কর্তব্য বলে গ্রহণ করতে না পেরে থাকে, ত তার কুৎসা করা চলে না; কিন্তু কৈফিয়তের মধ্যেও যে তার যথার্থ চিন্তার বহু বস্তু নিহিত আছে, এ সত্যও অস্বীকার করা যায় না।\nএকনিষ্ঠ প্রেমের মর্যাদা নবীন সাহিত্যিক বোঝে, এর প্রতি তার সম্মান ও শ্রদ্ধার অবধি নেই, কিন্তু সে সইতে যা পারে না, সে এর নাম করে ফাঁকি। তার মনে হয়, এই ফাঁকির ফাঁক দিয়েই ভবিষ্যৎ বংশধরেরা যে-অসত্য তাদের আত্মায় সংক্রামিত করে নিয়ে জন্মগ্রহণ করে, সেই তাদের সমস্ত জীবন ধরে ভীরু, কপট, নিষ্ঠুর ও মিথ্যাচারী করে তোলে। সুবিধা ও প্রয়োজনের অনুরোধে সংসারে অনেক মিথ্যাকেই হয়ত সত্য বলে চালাতে হয়, কিন্তু সেই অজুহাতে জাতির সাহিত্যকেও কলুষিত করে তোলার মত পাপ অল্পই আছে। আপাত-প্রয়োজন যাই থাক, সেই সঙ্কীর্ণ গণ্ডী হতে একে মুক্তি দিতেই হবে। সাহিত্য জাতীয় ঐশ্বর্য; ঐশ্বর্য প্রয়োজনের অতিরিক্ত। বর্তমানের দৈনন্দিন প্রয়োজনে তাকে যে ভাঙ্গিয়ে খাওয়া চলে না, এ কথা কোন মতেই ভোলা উচিত নয়।\nপরিপূর্ণ মনুষ্যত্ব সতীত্বের চেয়ে বড়, এই কথাটা একদিন আমি বলেছিলাম। কথাটাকে যৎপরোনাস্তি নোংরা করে তুলে আমার বিরুদ্ধে গালিগালাজের আর সীমা রইল না। মানুষ হঠাৎ যেন ক্ষেপে গেল। অত্যন্ত সতী নারীকে আমি চুরি, জুয়াচুরি, জাল ও মিথ্যা সাক্ষ্য দিতে দেখেছি এবং ঠিক এর উল্‌টোটা দেখাও আমার ভাগ্যে ঘটেছে। এ সত্য নীতি-পুস্তকে স্বীকার করার আবশ্যকতা নেই। কিন্তু বুড়ো ছেলেমেয়েকে যদি গল্পচ্ছলে এই নীতিকথা শেখানোর ভার সাহিত্যকে নিতে হয়, ত আমি বলি, সাহিত্য না থাকাই ভাল। সতীত্বের ধারণা চিরদিন এক নয়। পূর্বেও ছিল না, পরেও হয়ত একদিন থাকবে না। একনিষ্ঠ প্রেম ও সতীত্ব যে ঠিক একই বস্তু নয়, এ কথা সাহিত্যের মধ্যেও যদি স্থান না পায়, ত এ সত্য বেঁচে থাকবে কোথায়?\nসাহিত্যের সুশিক্ষা, নীতি ও লাভালাভের অংশটাই এতক্ষণ ব্যক্ত করে এলাম। যেটা তার চেয়েও বড়,—এর আনন্দ, এর সৌন্দর্য, নানা কারণে তার আলোচনা করবার সময় পেলাম না। শুধু একটা কথা বলে রাখতে চাই যে, আনন্দ ও সৌন্দর্য কেবল বাহিরের বস্তুই নয়। শুধু সৃষ্টি করবার ত্রুটিই আছে, তাকে গ্রহণ করবার অক্ষমতা নাই, এ কথা কোন মতেই সত্য নয়। আজ একে হয়ত অসুন্দর আনন্দহীন মনে হতে পারে; কিন্তু ইহাই যে এর শেষ কথা নয়, আধুনিক-সাহিত্য সম্বন্ধে এ সত্য মনে রাখা প্রয়োজন।\nআর একটি মাত্র কথা বলেই আমার বক্তব্য শেষ করব। ইংরাজীতে Idealistic ও Realistic বলে দু’টো বাক্য আছে। সম্প্রতি কেউ কেউ এই অভিযোগ উত্থাপিত করেছেন যে, আধুনিক বঙ্গ-সাহিত্য অতিমাত্রায় realistic হয়ে চলেছে। একটাকে বাদ দিয়ে আর একটা হয় না। অন্ততঃ উপন্যাস যাকে বলে, সে হয় না। তবে কে কতটা কোন ধার ঘেঁষে চলবে, সে নির্ভর করে সাহিত্যিকের শক্তি ও রুচির উপরে। তবে একটা নালিশ এই করা যেতে পারে যে, পূর্বের মত রাজারাজড়া, জমিদারের দুঃখ-দৈন্যদ্বন্দ্বহীন জীবনেতিহাস নিয়ে আধুনিক সাহিত্যসেবীর মন আর ভরে না! তারা নীচের স্তরে নেমে গেছে। এটা আপসোসের কথা নয়। বরঞ্চ এই অভিশপ্ত, অশেষ দুঃখের দেশে, নিজের অভিমান বিসর্জন দিয়ে রুশ-সাহিত্যের মত যে দিন সে আরও সমাজের নীচের স্তরে নেমে গিয়ে তাদের সুখ, দুঃখ, বেদনার মাঝখানে দাঁড়াতে পারবে, সে দিন এই সাহিত্য-সাধনা কেবল স্বদেশে নয়, বিশ্ব-সাহিত্যেও আপনার স্থান করে নিতে পারবে।\nকিন্তু আর না। আপনাদের অনেক সময় নিয়েছি, আর নিতে পারব না। কিন্তু বসবার আগে আর একটা কথা জানাবার আছে। বাঙ্গালার ইতিহাসে এই বিক্রমপুর বিরাট গৌরবের অধিকারী। বিক্রমপুর পণ্ডিতের স্থান, বীরের লীলাক্ষেত্র, সজ্জনের জন্মভূমি। আমার পরম শ্রদ্ধাস্পদ চিত্তরঞ্জন এই দেশেরই মানুষ। মুন্সীগঞ্জে যে মর্যাদা আপনারা আমাকে দিয়েছেন, সে আমি কোনদিন বিস্মৃত হব না। আপনারা আমার সকৃতজ্ঞ নমস্কার গ্রহণ করুন।\nআরও পড়ুন : শরৎচন্দ্র চট্রোপাধ্যায় ও তার সাহিত্য পাঠ । ভবেশ রায়।\nTags:বাংলা সাহিত্যবাংলাদেশী লেখকশরৎচন্দ্র চট্টোপাধ্যায়ের লেখাশরৎচন্দ্র চট্রোপাধ্যায়


মহাসড়কে টোল দিলে জনগণই সুবিধা পাবে - Bdtype\nহোম►বাংলাদেশ►মহাসড়কে টোল দিলে জনগণই সুবিধা পাবে\nউজ্জ্বল রাজ 10/09/2019\n1,758 1 মিনিট পড়া\nঢাকা: সড়ক পরিবহন ও সেতুমন্ত্রী ওবায়দুল কাদের বলেছেন, মহাসড়কে টোল দিলে দেশের জনগণই সুবিধা পাবে। বিএনপি তো ফ্লাইওভার দেখাতে পারেনি। দেশে এত সড়ক-মহাসড়কের মুখ তারা দেখেনি। দেশে যে বাস র‌্যাপিড ট্রানজিট, এমআরটি আর মেট্রোরেল, ফ্লাইওভার ও ফোরলেন হচ্ছে এগুলো তারা স্বপ্নেও দেখেননি।\nমঙ্গলবার (১০ সেপ্টেম্বর) টঙ্গীতে ঢাকা-ময়মনসিংহ মহাসড়কে চলমান বিআরটি প্রকল্পের কাজের অগ্রগতি পরিদর্শনে এসে তিনি এ মন্তব্য করেন।\nওবায়দুল কাদের বলেন, `দেশে রাস্তা হবে, রাস্তা ফোর লেন হবে, সিক্স লেন হবে ও সার্ভিস লেন হবে। টোল দিলে রাস্তা চলাচলে যেই সুবিধাটুকু পাবে, এটা জনগণই পাবে।’\nতিনি বলেন, পৃথিবীর যে সব দেশে এক্সপ্রেসওয়ে, নতুন নতুন ফোর লেন, সিক্স লেন আছে সেখানেও কিন্তু টোলের ব্যবস্থা আছে। রাস্তা মেনটেইন ও সংস্কার করতে টাকা দরকার। এ টাকা কোত্থেকে আসবে?\nসেতুমন্ত্রী বলেন, সরকার শুধু বার বার নতুন রাস্তা করবে, সেই রাস্তা যারা ব্যবহার করবেন তাদের কোনো দায়দায়িত্ব নেই? এটা পৃথিবীর কোনো দেশে নেই। এ ব্যাপারে অন্য দেশের অভিজ্ঞতা জানা থাকলেও বিএনপি চোখ থাকতে অন্ধ হয়ে আছে।\nওবায়দুল কাদের আরও বলেন, বাস র‌্যাপিড ট্রানজিট (বিআরটি) প্রজেক্ট বাংলাদেশের জন্য একটা নতুন প্রজেক্ট। এটা শেখ হাসিনা সরকারের একটা মেগা প্রজেক্ট। ২০২১ সালের জুন মাসে এ প্রজেক্টের কাজ শেষ হবে। এটার সুফল আসবে এবং জনস্বার্থে কাজে লাগবে।\nতিনি বলেন, `এটা শেষ হলে যানজটের যে অসহনীয় অবস্থা তা সহনীয় পর্যায়ে থাকবে। এটা আমি নিশ্চিত। যেসব দেশে বিআরটি প্রজেক্ট আছে সেখানে এর সুফলটা কীভাবে পাচ্ছে, তাদের সেই অভিজ্ঞতা আমাদের জানা আছে।’\nরংপুরের উপনির্বাচনের বিষয়ে তিনি বলেন, রংপুর-৩ আসনে সরকার একটা সুন্দর নির্বাচন চায়। এখানে নির্বাচন সুষ্ঠু, অবাধ ও নিরপেক্ষ করতে কর্তৃত্বপূর্ণ স্বাধীন ভূমিকা পালনে আমরা নির্বাচন কমিশনকে সরকারের পক্ষ থেকে সব ধরনের সহযোগিতা দেব। এ নির্বাচনে আমরা সবাইকে স্বাগত জানাই।\nতিনি আরো বলেন, বিএনপি এতদিন অনেকগুলো নির্বাচন বর্জন করেছে, অংশগ্রহণ করেনি। তাদেরকে আমি রংপুরের নির্বাচনে স্বাগত জানাই। তারা বলেছেন স্থানীয় সরকার থেকে শুরু করে জাতীয় নির্বাচন পর্যন্ত প্রতিটি নির্বাচনে তারা অংশ নেবেন। বিএনপি বর্তমানে জাতীয় সংসদে এসে প্রসিডিংসে অংশ নিচ্ছেন, ডিবেট করছেন।\nরংপুর উপনির্বাচনে জাতীয় পার্টি আছে, আওয়ামী লীগ থেকেও প্রার্থী দিয়েছি এবং এখানে বিএনপিও অংশ নিয়েছে। এ নির্বাচন প্রতিদ্বন্দ্বিতামূলক ও সুষ্ঠু হবে বলে আশা করেন সেতুমন্ত্রী। এসময় মন্ত্রীর সঙ্গে গাজীপুর সিটি কর্পোরেশনের মেয়র মোহাম্মদ জাহাঙ্গীর আলম, গাজীপুর মহানগর পুলিশের কমিশনার মো. আনোয়ার হোসেন, গাজীপুর জেলা প্রশাসক এসএম তরিকুল ইসলাম, সড়ক ও জনপথের ঢাকা জোনের তত্ববধায়ক প্রকৌশলী মো. সবুজ উদ্দিন খান, গাজীপুর সড়ক ও জনপথ বিভাগের নির্বাহী প্রকৌশলী মো. সাইফুদ্দিনসহ সড়ক ও প্রশাসনের ঊর্ধ্বতন কর্মকর্তারা উপস্থিত ছিলেন।


নববধূর চিৎকার শুনে উল্লাস করছিল ধর্ষকরা! নববধূর চিৎকার শুনে উল্লাস করছিল ধর্ষকরা! – দৈনিক মহাযুগ\nনববধূর চিৎকার শুনে উল্লাস করছিল ধর্ষকরা!\nউল্লেখ্য, শুক্রবার (২৫ সেপ্টেম্বর) ধর্ষিত তরুণী তার স্বামীকে নিয়ে সিলেটের এমসি কলেজে ঘুরতে আসেন। এক পর্যায়ে রাত সাড়ে ৮টার দিকে তরুণীর স্বামী সিগারেট খাওয়ার জন্য এমসি কলেজের গেটের বাইরে বের হন। এসময় কয়েকজন যুবক তরুণীকে জোরপূর্বক তুলে নিয়ে যেতে চায়। এতে তরুণীর স্বামী প্রতিবাদ করলে তাকে মারধর শুরু করে তারা। এক পর্যায়ে তরুণী ও তার স্বামীকে এমসি কলেজের হোস্টেলে নিয়ে যান এবং ওই নারীকে গণধর্ষণ করে। এ সময় বেঁধে রাখা হয় তার স্বামীকে। নিজেকে রক্ষা করতে ‘বাঁচাও, বাঁচাও’ বলে চিৎকার করছিল গৃহবধূ। স্বামীও চিৎকার করছিলেন। এ সময় উল্লাস করছিল ধর্ষকরা। চিৎকার শুনলেও হোস্টেলে থাকা শিক্ষার্থীরা কেউ এগিয়ে আসেনি। তবে তারা ফোন করে ঘটনা জানায় শাহপরান থানা পুলিশকে। পুলিশ আসতে আসতেই গণধর্ষণের শিকার হয় ওই গৃহবধূ। রাত ৯টার দিকে যখন পুলিশ এমসি কলেজের হোস্টেলে পৌঁছায় ততক্ষণে ধর্ষকরা সটকে পড়ে। হোস্টেলের সামনে দাঁড়িয়ে অঝোরে কাঁদছিলেন স্বামী-স্ত্রী। গণধর্ষণের কারণে স্ত্রী শারীরিকভাবে অসুস্থ হয়ে পড়েন। স্ত্রীকে জড়িয়ে ধরে স্বামী কাঁদছিলেন। পুলিশকে দেখেই হাউমাউ করে কেঁদে উঠেন স্বামী-স্ত্রী দুজনই। এরপর পুলিশ তাদের হাসপাতালে পাঠানোর ব্যবস্থা করে। প্রত্যক্ষদশীরা এভাবেই ঘটনার বর্ণনা দেন।


মোবাইল রুট কি....?\nমোবাইল রুট এর কথা বলতে হলে সবচেয়ে সহজ শব্দে বলা যায়, রুট হচ্ছে অ্যাডমিনিস্ট্রেটর বা প্রশাসক। যদিও এর বাংলা অর্থ গাছের শিকড়, লিনাক্সের জগতে রুট বলতে সেই পারমিশন বা অনুমতিকে বোঝায় যা ব্যবহারকারীকে সর্বময় ক্ষমতার অধিকারী করে তোলে (অবশ্যই কেবল সেই কম্পিউটার, ডিভাইস বা সার্ভারে!)। রুট হচ্ছে একটি পারমিশন বা অনুমতি। এই অনুমতি থাকলে ব্যবহারকারী সেই ডিভাইসে যা ইচ্ছে তাই করতে পারেন। উইন্ডোজ অপারেটিং সিস্টেমে ব্যবহারকারী অ্যাডমিনিস্ট্রেটর প্রিভিলেজ ছাড়া সিস্টেম ফাইলগুলো নিয়ে কাজ করতে পারেন না (যেগুলো সাধারণত সি ড্রাইভে থাকে)। লিনাক্সেও তেমনি রুট পারমিশন প্রাপ্ত ইউজার ছাড়া সিস্টেম অ্যাডমিনিস্ট্রেশনের কাজগুলো করা যায় না। যিনি লিনাক্স-চালিত কম্পিউটার বা সার্ভারে যা ইচ্ছে তাই করতে পারেন অথবা যার সব কিছু করার অনুমতি রয়েছে, তাকেই রুট ইউজার বলা হয়। অনেক সময় একে সুপারইউজার বলেও সম্বোধন করা হয়ে থাকে।\nরুট শব্দটি অ্যান্ড্রয়েড ব্যবহারকারীরা প্রায়ই শুনে থাকবেন। অ্যান্ড্রয়েড কথনে তো বটেই, অ্যান্ড্রয়েড বিষয়ক অন্যান্য সাইট, ফোরাম, এমনকি গুগল প্লে স্টোরে অ্যাপ্লিকেশনও চোখে পড়বে যেগুলো ব্যবহার করতে হলে আপনার ফোন বা ট্যাবলেট রুট করা থাকতে হয়। প্রাথমিকভাবে অনেক অ্যান্ড্রয়েড ডিভাইস ব্যবহারকারীরাই রুট কী এই প্রশ্নের সঠিক উত্তর জানেন না। রুট করার মাধ্যমে ডিভাইসের পরিপূর্ণ পারফরম্যান্স পাওয়া সম্ভব, এমন কথা শুনে অনেকেই রুট করতে আগ্রহী হয়ে পড়েন। কিন্তু রুট করার পর দেখা যায় তাদের ডিভাইসের পারফরম্যান্স আগের মতোই রয়ে যায়। তখন তারা হতাশ হয়ে পড়েন ও রুটের কার্যকারিতা বা আসল সুবিধা কী এই প্রশ্ন তাদের মনে আবারও উঁকি দিতে শুরু করে।\nরুট হচ্ছে অ্যাডমিনিস্ট্রেটর বা প্রশাসক । এছাড়াও রুট হচ্ছে একটি পারমিশন বা অনুমতি । এই অনুমতি থাকলে ব্যবহারকারী সেই ডিভাইসে তার প্রয়োজন বা পছন্দ অনুযায়ী যাবতীয় কাজ তেমন কোনো বাধা বিপত্তি ছাড়াই করতে পারবে ।\nRoot শব্দটির আভিধানিক অর্থ গাছের শিকড়। কিন্তু Androidএ Root বলতে বুঝায়, একটি Permission বা অনুমতি। Root হচ্ছে সেই Permission অথবা অনুমতি, যা Android ব্যবহারকারীকে সর্বাধিক ক্ষমতার অধিকারী করে তোলে।\nরুট হচ্ছে এই অনুমতি থাকলে ব্যবহারকারী সেই ডিভাইসে যা ইচ্ছে তাই করতে পারেন। উইন্ডোজ অপারেটিং সিস্টেমে ব্যবহারকারী অ্যাডমিনিস্ট্রেটর প্রিভিলেজ ছাড়া সিস্টেম ফাইলগুলো নিয়ে কাজ করতে পারেন না (যেগুলো সাধারণত সি ড্রাইভে থাকে)। লিনাক্সেও তেমনি রুট পারমিশন প্রাপ্ত ইউজার ছাড়া সিস্টেম অ্যাডমিনিস্ট্রেশনের কাজগুলো করা যায় না।\nরুট হচ্ছে অ্যাডমিনিস্ট্রেটর বা প্রশাসক। যদিও এর বাংলা অর্থ গাছের শিকড়, লিনাক্সের জগতে রুট বলতে সেই পারমিশন বা অনুমতিকে বোঝায় যা ব্যবহারকারীকে সর্বময় ক্ষমতার অধিকারী করে তোলে (অবশ্যই কেবল সেই কম্পিউটার, ডিভাইস বা সার্ভারে!)। রুট হচ্ছে একটি পারমিশন বা অনুমতি। এই অনুমতি থাকলে ব্যবহারকারী সেই ডিভাইসে যা ইচ্ছে তাই করতে পারেন।\nরুট শব্দটি এসেছে লিনাক্স অপারেটিং সিস্টেম থেকে । লিনাক্স ব্যবহারকারীদের মধ্যে যাদের রুট প্রিভিলেজ বা সুপারইউজার পারমিশন আছে তাদেরকে রুট ইউজার বলা হয় । সবচেয়ে সহজ শব্দে বলা যায় , রুট হচ্ছে অ্যাডমিনিস্ট্রেটর বা প্রশাসক যদিও এর বাংলা অর্থ গাছের শিকড় । রুট হচ্ছে একটি পারমিশন বা অনুমতি । এই অনুমতি থাকলে ব্যবহারকারী তার নিজের ডিভাইসে যা ইচ্ছে তাই করতে পারেন । উইন্ডোজ অপারেটিং সিস্টেমে ব্যবহারকারী অ্যাডমিনিস্ট্রেটর প্রিভিলেজ ছাড়া সিস্টেম ফাইলগুলো নিয়ে কাজ করতে পারেননা , লিনাক্সেও তেমনি রুট পারমিশন প্রাপ্ত ইউজার ছাড়া সিস্টেম অ্যাডমিনিস্ট্রেশনের কাজগুলো করা সম্ভব হয়ে উঠে না । যার লিনাক্স-চালিত কম্পিউটার বা সার্ভারে সব কিছু করার অনুমতি রয়েছে, তাকেই আমরা রুট ইউজার বলে থাকি । অনেক সময় একে আমরা সুপার ইউজার বলেও সম্বোধন করা হয়ে থাকে ।\nকী ধরনের মোবাইল রুট করা যায়?\nমোবাইল রুট করলে কী হয়? এর সুবিধা কী?\nমোবাইল এ NFC এর কাজ কি?\nমোবাইল এত ব্যাটারিতে mAh এর মানে কি?\nগুলিস্থান থেকে চোরাই মোবাইল কিনা কি উচিৎ হবে?\nমোবাইল এ ১২/১৬ জিবি Ram এর সত্যিই কি প্রয়োজন আছে?


Bangladesh pacers are practicing by dipping ball in water-দিন-রাতের টেস্ট: কেন বাংলাদেশি পেসাররা বল জলে চুবিয়ে খেলছেন?\nদিন-রাতের টেস্ট: কেন বাংলাদেশি পেসাররা বল জলে চুবিয়ে খেলছেন?\nভারত বা বাংলাদেশ কেউই এর আগে গোলাপি বলে ক্রিকেট খেলেনি। ফলে নতুন বলের সঙ্গে মানিয়ে নেওয়ার জন্য় দু’দলই কোমর বেঁধে প্রস্তুতি শুরু করে দিয়েছে।\nUpdated: November 19, 2019 10:28:49 am\nদিন-রাতের টেস্ট: কেন বাংলাদেশি পেসাররা বল জলে চুবিয়ে খেলছেন? (ছবি-টুইটার, বাংলাদেশ ক্রিকেট)\nহাতে আর তিনদিন। তারপরেই ইডেন গার্ডেন্সে ঐতিহাসিক দিন-রাতের টেস্ট। ভারত বা বাংলাদেশ কেউই এর আগে গোলাপি বলে ক্রিকেট খেলেনি। ফলে নতুন বলের সঙ্গে মানিয়ে নেওয়ার জন্য় দু’দলই কোমর বেঁধে প্রস্তুতি শুরু করে দিয়েছে। গোলাপি বলের সঙ্গে সখ্য়তা বাড়াতেই যতটা বেশি সম্ভব প্র্যাকটিস করছে বাংলাদেশ।\nইডেনে শিশিরের কথা মাথায় রেখেই বাংলাদেশের ফাস্টবোলাররা গোলাপি বল জলে চুবিয়েই প্র্যাকটিস সারছে। সোমবার সংবাদসংস্থা পিটিআই-কে এমনটাই জানিয়েছেন সেদেশের স্পিনিং অলরাউন্ডার মেহদি হাসান মিরাজ। ইন্দোরের হোলকার স্টেডিয়ামে ফ্লাডলাইটের আলোয় প্র্য়াকটিসে মত্ত টিম বাংলাদেশ। রাসেল ডোমিঙ্গোর কোচিংয়ে প্রায় তিন ঘণ্টা সেন্টার উইকেটেই অনুশীলন করেছে টিম বাংলাদেশ। স্লিপ কর্ডন ও উইকেটকিপার লিটন দাসের জন্য় ক্য়াচিং ড্রিল করিয়েছেন তিনি।\nআরও পড়ুন–দিন-রাতের টেস্ট: হাউসফুল ইডেন দেখে খুশি হবেন কোহলি, জানিয়ে দিলেন সৌরভ\nঅনুশীলনের পর মেহদি বলছেন, “পেস বোলাররা আগামী কয়েকদিন এভাবেই জলে বল চুবিয়ে প্র্য়াকটিস করবে। গোলাপি বল ভিজে গেলে একটু বেশি স্কিড করে। বাউন্স আর টার্নও থাকছে বলে।“ মেহদি নিজের ব্য়াট করার অভিজ্ঞতা থেকে বলছেন, “গোলাপি বলে নেট করে দেখলাম যে, বল পড়ার পর অত্য়ন্ত দ্রুত গতিতে ব্য়াটে চলে আসে। বলটাকে কাটও করা যায়। আমরা গোলাপি বলে একদমই নতুন। ফলে যতটা বেশি সম্ভব প্র্য়াকটিস করছি। শুরুর দিকে একটা লড়াই করতে হচ্ছে ঠিকই। কিন্তু সময়ের সঙ্গে সঙ্গে মানিয়ে নিতে পারব।“\nমেহদি কিন্তু বলের দৃশ্য়মানতা নিয়ে কোনও সমস্য়ার কথা বলেননি সেঅর্থে। তাঁর সংযোজন, “ক্য়াচিং বা ফিল্ডিংয়ের সময় দেখতে খুব একটা অসুবিধা হচ্ছে না। কিন্তু সতর্ক থাকতে হবে। সিমটা দেখা যাচ্ছে মাঝে মধ্য়ে। কিন্তু কিছু কিছু সময় আবার দেখাও যাচ্ছে না।“\nইন্দোরে প্রথম টেস্টে ভারত ইনিংস ও ১৩০ রানে বাংলাদেশকে হারিয়েছে। কলকাতায় জিততে পারলেই দুই ম্য়াচের টেস্ট সিরিজে পদ্মাপারের দেশকে হোয়াইটওয়াশ করবে ভারত।\nWeb Title: Bangladesh pacers are practicing by dipping ball in water162553\nইডেনেই কেন গোলাপি বলে দিন রাতের টেস্ট?


SII executive director says GOI opened Vaccination for all without considering availability of stock | Sangbad Pratidin\nদেশজুড়ে টিকার জন্য হাহাকার! কেন্দ্রের নীতিকেই দুষছেন সেরামের আরেক কর্তা\nPublished by: Paramita Paul | Posted: May 23, 2021 12:52 pm| Updated: May 23, 2021 2:54 pm\nসংবাদ প্রতিদিন ডিজিটাল ডেস্ক: করোনার বিরুদ্ধে লড়াতে ভরসা ভ্যাকসিন (Vaccine)। অথচ সেই টিকার জোগান নিয়ে হাজারো অভিযোগ। পর্যাপ্ত পরিমাণ টিকা মিলছে না বলে বারবার অভিযোগ উঠছে। আর টিকার এই টানের জন্য কেন্দ্রকেই দায়ী করছেন রাজ্য সরকার ও বিরাধীরা। এবার কেন্দ্রের বিরুদ্ধে আঙুল তুলল টিকা প্রস্তুতকারক সেরাম ইনস্টিটিউটের পদস্থ কর্তাও।\nস্বাস্থ্য সংক্রান্ত ভারচুয়াল এক আলোচনাচক্রে অংশ নিয়েছিলেন সেরামের (Serum Institute) এগজিকিউটিভ ডিরেক্টর সুরেশ যাদব। সেখানেই কেন্দ্রের সমালোচনা করেন তিনি। সুরেশের কথায়, “মজুত টিকার পরিমাণ না জেনেই দেশজুড়ে গণটিকাকরণ কর্মসূচির কথা ঘোষণা করেছে কেন্দ্র।” তাঁর কথায়, “বিশ্ব স্বাস্থ্য সংস্থা বা হু-এর গাইডলাইন মেনে টিকাকরণ শুরু করা উচিৎ ছিল।” উল্লেখ্য, কিছু দিন আগেই কেন্দ্র জানিয়েছিল ২-৩ মাসের মধ্যে সেরে ফেলা যাবে করোনার টিকাকরণ। কিন্তু সেই দাবি উড়িয়ে সেরাম কর্তা আদর পুনাওয়ালা জানান, ২-৩ মাসের মধ্যে টিকাকরণ সেরে ফেলা কোনওভাবেই সম্ভব নয়। এবার কেন্দ্রের টিকানীতির বিরুদ্ধে সরব হলেন সেরামেরই এক পদস্থ কর্তা।\n[আরও পড়ুন: লকডাউনে ওষুধ কিনতে যাওয়ার ‘অপরাধে’ যুবককে চড় জেলাশাসকের, দায়ের এফআইআর! ভাইরাল ভিডিও]\nসুরেশ যাদব আরও জানিয়েছেন, প্রথমে ৩০ কোটি মানুষের টিকাকরণের জন্য ৬০ কোটি ডোজ তৈরির লক্ষ্যমাত্রা নেওয়া হয়েছিল। সেই লক্ষ্যপূরণ হওয়ার আগেই ষাটোর্ধ্ব সকলের টিকাকরণ শুরুর কথা ঘোষণা করে কেন্দ্র। পর্যাপ্ত ভ্যাকসিন নেই জেনেও ১৮ ঊর্ধ্বদের টিকাকরণ কর্মসূচি ঘোষণা করে দেয় সরকার। টিকার জোগানের ঘাটতি নিয়ে পরোক্ষে কেন্দ্রকেই দায়ী করেছেন তিনি। সেরাম আধিকারিক আরও জানিয়েছেন, ভারতে টিকার ঘাটতি থেকে একটি বড় শিক্ষা পাওয়া গিয়েছে। কী সেই শিক্ষা? সেরামের এগজিকিউটিভ ডিরেক্টর সুরেশ যাদবের কথায়, “এই ঘটনা আমাদের বড় শিক্ষা দিয়ে গেল। কোনও পণ্যের সরবরাহ কতটা তা জেনে তবেই তার অবাধ ব্যবহারের অনুমতি দেওয়া উচিৎ।” উল্লেখ্য দিন কয়েক আগে টিকাকরণ নিয়ে একই সুর শোনা গিয়েছিল নীতি আয়োগের এক কর্তার গলাতেও।\n[আরও পড়ুন: ‘রুটিন’ মেনে ফের বাড়ল পেট্রল-ডিজেলের দাম, নয়া রেকর্ড কলকাতায়]\nসুরেশের কথায়, মজুত টিকার পরিমাণ না জেনেই দেশজুড়ে গণটিকাকরণ কর্মসূচির কথা ঘোষণা করেছে কেন্দ্র।\nতাঁর কথায়, বিশ্ব স্বাস্থ্য সংস্থা বা হু-এর গাইডলাইন মেনে টিকাকরণ শুরু করা উচিৎ ছিল।\nসুরেশ যাদব আরও জানিয়েছে, প্রথমে ৩০ কোটি মানুষের টিকাকরণের জন্য ৬০ কোটি ডোজ তৈরির টার্গেট নেওয়া হয়েছিল।


বিশ্ববিদ্যালয় ॥ সাদাসিধে কথা || চতুরঙ্গ || জনকন্ঠ\nবিশ্ববিদ্যালয় ॥ সাদাসিধে কথা\nচতুরঙ্গ ॥ নভেম্বর ১৯, ২০১৫ ॥ প্রিন্ট\nবছরের এই সময়টা মনে হয় দীর্ঘশ্বাসের সময়, এই সময়টিতে পাবলিক বিশ্ববিদ্যালয়ের পরীক্ষাগুলো হয়। খুব সহজেই সব বিশ্ববিদ্যালয় মিলে একটা ভর্তি পরীক্ষা নিতে পারতো কিন্তু তারপরও শুধু কিছু বাড়তি টাকা উপার্জন করার জন্য প্রত্যেকটা বিশ্ববিদ্যালয়ে আলাদা আলাদা ভর্তি পরীক্ষা নেয়া হয়। বছরের এই সময়টাতে দেশের ছেলেমেয়েরা একেবারে দিশেহারা হয়ে দেশের এক মাথা থেকে অন্য মাথায় পাগলের মতো ছুটে বেড়ায়। পরীক্ষার সময় কিছু জাল-পরীক্ষার্থী ধরা পড়ে, কিছু হাইটেক নকলবাজ ধরা পড়ে। যে কয়জন ধরা পড়ে তার তুলনায় নিশ্চিতভাবেই অনেকে ধরা পড়ে না- সেটি নিয়ে খুব ব্যস্ত হওয়ারও কিছু নেই। মেডিক্যালের ভর্তি পরীক্ষার প্রশ্ন ফাঁস হবার পরও সরকার বা কর্মকর্তারা চোখ বুজে থেকেছেন। বড় অন্যায় দেখেও যদি চোখ বুজে থাকি তাহলে কিছু ‘সৃজনশীল’ নকলবাজ যদি পুরো ভর্তি প্রক্রিয়াকে কাঁচকলা দেখিয়ে বিশ্ববিদ্যালয়ে ভর্তি হয়ে যায় তাহলে সেটা নিয়ে হই চই করার কী আছে? আমরাতো রাষ্ট্রীয়ভাবেই ঠিক করে নিয়েছি লেখাপড়া একটা গুরুত্বহীন বিষয়!\nভর্তি পরীক্ষার ফলাফল দেবার পর বিশ্ববিদ্যালয়ে ভর্তি শুরু হয়। সেটি আমার জন্যে সব সময়েই একটা মন খারাপ করা বিষয়। সব বিশ্ববিদ্যালয়েই দুই-একটি বিষয় হচ্ছে ‘কাক্সিক্ষত’ বিষয়, সবাই এই বিষয়গুলো পড়তে চায়। যারা সেই বিষয়গুলো পড়তে পারে না তাদের দেখে মনে হয় তাদের জীবন বুঝি পুরোপুরি ধ্বংস হয়ে গেল! কাজেই ভর্তি প্রক্রিয়া শেষ হবার পর অল্প কিছু ছাত্রছাত্রী ছাড়া অন্য সবাই আবিষ্কার করে তারা যে বিষয় পড়ার স্বপ্ন দেখেছিল সেই বিষয়টি পায়নি, ফলাফলের ক্রমানুসারে তার হাতে কোন একটি বিষয় ধরিয়ে দেয়া হয়েছে। সেই বিষয়টি পড়ায় তাদের আগ্রহ নেই। বিশ্ববিদ্যালয় পর্যায়ের লেখাপড়া হওয়া উচিত আনন্দ এবং উৎসাহময়, এখানে জ্ঞানের চর্চা এবং জ্ঞানের সৃষ্টি হবে। কিন্তু আমরা দেখি, বেশিরভাগ ছাত্রছাত্রী নিরানন্দ একটা পরিবেশে কোনভাবে টিকে থাকার চেষ্টা করছে! যে ছেলেমেয়েগুলো এই পরিবেশে শেষ পর্যন্ত টিকে থাকতে পারে এবং একটা ডিগ্রী নিয়ে বের হতে পারে, আমি সবসময় তাদের স্যালুট জানাই। আমি আজকাল সবসময় জোর গলায় সবাইকে বলি, একটা বিশ্ববিদ্যালয়ে ক্লাসরুমের ভেতরে একজন ছাত্র বা ছাত্রী যেটুকু শেখে তার চাইতে অনেক বেশী শিখে ক্লাশরুমের বাইরে! এই দেশে আমি প্রায় বিশ বছর বিশ্ববিদ্যালয়ের লেখাপড়ার সাথে যুক্ত আছি, আমার অভিজ্ঞতা খুব কম হয়নি। আমি মোটামুটিভাবে যথেষ্ট গুরুত্ব নিয়ে বলতে পারি আমাদের বিশ্ববিদ্যালয়ের ছাত্রছাত্রীদের আমরা এখনো ঠিক করে মূল্যায়ন করতে পারি না। একজন ছেলে বা মেয়ের অনেক ধরনের বুদ্ধিমত্তা থাকে, আমরা তার মাঝে শুধু কাগজে কলমে লেখাপড়ার বুদ্ধিমত্তাটা যাচাই করি, তার যে আরও নানারকম বুদ্ধিমত্তা আছে সেগুলোর খোঁজ নিই না। আমি মোটামুটি অবাক হয়ে আবিষ্কার করেছি যে, আমার অসংখ্য ছাত্রছাত্রীর ভেতর যারা পরীক্ষায় খুব ভালো ফলাফল করেছে সত্যিকারের জীবনে তারাই আবার সত্যিকারের সাফল্য দেখিয়েছে সেটি পুরোপুরি সত্যি নয়। ক্লাসরুমে একেবারে গুরুত্বহীন ছাত্রটি, যাকে কখনো ভালো করে লক্ষ্য করিনি, সে অনেক বড় প্রতিষ্ঠানে অনেক গুরুত্বপূর্ণ একটা দলের নেতৃত্ব দিয়ে সবাইকে চমৎকৃত করে দিচ্ছে- এই ঘটনাটি এতবার ঘটেছে যে আমি পরীক্ষার ফলাফল বিষয়টিতে উৎসাহ হারিয়ে ফেলতে শুরু করেছি। আমি নিজের অজান্তেই এখন আমার ছাত্রছাত্রীদের ভেতর লেখাপড়ার বুদ্ধিমত্তার বাইরে অন্য বুদ্ধিমত্তাগুলো খুঁজে বেড়াই।\nআমাদের দেশের সবচেয়ে উৎসাহী এবং আগ্রহী ছেলেমেয়েগুলো আমাদের বিশ্ব¦বিদ্যালয়গুলোতে ভর্তি হয়। দেশে এখন একশর বেশি পাবলিক এবং প্রাইভেট বিশ্ববিদ্যালয় রয়েছে। প্রাইভেট এবং পাবলিক বিশ্ববিদ্যালয় দুটোরই পড়াশোনার পদ্ধতি মোটামুটি একরকম। সময়ের সাথে সাথে অনেক বিশ্ববিদ্যালয়ে কিছু কিছু পরিবর্তন আনা হয়েছে। আজ থেকে প্রায় চল্লিশ বছর আগে আমরা যখন পড়াশোনা করেছি তখন তিন বছর পর একটা ফাইনাল পরীক্ষা হতো- বিষয়টি চিন্তা করেই এখন আতঙ্কে আমার গায়ের লোম দাঁড়া হয়ে যায়। বিশ্ববিদ্যালয়ে ভর্তি হবার তিন বছর পর যদি পরীক্ষা দিতে হয় তাহলে প্রথম দুই বছর গায়ে হাওয়া লাগিয়ে ঘুরে বেড়ালে কারো কিছু বলার থাকে না। তৃতীয় বছরে এসে প্রথমবার কী কী বিষয়ে লেখাপড়া হয় সেগুলো একটু খেঁাঁজখবর নিতে শুরু করেছি এবং পরীক্ষার ঠিক তিন মাস আগে ঘরের দরজা-জানালা বন্ধ করে পড়ালেখা শুরু করেছি। সেই পড়ালেখা ছিল এক ধরনের ভয়ঙ্কর অমানবিক লেখাপড়া- খাওয়া, ঘুম এবং প্রাকৃতিক কাজ ছাড়া এক মুহূর্তের জন্যে পড়ার টেবিল থেকে না উঠে যে টানা পড়াশোনা করা সম্ভব সেটি এখন আমার নিজেরও বিশ্বাস হয় না। আমার মনে আছে সময়মতো খাওয়া এবং ঘুম হবার কারণে অনার্স পরীক্ষার্থী আমাদের সবার স্বাস্থ্য ভালো হয়ে গিয়েছিল এবং দরজা-জানালা বন্ধ করে চব্বিশ ঘণ্টা অন্ধকার ঘরে বসে থাকার কারণে ইটের নিচে চাপা পড়ে থাকা ঘাসের মতো আমাদের গায়ের রং ফর্সা হয়ে গিয়েছিল!\nআমরা যখন পড়াশোনা করেছি তখন স্নাতক ডিগ্রী দেয়া হতো তিন বছর পর, সেটাকে বলা হতো অনার্স ডিগ্রী। তারপর এক বছর লেখাপড়া করে একজন মাস্টার্স ডিগ্রী পেয়ে যেতো। মোটামুটি চার বছরেই লেখাপড়া শেষ- সেশন জ্যামের কারণে সেটা হয়তো মাঝে মাঝে আরো বেড়ে যেতো। মিলিটারী শাসনের সময় মনে হয় লেখাপড়ার গুরুত্ব ছিল সবচেয়ে কম তাই জ্যাম ছিল সবচেয়ে বেশি। তিন-চার বছরের লেখাপড়া করতে সাত-আট বছর লেগে যেতো।\nআমি দেশে আসার পর তিন বছরের স্নাতক ডিগ্রীটা পাল্টে চার বছরের স্নাতক ডিগ্রী করে ফেলার পরিবর্তনটুকু নিজের চোখে দেখেছি। সত্যি কথা বলতে কী, আমি দায়িত্ব নেবার পর প্রথম ব্যাচটি তিন বছরে তাদের স্নাতক ডিগ্রী শেষ করেছিল। এর পরের বছর থেকে সবাই চার বছরে তাদের স্নাতক ডিগ্রী নিতে শুরু করেছে। পৃথিবীর বেশিরভাগ দেশের সাথে মিল রেখে এই পরিবর্তনটুকু করা হয়েছিল এবং আমি নিশ্চিতভাবে জানি তখন আমরা সবাই মিলে ঠিক করেছিলাম এই চার বছরের স্নাতক বা ব্যাচেলর ডিগ্রী হবে চূড়ান্ত বা টার্মিনাল ডিগ্রী। অর্থাৎ চার বছর পড়াশোনা করে ডিগ্রী নিয়ে সবাই কাজকর্মে ঢুকে যাবে। আগেও চার বছর লেখাপড়া করে কর্মজীবন শুরু করে দিতো নূতন নিয়মেও সবাই চার বছর লেখাপড়া করে কর্মজীবনে ঢুকে যাবে। সাধারণ ছাত্র ছাত্রীদের মাস্টার্স করার কোনো প্রয়োজন নেই। পৃথিবীর অন্য সব দেশের সাথে মিল রেখে মাস্টার্স করবে শুধু যারা শিক্ষকতা করবে বা গবেষণা করবে সেই ধরনের ছাত্রছাত্রীরা। কিন্তু এক ধরনের বিস্ময় নিয়ে আবিষ্কার করলাম, কেমন করে জানি চার বছরের স্নাতক বা ব্যাচেলরস্্ ডিগ্রীটাকে চূড়ান্ত (টার্মিনাল) ডিগ্রী হিসেবে বিবেচনা না করে মাস্টার্স ডিগ্রীকেই টার্মিনাল ডিগ্রী হিসেবে ধরে নেয়া হলো। চাকরিবাকরির বিজ্ঞাপনে আবার সবাই মাস্টার্স ডিগ্রী চাইতে শুরু করল এবং ছাত্রছাত্রীরা তাদের ব্যাচেলরস ডিগ্রীর পর আবার এক বছর, দেড় বছর কিংবা দুই বছরের একটা মাস্টার্স ডিগ্রীর জন্যে বিশ্ববিদ্যালয়ে রয়ে যেতে বাধ্য হলো। একজন মানুষের জন্যে এক বছর দুই বছর অনেক দীর্ঘ সময়, আমরা অনেক ছাত্রছাত্রীদের জীবন থেকে অবিবেচকের মতো এই সময়টুকু কেড়ে নিতে শুরু করলাম। আমাদের দেশের মধ্যবিত্ত, নিম্নবিত্ত ছেলেমেয়েরা যত তাড়াতাড়ি লেখাপড়া শেষ করে কর্মজীবনে ঢুকে যাবে তাদের জন্যে সেটা ততই মঙ্গল কিন্তু আমরা অবিবেচকের মতো সেটা হতে দিচ্ছি না। পাশ্চাত্যের অনেক দেশের অনুকরণ করে আমরা তিন বছরের স্নাতক ডিগ্রীকে চার বছরের স্নাতক করেছি। এর সাথে সাথে সেই সব দেশের মতো চার বছরের ডিগ্রীকেও চূড়ান্ত ডিগ্রী হিসেবে বিবেচনা করা উচিত ছিল। আমরা সেটা করিনি। সে কারণে আমাদের বিশ্ববিদ্যালয়গুলোর উপরেও অনেক বাড়তি চাপ পড়েছে, যেটা আমরা প্রতি মুহূর্তে টের পাই।\nঠিক কী কারণ জানা নেই। আমরা যখন বিশ্ববিদ্যালয়ে ভর্তি হয়েছিলাম তখন পাস করে চাকরি পাব কী না সেই বিষয়টা নিয়ে একেবারেই কোনো মাথাব্যথা ছিল না। আমাদের যার যে বিষয় পড়ার শখ সেই বিষয় নিয়ে পড়াশোনা করেছি। দেশ তখন মাত্র স্বাধীন হয়েছে, অর্থনীতি বলে কিছু নেই, সেই সময়ে চাকরিবাকরি নিয়ে আমাদের অনেক ব্যস্ত হওয়ার কথা ছিল কিন্তু আমরা মোটেও ব্যস্ত হইনি। মাস্টার্সে ভর্তি হওয়ার আগে আমাদের স্যারেরা খুব পরিষ্কার করে বলে দিয়েছিলেন, ‘দেখো বাবারা এই সাবজেক্টে পড়ে কিন্তু তোমরা কোনো চাকরিবাকরি পাবে না-’ সেটা শুনেও আমাদের উৎসাহে কোনো ভাটা পড়েনি, কারণটা কণ্ড এখনও আমি বুঝতে পারি না।\nএখন বিশ্ববিদ্যালয়ে ভর্তি হবার সময় একজন ছাত্রছাত্রী সে কোন্্ বিষয়ে পড়ছে সেটা নিয়ে যত উদ্বিগ্ন থাকে তার চাইতে শতগুণ বেশি উদ্বিগ্ন থাকেন তাদের অভিভাবকরা। আমি অনেকবার দেখেছি ছেলেমেয়েরা তাদের পছন্দের বিষয় না পড়ে অনেক সময়েই বাবা-মায়ের চাপে পড়ে অন্য বিষয়ে ভর্তি হয়ে যায় এবং বিশ্ববিদ্যালয়ের পুরো সময়টুকু লম্বা লম্বা দীর্ঘশ্বাস ফেলে কাটিয়ে দেয়। বিশ্ববিদ্যালয়ের জীবন লম্বা দীর্ঘশ্বাস ফেলে কাটানোর কথা নয়- আগ্রহ এবং উৎসাহ নিয়ে সময় কাটানোর কথা।\nএক সময় এই দেশের অল্প কিছু মানুষ বিশ্ববিদ্যালয়ে লেখাপড়া করতো, বিশ্ববিদ্যালয়ের সংখ্যাও ছিল একেবারে হাতে গোনা- এখন বিশ্ববিদ্যালয়ের সংখ্যা যেরকম বেড়েছে ছাত্রছাত্রীর সংখ্যাও সে রকম বেড়েছে। আমি যতদূর জানি প্রাইভেট বিশ্ববিদ্যালয়ের ছাত্রছাত্রীর সংখ্যা এখন পাবলিক বিশ্ববিদ্যালয়ের ছাত্রছাত্রীর সংখ্যা থেকে বেশি। এই বিশাল সংখ্যক ছাত্রছাত্রীদের ঠিক করে লেখাপড়া করানো এখন খুবই জরুরী।\nপৃথিবীর নানা দেশে নানা ধরনের বিশ্ববিদ্যালয় আছে এবং তাদের অনেকগুলোই খুবই চমৎকারভাবে কাজ করে যাচ্ছে। আমাদের নানা ধরনের পদ্ধতি চেষ্টা করে একটা সফল পদ্ধতি বের করার প্রয়োজন নেই, যে পদ্ধতিগুলো ইতোমধ্যে ভালোভাবে কাজ করেছে সেগুলোই আমাদের দেশের বিশ্ববিদ্যালয়ে শুরু করে দেয়া যায়। আমি এরকম দুটো বিষয়ের কথা উল্লেখ করতে পারি।\nপ্রথমটি হচ্ছে দুটি ভিন্ন বিষয়ে ডিগ্রী নেয়া। আমাদের স্বীকার করে নিতেই হবে কোন কোন বিষয়ের ডিগ্রী থাকলে চাকরিবাকরি পাওয়া সহজ হয়। ছাত্রছাত্রীদের সেই বিষয়ে পড়ার অনেক আগ্রহ থাকে- যারা এই বিভাগে ভর্তি হতে পারেনি তাদেরকেও এই বিষয়ে ডিগ্রী নেয়ার সুযোগ করে দেয়া যায়। কাছাকাছি দুটি বিষয়ের জন্যে বিষয়টি খুবই সহজ- তার জন্যে ছাত্রছাত্রীদের শুধু বাড়তি কিছু কোর্স নিতে হয়। নিজেদের ওপর বাড়তি চাপ না দিয়েই ছেলেমেয়েদের পক্ষে দ্বিতীয় একটি বিভাগে ডিগ্রী নেয়া সম্ভব। আমি যতদূর জানি আমাদের দেশের বেশ কয়েকটি প্রাইভেট বিশ্ববিদ্যালয় এবং অন্ততপক্ষে একটি পাবলিক বিশ্ববিদ্যালয়ে এই পদ্ধতিটি চালু আছে। দ্বিতীয় বিষয়টি এই দেশের বিশ্ববিদ্যালয়ের জন্যে একটু নতুন হলেও আমার ধারণা এটি খুবই প্রয়োজন। একজন ছাত্র কোন বিষয়ে পড়াশোনা করবে সেই সিদ্ধান্তটি ভর্তির সময়ে না নিয়ে এক কিংবা দুই বছর পরে নেয়া। সব ছাত্রছাত্রীকেই বিশ্ববিদ্যালয়ের মৌলিক কিছু বিষয়ে কোর্স নিতে হয়। ছাত্রছাত্রীরা যদি প্রথম এক বা দুই বছর সেই কোর্সগুলো নিতে থাকে তাহলে সে বুঝতে পারে কোন বিষয়টাতে লেখাপড়া করা তার জন্যে বাস্তবসম্মত। ভর্তি পরীক্ষায় আমরা আসলে একজন ছাত্র বা ছাত্রীর সঠিক মূল্যায়ন করতে পারি না। এক বা দুই বছর সে যদি অনেকগুলো মৌলিক কোর্স নিয়ে নেয় তখন তার ফলাফল থেকে সেই ছাত্রছাত্রীর প্রকৃত সামর্থ্য কিংবা দুর্বলতাগুলো ধরে ফেলা যায়। তখন ছাত্র বা ছাত্রীটিকে কোনো একটা নির্দিষ্ট বিষয়ে পড়াশোনা শেষ করার সুযোগ করে দিলে সেটি ছাত্রছাত্রীদের জন্যে ভালো এবং বিশ্ববিদ্যালয়ের জন্যেও ভালো। আমি যে দুটি বিষয়ের কথা বলেছি এর দুটিই কিন্তু পৃথিবীর অনেক দেশেই চালু আছে এবং ছেলেমেয়েরা এই পদ্ধতিতে বেশ ভালোভাবেই পড়াশোনা করে আসছে। যেহেতু আমাদের লেখাপড়ার পদ্ধতি মাঝে মাঝেই পরিবর্তন করতে হয় তাই এ ধরনের বড় একটা পরিবর্তন করার সাহস করা খুব কি কঠিন?\nমজার ব্যাপার হচ্ছে, আমি যুক্তরাষ্ট্রের খুব বড় এবং গুরুত্বপূর্ণ একজন ইঞ্জিনিয়ারের একটা লেখা পড়ে খুবই অবাক হয়েছিলাম। তিনি লিখেছেন যে, “আমাদের দেশের বিশ্ববিদ্যালয়ের লেখাপড়ার পদ্ধতি হচ্ছে জঘন্য এবং কুৎসিত! ছেলেমেয়েরা কিছুই শিখে না এবং জানে না। তারপরও আমরা এই সব বিশ্ববিদ্যালয় থেকে পাস করে বের হওয়া ছেলেমেয়েদের খুব আগ্রহ নিয়ে চাকরি দেই একটিমাত্র কারণে। সেটি হচ্ছে এরকম জঘন্য এবং কুৎসিত একটি পদ্ধতিতে তারা টিকে গেছে এবং বের হয়েছে। নিশ্চয়ই তারা অসাধারণ, তা না হলে তারা কেমন করে এই কুৎসিত পদ্ধতি থেকে বের হতে পারল? যেহেতু বিশ্ববিদ্যালয় থেকে তারা কিছুই শিখে আসে না তাই চাকরি দেবার পর আমরা তাদের প্রয়োজনীয় বিষয় শেখাই এবং তারা তখন সত্যিকারের কাজের মানুষ হয়।”\nসেই বিখ্যাত ইঞ্জিনিয়ারের কথা পড়ে আমি হাসি চেপে রাখতে পারিনি, আবার একই সাথে এক ধরনের সান্ত¡না পেয়েছি। আমাদের বিশ্ববিদ্যালয়গুলোর জন্যেও আমরা নিশ্চয়ই একই কথা বলতে পারব। আমাদের ছেলেমেয়েদের বেলায় আমরা আরো নতুন কথা যোগ করতে পারব- তাদেরকে রাজনৈতিক বিবেচনায় নিয়োগ দেয়া শিক্ষকদের কাছে পড়তে হয়, ছাত্র রাজনীতির ধাক্কা সামলাতে হয়, অনেককে প্রাইভেট টিউশনি করে খরচ চালাতে হয়। কাজেই সেশন জ্যামের পীড়ন সহ্য করে শেষ পর্যন্ত তারা যখন বের হয় তখন তারা সবাই নিশ্চয়ই এক ধরনের অসাধারণ ছেলেমেয়ে।\nতাই আমি আমার সব ছাত্রছাত্রীকে মনে করিয়ে দিই ক্লাসরুমের ভেতরে তারা যেটুকু শিখবে তার থেকে অনেক বেশি শিখবে ক্লাসরুমের বাইরে। ম্যাক্সিম গোর্কির একটি বইয়ের নাম ‘আমার বিশ্ববিদ্যালয়’ (গু টহরাবৎংরঃরবং)। এটি একটি অসাধারণ বই যেখানে তিনি তার বিশ্ববিদ্যালয়ের কথা বলেছেন।\nমজার ব্যাপার হচ্ছে, ম্যাক্সিম গোর্কি কিন্তু কখনো কোনো বিশ্ববিদ্যালয়ে লেখাপড়া করেননি- এই পৃথিবীটাই ছিল তার বিশ্ববিদ্যালয়। ১৭-১১-১৫


গাজীপুর সিটি নির্বাচন রংপুরের চেয়ে খারাপ হবে না\nগাজীপুর প্রতিনিধি ২৩ এপ্রিল ২০১৮, ০০:০০ | প্রিন্ট সংস্করণ\nনির্বাচন কমিশনার ব্রিগেডিয়ার জেনারেল (অব.) শাহাদাত হোসেন চৌধুরী\nনির্বাচন কমিশনার (ইসি) ব্রিগেডিয়ার জেনারেল (অব.) শাহাদাত হোসেন চৌধুরী বলেছেন, সর্বশেষ রংপুর সিটি কর্পোরেশন নির্বাচন অনুষ্ঠিত হয়েছে। গাজীপুর সিটি কর্পোরেশন নির্বাচন রংপুর সিটি নির্বাচনের চাইতে যদি ভালো না-ও হয়, অ্যাটলিস্ট তার চেয়ে খারাপ হবে না।\nএটা দৃঢ়ভাবে নিশ্চিত করে বলতে পারি। রোববার দুপুরে গাজীপুরে নির্বাচনী সমন্বয় কমিটির সভায় তিনি এসব কথা বলেন।\nগাজীপুর জেলা প্রশাসকের ভাওয়াল সম্মেলন কক্ষে ঢাকা বিভাগীয় কমিশনার কেএম আলী আজমের সভাপতিত্বে সমন্বয় সভায় প্রধান অতিথি হিসেবে বক্তব্য দেন ইসি শাহাদাত হোসেন।\nগাজীপুরের জেলা প্রশাসক দেওয়ান মোহাম্মদ হুমায়ুন কবীরের সঞ্চালনায় সভায় উপস্থিত ছিলেন ইসি সচিবালয়ের অতিরিক্ত সচিব মোখলেসুর রহমান, ঢাকা রেঞ্জের ডিআইজি চৌধুরী আবদুল্লাহ আল মামুন, রিটার্নিং অফিসার রকিব উদ্দিন মণ্ডল, গাজীপুর সিটি কর্পোরেশনের সচিব (দায়িত্বপ্রাপ্ত) খ ম কবিরুল ইসলাম, গাজীপুরের পুলিশ সুপার মোহাম্মদ হারুন-অর রশীদ, অতিরিক্ত জেলা ম্যাজিস্ট্রেট সঞ্জীব কুমার দেবনাথ, জেলা আনসার কমান্ডার সিরাজুল ইসলাম, র‌্যাব-১-এর স্পেশালাইজড কোম্পানির কমান্ডার আবদুস সালাম প্রমুখ।\nসভা শেষে ইসি শাহাদাত সাংবাদিকদের বিভিন্ন প্রশ্নের জবাব দেন। তিনি বলেন, সবারই সমন্বিতভাবে প্রচেষ্টা থাকবে আসন্ন গাজীপুর সিটি নির্বাচন যেন আইনানুগ ও সবার কাছে গ্রহণযোগ্য হয়।\nনিরপেক্ষ, অবাধ ও সুষ্ঠু নির্বাচনের জন্য গাজীপুরবাসী তাকিয়ে আছেন। তিনি বলেন, আমরা চেষ্টা করছি দেশের প্রতিটি নির্বাচন, সেটা ছোট হোক, বড় হোক তা যেন আইনানুগভাবে সবার কাছে গ্রহণযোগ্য হয়।\nতিনি আরও বলেন, নির্বাচনে কোনো প্রার্থী আচরণবিধি লঙ্ঘন ও হলফনামায় তথ্য গোপন করলে এবং সুনির্দিষ্ট প্রমাণ পাওয়া গেলে তার বিরুদ্ধে বিধি অনুযায়ী ব্যবস্থা নেয়া হবে। গাজীপুর সিটি নির্বাচনে কোনো প্রার্থীর হলফনামায় তথ্য গোপনের কোনো সুনির্দিষ্ট অভিযোগ রিটার্নিং অফিসারের কাছে নেই বলে জানান তিনি।\nইসি শাহাদাত জানান, নির্বাচনে ইভিএম ব্যবহার সম্পর্কে এখনও চূড়ান্ত সিদ্ধান্ত নেয়া হয়নি। খুব সম্ভবত একটি বা দুটি ওয়ার্ডে ইভিএম ব্যবহার করার চেষ্টা করা হবে। আর সীমিতসংখ্যক কেন্দ্রকে সিসি ক্যামেরার আওতায় আনার ইচ্ছে আছে। প্রতিটি কেন্দ্রকেই গুরুত্বপূর্ণ বিবেচনা করে প্রয়োজনীয় ব্যবস্থা গ্রহণ করা হবে।


নিউমার্কেট, গাউছিয়া, চাঁদনী চকও খুলছে না | NTV Online\n০৯ মে, ২০২০, ২২:০০\nআপডেট: ১০ মে, ২০২০, ১২:৫০\nপবিত্র মাহে রমজান চলছে৷ সামনে পবিত্র ঈদুল ফিতর। অথচ, করোনাভাইরাস (কোভিড-১৯) আতঙ্কে সবকিছু থমকে গেছে। ঈদুল ফিতরের আগে রাজধানীর মধ্যবিত্তদের কেনাকাটার ভরসাস্থল রাজধানীর নিউমার্কেট, গাউছিয়া ও চাঁদনি চক না খোলা রাখার সিদ্ধান্ত নিয়েছে দোকান ব্যবসায়ীরা। যদিও গত ১০ মে সরকার সিদ্ধান্ত নিয়েছিল, সীমিত আকারে দোকান খোলা রাখার।\nএর আগে রাজধানীর প্রধান বিপণিবিতানগুলো যেমন- বসুন্ধরা শপিং কমপ্লেক্সে, যমুনা ফিউচার পার্কসহ মিরপুরের বেশ কয়েকটি বড় জামা-কাপড়ের দোকান না খোলার সিদ্ধান্ত নিয়েছে ব্যবসায়ীরা।\nআজ শনিবার দুপুরে নিউমার্কেট, গাউছিয়া ও চাঁদনি চক মার্কেট দোকান সমিতির ব্যবসায়ীরা এই সিদ্ধান্ত নিয়েছে। বিষয়টি এনটিভি অনলাইনকে জানিয়েছেন চাঁদনী চক ব্যবসায়ী ফোরামের সভাপতি মো. নিজাম উদ্দিন।\nমো. নিজাম উদ্দিন বলেন, ‘আমরা ১১টি নিউমার্কেটের ব্যবসায়ীরা মিলে সিদ্ধান্ত নিয়েছি, মার্কেট খোলা না রাখার। মার্কেট খোলা রাখলে করোনা আরো ছড়িয়ে পড়তে পারে। আমরাও যে আক্রন্ত হব না, বিষয়টি তো তা নয়। আমরা আশপাশের মোট ১১টি দোকানের মালিকরা বৈঠক করে এই সিদ্ধান্ত নিয়েছি। নিউমার্কেট, গাউছিয়া, চাদনী চক, চিশতিয়া মার্কেট, ধানমণ্ডি হকার মার্কেট ও ইস্টার্ন মল্লিকাসহ আরো কয়েকটি মার্কেট বন্ধ রাখা হবে।'\nএই ব্যাপারে জানতে চাইলে নিউমার্কেট থানার ভারপ্রাপ্ত কর্মকর্তা (ওসি) স ম কাইয়ুম বলেন, ‘নিউমার্কেট, গাউছিয়া ও চাঁদনী চক বন্ধ রাখার সিদ্ধান্তের কথা আমাকে জানিয়েছেন দোকান মালিকারা। এটা অবশ্য ভালো সিদ্ধান্ত মনে হয়েছে। এ ছাড়া আমাদের সিদ্ধান্ত আছে, এসব এলাকায় ফুটপাতেও আমরা কোনো দোকানপাট বসতে দেবো না। এখনো পর্যন্ত ডিএমপি থেকে আমাদের তেমন নির্দেশনা আছে।’\nসরকারের দোকান খোলার সিদ্ধান্ত\nবসুন্ধরা ও যমুনা বন্ধ\nসরকারি আদেশের পর ৬ মে মহামারি করোনাভাইরাসের কারণে দক্ষিণ এশিয়ার সর্ববৃহৎ শপিংমল হিসেবে পরিচিত যমুনা ফিউচার পার্ক ও বসুন্ধরা সিটি শপিং কমপ্লেক্স রমজানের তাদের মার্কেট না খোলার সিদ্ধান্তের কথা জানায়।\nওইদিন বসুন্ধরা সিটি ডেভেলপমেন্ট লিমিটেডের সিনিয়র এক্সিকিউটিভ ডিরেক্টর (অ্যাকাউন্ট) শেখ আব্দুল আলিম ও যমুনা ফিউচার পার্কের সংশ্লিষ্ট কর্তৃপক্ষ জানান, তাঁরা ব্যবসায়ীদের সঙ্গে আলোচনা করে এ সিদ্ধান্ত নিয়েছেন।\nচট্টগ্রামেও বন্ধ থাকবে সব শপিং সেন্টার\nঈদের আগে চট্টগ্রামের বড় ছোট সব শপিং মল বন্ধ রাখার সিন্ধান্ত নিয়েছেন ব্যবসায়ীরা। আজ শনিবার দুপুরে চট্টগ্রামের পুলিশ লাইন সিএমপির কার্যালয়ে প্রশাসনের সঙ্গে এক সভা শেষে এ সিদ্ধান্তের কথা জানান ব্যবসায়ীরা।\nব্যবসায়ীরা জানান, চট্টগ্রামের প্রায় ৬৮টি মার্কেটের প্রতিনিধিরা একসঙ্গে বসে ঈদের আগে সব মার্কেট ও দোকান বন্ধ রাখার সিদ্ধান্ত নিয়েছেন। বন্ধ থাকবে চট্টগ্রামের বড় শপিং মল বিপণিবিতান (নিউমার্কেট), মিমি সুপার মার্কেট, স্যানমার ওশান সিটি, সেন্ট্রাল প্লাজা, ফিনলে স্কয়ার, আমিন সেন্টার, লাকি প্লাজা, আফমি প্লাজা, রেয়াজ উদ্দীন বাজার তামাকুমন্ডি লেইন, আখতারুজ্জামান সেন্টার, টেরী বাজার, তামাকুমন্ডি লেইন, শপিং কমপ্লেক্স, সিঙ্গাপুর ব্যাংকক মার্কেট, বৃহত্তর বায়েজিদ এলাকা ব্যবসায়ী সমিতি।\nসিলেটের শপিংমল, ব্যবসা প্রতিষ্ঠান বন্ধ\nঈদের আগে খুলবে না সিলেটের কোনো শপিং মল ও ব্যবসা প্রতিষ্ঠান। গতকাল শুক্রবার দুপুরে সিলেট সিটি করপোরেশনে ব্যবসায়ী নেতাদের বৈঠকে এই সিদ্ধান্ত নেওয়া হয়েছে।\nসিলেট সিটি করপোরেশনের মেয়র আরিফুল হক চৌধুরীর সভাপতিত্বে অনুষ্ঠিত বৈঠকে স্বাস্থ্যঝুঁকি বিবেচনায় সর্বসম্মতিক্রমে এ সিদ্ধান্ত নেওয়া হয়। বৈঠকে উপস্থিত একাধিক ব্যবসায়ী নেতা জানান, করোনা আক্রান্ত রোগীর সংখ্যা বৃদ্ধি পাওয়ায় ১০ মে থেকে সিলেটের কোনো শপিংমল, মার্কেট ও ফ্যাশন হাউস না খোলার ব্যাপারে সিদ্ধান্ত হয়েছে। ঈদের আগে ব্যবসা প্রতিষ্ঠান না খোলার ব্যাপারেও সবাই একমত হন।\nআলুর দাম বাড়িয়ে কেজিপ্রতি ৩৫ টাকা করে দিল সরকার


গুণগত শিক্ষার কোনো বিকল্প নেই: আবদুর রাজ্জাক\nজ্যেষ্ঠ প্রতিবেদক ১১:১৭ অপরাহ্ণ, এপ্রিল ২০, ২০১৯\nউন্নত বিশ্বের সাথে তাল মিলিয়ে চলতে এবং একজন জাতি হিসাবে এগিয়ে যেতে গুনগত শিক্ষার কোনো বিকল্প নেই বলে মন্তব্য করেছেন বাংলাদেশের অন্যতম প্রধান শিল্প গোষ্ঠী জেএমআই গ্রুপের প্রতিষ্ঠাতা ব্যবস্থাপনা পরিচালক জনাব মো. আবদুর রাজ্জাক।\nআজ শনিবার সকালে রাজধানীর মাইডাস সেন্টারে অনুষ্ঠিত কৃতি শিক্ষার্থীদের এক অভ্যর্থনা অনুষ্ঠানে তিনি এসব কথা বলেন।\nরাজধানীর অন্যতম প্রধান ইংলিশ মিডিয়াম স্কুল কার্ডিফ ইন্টারন্যাশনাল স্কুলের ছয়জন কৃতি শিক্ষার্থীকে অভ্যর্থনা জানায় জেএমআই গ্রুপ। এ সময় কৃতি শিক্ষার্থীদের অভিভাবকরাও উপস্থিত ছিলেন।\nপরে কার্ডিফ ইন্টারন্যাশনাল স্কুলের সকল অবিভাবকদের সাথে স্কুলের শিক্ষার মানোন্নয়নের লক্ষ্যে এক সমাবেশ অনুষ্ঠিত হয়। অভিভাবক সমাবেশে প্রধান অতিথি হিসাবে উপস্থিত ছিলেন জেএমআই গ্রুপের প্রতিষ্ঠাতা ব্যবস্থাপনা পরিচালক মো. আবদুর রাজ্জাক। বিশেষ অতিথি ছিলেন কার্ডিফ ইন্টারন্যাশনাল স্কুলের ব্যবস্থাপনা পরিচালক খায়রুজ্জামান, উপদেষ্টা ইয়ারুল কবির।\nঅনুষ্ঠানে সভাপতিত্ব করেন কার্ডিফ ইন্টারন্যাশনাল স্কুলের অধ্যক্ষ্য আয়শা শরমিন চৌধুরী। অনুষ্ঠানে আগত অভিভাবকরা তাদের মূল্যবান পরামর্শ ব্যক্ত করেন এবং শেষ পর্যায়ে প্রধান অতিথি নিজে তাদের বিভিন্ন প্রশ্নের জবাব দেন এবং সবার সহযোগিতা কামনা করেন।


দশম শ্রেণি ফেল করার পরেও আজ তিনি যেভাবে IAS অফিসার হলেন! জানলে চমকে যাবেন – Aaj Dinkal\nHome/জানা অজানা/দশম শ্রেণি ফেল করার পরেও আজ তিনি যেভাবে IAS অফিসার হলেন! জানলে চমকে যাবেন\nWeb Desk January 22, 2022\tজানা অজানা Leaveacomment 10 Views\nকিছু শিশু আছে যারা ছোটবেলা থেকেই পড়াশোনায় ভালো হয় এবং তারা লক্ষ্য তৈরি করে তা অর্জন করে। কিন্তু কিছু শিশু আছে যারা ছোটবেলা থেকেই\nপড়াশোনায় ভালো নয়, এমনকি পরীক্ষাতেও তারা ফেল করে এবং একটি লক্ষ্য তৈরি করেও সফল হয় না।\nআজ আমরা এমন এক ব্যক্তির কথা বলছি, যিনি দশম শ্রেণীতে ফেল করেছিলেন, কিন্তু নিজের পরিশ্রমের দ্বারা পরীক্ষায় উত্তীর্ণ হয়েছেন। আসুন জেনে নিই কিভাবে একজন ছাত্র দেশের কঠিন পরীক্ষায় উত্তীর্ণ হয়ে সফলতা পেল। আকাশ কুলহারি, যিনি রাজস্থানের বিকানেরের বাসিন্দা।\nছোটবেলা থেকেই পড়াশোনায় অনেক দুর্বল ছিলেন। কিন্তু তিনি এই বার্তা দিয়েছেন জীবন যেকোনো সময় শুরু করা যায় এবং সাফল্য পাওয়া যায়। একটি সাক্ষাৎকারের সময় আকাশ বলে যে, “দশম শ্রেণীতে ফেল করার কারণে তাকে স্কুল থেকে বহিষ্কার করা হয়েছিল, যার কারণে তার বাবা-মা খুব কষ্ট পেয়েছিল।”\nএই ঘটনাটি আকাশের মনে গভীর প্রভাব ফেলে এবং সে পড়ালেখায় সিরিয়াস হয়ে পড়ে। পড়ালেখার প্রতি সিরিয়াস থাকায় কঠোর পরিশ্রম শুরু করেন, যার ফলে দ্বাদশ শ্রেণির পরীক্ষায় তিনি 85 শতাংশ নম্বর পেয়েছিলেন। দ্বাদশ শ্রেণীর ফলাফলের মাধ্যমে, তিনি আবার তার পিতামাতার আস্থা অর্জন করেছিলেন।\nআকাশ কমার্স ব্যাকগ্রাউন্ড থেকে ছিল, তাই সে বি.কম থেকে স্নাতক সম্পন্ন করেছে। এই সময়, তার সামনে দুটি বিকল্প ছিল। প্রথমত, এম.বি.এ-তে ভর্তি হয়ে কর্পোরেট সেক্টরে যোগ দেওয়া এবং দ্বিতীয়ত, সিভিল সার্ভিস পরীক্ষার দিকে যাওয়া। তিনি দ্বিতীয় বিকল্পটি বেছে নেন।\nতিনি সিভিল সার্ভিসকে তাঁর নিজের লক্ষ্যে পরিণত করেন এবং এর জন্য প্রস্তুতি নিতে থাকেন। আকাশ বলে যে, “আমি পড়ালেখা নিয়ে খুব একটা সিরিয়াস ছিলাম না কিন্তু যেদিন থেকে আমি সিভিল সার্ভিসে যোগ দেওয়ার সিদ্ধান্ত নিয়েছিলাম, সেদিন থেকে আমি পড়াশোনা শুরু করি।”\n2006 সালে আকাশ তার প্রথম প্রচেষ্টায় সাফল্য অর্জন করেন। একটি সাক্ষাৎকারে আকাশ জানায় যে, তার মা চেয়েছিলেন তার সন্তানরা অফিসার হয়ে দেশের সেবা করুক। মায়ের এই ইচ্ছা পূরণের জন্য তিনি এই পথে যাত্রা করেন এবং সাফল্য পেয়ে তিনি তার মায়ের স্বপ্ন পূরণ করেছেন।\nPrevious ব্লকবাস্টার মুভি ‘পুষ্পা’র এমন কিছু ভুল যা শুনলে আপনার চক্ষু চড়কগাছ হয়ে যাবে…\nNext সিআইডির এসিপি সিআইডি প্রদ্যুমানের কাতর আর্জি, দুর্ভাগ্য আমার কোনো কাজ নেই আমি ঘরে বসে আছি


মাকে ডাকা বন্ধ করেও ছাত্রদলের পদ ধরে রাখতে পারেনি আ’লীগ নেত্রীর ছেলে! | dainiksarod\nমাকে ডাকা বন্ধ করেও ছাত্রদলের পদ ধরে রাখতে পারেনি আ’লীগ নেত্রীর ছেলে!\nবৃহস্পতিবার, ১১ মার্চ ২০২১ | ১১:৪১ পূর্বাহ্ণ | 301 বার\nব্রাহ্মণবাড়িয়ার সরাইল উপজেলা ছাত্রদলের নবগঠিত আহবায়ক কমিটি ঘোষণার পর মাত্র ১৩দিনের মাথায় বিলুপ্ত করেছে কেন্দ্রীয় ছাত্রদল। কেন্দ্রীয় ছাত্রদলের সহ-দফতর সম্পাদক আজিজুল হক সোহেল সাক্ষরিত এক সংবাদ বিজ্ঞপ্তিতে এই তথ্য জানানো হয়।\nএতে বলা হয়, ব্রাহ্মণবাড়িয়া জেলার অধীন সরাইল উপজেলা ছাত্রদল বিদ্যমান আহবায়ক কমিটির কার্যত দৃশ্যমান কোন কার্যকারিতা না থাকায় উক্ত কমিটি বিলুপ্ত ঘোষণা করা হলো। আগামী ৩০/৩/২০২১ইং তারিখের মধ্যে তৃণমূল নেতা-কর্মীদের প্রত্যক্ষ অংশগ্রহণের মাধ্যমে, বিলুপ্ত কমিটির কমিটি পুনর্গঠন করা হবে। জাতীয়তাবাদী ছাত্রদলের কেন্দ্রীয় সংসদের সভাপতি ফজলুর রহমান খোকন ও সাধারণ সম্পাদক ইকবাল হোসেন শ্যামল এক সাংগঠনিক কার্য নির্বাহী সভায় এই সিদ্ধান্ত অনুমোদন করেন।\nকেন্দ্রীয় ছাত্রদলের সহ-দফতর সম্পাদক আজিজুল হক সোহেল কাছে কমিটি বিলুপ্ত হওয়ার বিষয়টি মুঠোফোনে নিশ্চিত করেন।\nগত ১৪ ফেব্রুয়ারী সরাইল উপজেলা ছাত্রদলের ২১ সদস্যে আহবায়ক কমিটি ঘোষণা করে কেন্দ্রীয় ছাত্রদল। এই কমিটির আহবায়ক এম রিফাত বিন জিয়ার বিরুদ্ধে অভিযোগ উঠেছে তার ‘মা’ আ.লীগের রাজনীতি সাথে সরাসরি জড়িত। তার মা বেবি ইয়াছমিন সরাইল উপজেলা মহিলা আওয়ামী লীগের সাধারণ সম্পাদক ও উপজেলা আওয়ামী লীগের সদস্য। এছাড়াও সদস্য সচিব আমানুল্লাহ আমান নিজেই আদম ব্যবসার সাথে জড়িত। ফলে সরাইল উপজেলা নবগঠিত ছাত্রদলের আহবায়ক কমিটি গঠন হওয়ার পর পরই তোপের মুখে পড়ে আহবায়ক এম রিফাত বিন জিয়া ও সদস্য সচিব আমানুল্লাহ আমান।\nএই ঘটনায় গত ২৫ ফেব্রুয়ারী রাতে জেলা ছাত্রদলের কাছে ২১ সদস্যের আহবায়ক কমিটির ১৫জনই পদত্যাগপত্র জমা দেন।\nএসব অভিযোগের প্রেক্ষিতে এক বিবৃতিতে আহবায়ক এম রিফাত বিন জিয়া বলেছিলেন, আমার ‘মা’ আওয়ামী লীগের রাজনীতিতে জড়িত হওয়ার কারণে আমি ‘মা’ ডাক থেকে বঞ্চিত হয়ে আসছি। তিনি আরও বলেন, বিএনপি চেয়ারর্পাসন বেগম খালেদা জিয়া এখন আমার ‘মা’। জিয়া পরিবার আমার পরিবার। এসময় তিনি জানান, ১৯৭৯ সাল থেকে আমার বাবা বিএনপি রাজনীতির সাথে জড়িত। বিএনপি রাজনীতিতে জড়িত থাকার কারণে এরশাদ বিরোধী আন্দোলনের সময় একাধিক বার কারাবরণ করেছিলেন। নবগঠিত সরাইল উপজেলা ছাত্রদলকে সাংগঠনিক ভাবে দুর্বল করতে আমাকে নিয়ে গভীর ষড়যন্ত্র হচ্ছে বলে তিনি অভিযোগ করেন।\nতার এই বিবৃতির পর দেশের বিভিন্ন গণমাধ্যমে সমালোচনার ঝড় উঠে।\nসরাইল সরকারি কলেজ শাখা ছাত্রদলের সাবেক সভাপতি রিগান খন্দকার বলেন, সরাইল উপজেলার সবাই জানেন গত ২ বছর আগে তার (এম রিফাত বিন জিয়া) মা সরাইল উপজেলা নির্বাচনে আওয়ামীলীগ থেকে মহিলা ভাইস চেয়ারম্যান নির্বাচন করেছিল। পুরো নির্বাচনটা সে পরিচালনা করে। নির্বাচনে জয় লাভ করাতে তার মায়ের সাথে আওয়ামীলীগের এক মন্ত্রীর কাছেও যান সুপারিশ করতে। তিনি আরও বলেন, এখন ছাত্রদলে নিজের পদ ধরে রাখতে বিভিন্ন জায়গায় বলছেন, নিজের মাকে ডাকা বন্ধ করে দিয়েছেন এম রিফাত বিন জিয়া।\nএদিকে, বিতর্কিত আহবায়ক কমিটি বিলুপ্ত করায় আনন্দ মিছিল করেন সরাইল উপজেলা ছাত্রদলের বিক্ষুব্ধ নেতাকর্মী।


নেই সবার প্রিয় মানব 'সুশান্ত'! তাও অঙ্কিতা লোখান্ডকে বাঁধতে হলো গাঁট ছড়া, ভিডিও দেখে চোখে জল সুশান্ত প্রিয় মানুষের - Kolkata Journal\nHome/বিনোদন/বলিউড/নেই সবার প্রিয় মানব ‘সুশান্ত’! তাও অঙ্কিতা লোখান্ডকে বাঁধতে হলো গাঁট ছড়া, ভিডিও দেখে চোখে জল সুশান্ত প্রিয় মানুষের\nনেই সবার প্রিয় মানব ‘সুশান্ত’! তাও অঙ্কিতা লোখান্ডকে বাঁধতে হলো গাঁট ছড়া, ভিডিও দেখে চোখে জল সুশান্ত প্রিয় মানুষের\nপুনরায় শুরু হচ্ছে দশকের প্রিয় পবিত্র রিস্তা। ইতিমধ্যেই মুক্তি পেয়েছে পবিত্র রিস্তা ২.০ এর নতুন প্রোমো। যেটি অঙ্কিতা লোখান্ডে নিজেই ভাগ করে নিয়েছেন সামাজিক মাধ্যমের একাউন্টে। যা দেখে দর্শকের অনেকেই চোখের জল ধরে রাখতে পারেননি।\nপ্রমতে দেখা যাচ্ছে পবিত্র রিস্তা ২.০ তে অর্চনার ভূমিকায় অভিনয় করছেন অঙ্কিতা লোখান্ডে কিন্তু সুশান্তের পরিবর্তে মানবের ভূমিকায় অভিনয় করছেন অভিনেতা শাহির শেখ। খুব শীঘ্রই ওটিটি প্ল্যাটফর্ম জি -৫ এ দেখা যাবে এটি। মানব এবং অর্চনার সাত পাকে বাঁধা পড়ার প্রমোতে দেখা যাচ্ছে একে অপরের ছবি ফোনে দেখে তারা বিয়ে করতে রাজি হয়। মহারাষ্ট্রের রীতিনীতি মেনেই বিয়ে হয় তাদের। ব্যাকগ্রাউন্ডে বাজছে একটি ভয়েস ওভার যেখানে শোনা যাচ্ছে কিছু সম্পর্ক একেবারেই আলাদা হয়।\nধারাবাহিকের নতুন প্রোমো অভিনেত্রী অঙ্কিতা লোখান্ডে নিজের ইনস্টাগ্রাম একাউন্ট এ শেয়ার করে ক্যাপশনে লিখেছেন,‘লাভ তো হোগা গি অন দ্য এয়ার, জব মানব অর অর্চনা আর দেয়ার। ওদের ভালোবাসার পথচলায় আপনিও সামিল হন। খুব শীঘ্রই পবিত্র রিস্তা আসছে জি ৫-এ।’বেশিরভাগ নেটিজেনদের বক্তব্য এই ভিডিও দেখে তারা মিস করছেন তাদের প্রিয় সুশান্তকে। অভিনেত্রী অঙ্কিতা লোখান্ডে কমেন্ট সেকশনে একবার চোখ বুলালেই তা চোখে পড়ছে।\nঅনেকেই বলেছেন পুরনো স্মৃতি তারা মনের মধ্যেই রেখে দেবেন। নেটিজেনদের কথায়, ‘চোখে জল এল আর গায়ে কাঁটা দিল’, লিখেছেন একজন। অপরজন লিখেছেন, ‘ইয়য়য়ে! আর অপেক্ষা করতে পারছি না।’ আবার অন্য এক ব্যক্তির মন্তব্য, ‘আবার অর্চনা ও মানব একসঙ্গে।’\nসম্প্রতি এক সাক্ষাৎকারে অভিনেতা শাহির শেখ জানিয়েছেন,”আমার কাছে যখন এই ধারাবাহিকের মানবের চরিত্রে অভিনয় করার অফার আসে, তখন আমি একবারের জন্য ভেবে ছিলাম এই প্রস্তাব ফিরিয়ে দেবো। কারণ মানবের চরিত্রে সুশান্তের বদলে অভিনয় করা আমার কাছে একটা বড় চ্যালেঞ্জ।” আদৌ দর্শকদের পছন্দ হবে কিনা ভেবে চিন্তে দেখেন তিনি। অভিনেতা আরো বলেন, “সুশান্ত ও নিজের জীবনের ঝুঁকি নিতে ভালবাসত। তাই আর বেশি কিছু না ভেবেই আমি হ্যাক করে দিয়েছি।”\nAnkita Lokhande Bollywood Pavitra rishta season2Serial Shahid Shaikh Sushant Singh Rajput zee5\nমিষ্টি বৌদির মেয়েকে কাছছাড়া করতে নারাজ গুনগুন! 'সবেতেই বাড়াবাড়ি', গুনগুনের এই ব্যবহারে বেজায় চটলো দর্শকেরা


মধ্যবর্তী নির্বাচনের নামে মধ্যবর্তী টালবাহানার প্রয়োজন নেই: ওবায়দুল কাদের মধ্যবর্তী নির্বাচনের নামে মধ্যবর্তী টালবাহানার প্রয়োজন নেই: ওবায়দুল কাদের – Daily Khoborpatra\nমধ্যবর্তী নির্বাচনের নামে মধ্যবর্তী টালবাহানার প্রয়োজন নেই বলে মন্তব্য করেছেন আওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের। গতকাল শনিবার ঢাকা ম্যাস ট্রানজিট কোম্পানি লিমিটেড ‘ডিএমটিসিএল’ এর উদ্যোগে বঙ্গবন্ধুর জন্মশতবার্ষিকী উপলক্ষে আয়োজিত আলোচনা সভায় তিনি এ কথা বলেন। ওবায়দুল কাদের তার সরকারি বাসভবন থেকে ভিডিও কনফারেন্সের মাধ্যমে অনুষ্ঠানে যুক্ত হন। তিনি বলেন, মধ্যবর্তী নির্বাচনের নামে মধ্যবর্তী টালবাহানার প্রয়োজন নেই। সময় হলেই নির্বাচন হবে তখন জনগণই ঠিক করবে পরবর্তী সরকার কে হবে। ওবায়দুল কাদের বলেন, মিথ্যাচারের মাধ্যমে সরকার ও জনপ্রশাসনে অস্থিরতা তৈরির অপপ্রয়াস চালাচ্ছে একটি অপশক্তি। তারা সরকারকে টার্গেট করতে গিয়ে দেশের ভাবমূর্তি নষ্ট করছে। বিএনপি ক্ষমতায় যেতে অন্ধকারের চোরাগলি খোঁজে। দেশের ইমেজ নষ্ট করে, তাদের সম্পর্কে জনগণ সতর্ক রয়েছে। জনগণ এখন আর এসবে বিশ্বাস করে না।\nকাদের বলেন, গণতান্ত্রিক ব্যবস্থায় নির্বাচনের মাধ্যমে সরকার পরিবর্তন হবে কিন্তু বিএনপি নির্বাচনে যেতে চায় না, গেলেও তা লোক দেখানো এবং নির্বাচনকে প্রশ্নবিদ্ধ করার জন্য অংশ নেন তারা। তিনি বলেন, যারা নিজেরা আপাদমস্তক অগণতান্ত্রিক রীতিনীতি চর্চায় সিদ্ধহস্ত, তাদের মুখে গণতন্ত্রের কথা শোভা পায় না। গণতান্ত্রিক রীতি এবং সংবিধান অনুযায়ী যথাসময়ে নির্বাচন হবে। বিএনপিকে সে সময় পর্যন্ত অপেক্ষা করতে হবে। এ সময় অপরাজনীতি ত্যাগ করে বিএনপিকে জনআস্থা তৈরির জন্য ইতিবাচক রাজনীতির ধারায় ফিরে আসারও আহ্বান জানান কাদের। তিনি বলেন, দুর্নীতির বরপুত্র হাওয়া ভবনের নামে প্রতিষ্ঠা করেছিল এক খাওয়া ভবন। পরপর ৫ বার দুর্নীতিতে বিশ্ব চ্যাম্পিয়ন হয়ে দেশের মানুষকে লজ্জা আর হতাশার সাগরে ডুবিয়েছিলেন বিএনপি। এ দেশের রাজনীতিতে সততার অনন্য উদাহরণ বঙ্গবন্ধু পরিবার।\nকাদের বলেন, দেশ যখন এগিয়ে যাচ্ছে তখন একটি অপশক্তি দেশকে পিছিয়ে দেয়ার নানান ষড়যন্ত্রে লিপ্ত। দেশ বিদেশে কোথায় বৈঠক হচ্ছে, কি ষড়যন্ত্র চলছে তার খবর অজানা নয়। সেতুমন্ত্রী বলেন, সাম্প্রতিককালে করোনা সঙ্কট মোকাবিলায় প্রধানমন্ত্রীর দূরদর্শী এবং সঠিক সময়ে সঠিক সিদ্ধান্ত নেয়ার দক্ষতা বিশ্বব্যাপী প্রশংসিত হয়েছে। শেখ হাসিনার নেতৃত্বে করোনার নেতিবাচক প্রভাব কাটিয়ে ঘুরে দাঁড়িয়েছে দেশের অর্থনীতি। বৈদেশিক মুদ্রার রিজার্ভ এখন প্রায় চল্লিশ বিলিয়ন ডলার।\nতিনি বলেন, বিশ্ব ক্ষুধা মুক্তির সূচকে ১৩ ধাপ এগিয়ে ভারত পাকিস্তানকে পেছনে ফেেেলছে বাংলাদেশ। আর্থ-সামাজিক প্রায় সব সূচকে পাকিস্তানকে পেছনে ফেলে এগিয়ে যাচ্ছে অদম্য বাংলাদেশ। ঢাকা ম্যাস ট্রানজিট কোম্পানি লিমিটেডের ব্যবস্থাপনা পরিচালক এম এ এন ছিদ্দিকের সভাপতিত্বে ভার্চুয়াল প্লাটফর্মে বক্তব্য রাখেন জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদযাপন জাতীয় বাস্তবায়ন কমিটির সদস্য সচিব ড. কামাল আবদুল নাসের চৌধুরী, বাংলাদেশ ইউনিভার্সিটি অব প্রফেশনাল -বিইউপি’র বঙ্গবন্ধু চেয়ার অধ্যাপক ড. সৈয়দ আনোয়ার হোসেন, সড়ক পরিবহন ও মহাসড়ক বিভাগের সচিব মো. নজরুল ইসলাম।


আজ আর্জেন্টিনার অগ্নিপরীক্ষা, কাল নামছে ব্রাজিল – এখন সময়\nআজ আর্জেন্টিনার অগ্নিপরীক্ষা, কাল নামছে ব্রাজিল\nবিশ্বকাপের বাছাইপর্বে ইকুয়েডরের বিপক্ষে জয়ের পরেও স্বস্তি নেই আর্জেন্টিনা শিবিরে। বলিভিয়ার বিপক্ষে লিয়োনেল মেসিদের খেলতে হবে পৃথিবীর উচ্চতম স্টেডিয়াম লা পাজে। সমুদ্রপৃষ্ঠ থেকে যার উচ্চতা ৩৬০০ মিটার অর্থাৎ ১১ হাজার ৮১১ ফুট! শ্বাস-প্রশ্বাসের সমস্যার জন্য বলিভিয়া ছাড়া বিশ্বের সব দলের ফুটবলারদের কাছেই এই স্টেডিয়াম আতঙ্কের নাম। আরেকটি কারণ হলো, চোটের কারণে ছিটকে গেছেন সার্জিও আগুয়েরো এবং পাওলো দিবালা।\nউচ্চতার সঙ্গে মানিয়ে নিতে মেসিরা রবিবারই বলিভিয়ায় চলে গেছেন মেসিরা। চিরশত্রু ব্রাজিল প্রথম ম্যাচে বিশাল জয় পাওয়ায় আর্জেন্টিনার ওপর চাপ বেড়ে গেছে। অন্যদিকে দ্বৈরথের আগে বলিভিয়ার কোচ সিজার ফারিয়াস রীতিমতো হুঙ্কার দিয়ে রেখেছেন। তিনি বলেছেন, ‘আমাদের খেলার স্টাইলকে ওরা কুৎসিত বলতেই পারে। তা নিয়ে আমরা একেবারেই চিন্তুিত নই। এই উচ্চতায় আমাদের প্রধান লক্ষ্য ওদের গ্রাস করা।’\nবাংলাদেশ সময় মঙ্গলবার রাত দুইটায় শুরু হবে আর্জেন্টিনা-বলিভিয়া ম্যাচটি। ব্রাজিল শিবিরের ছবিটা সম্পূর্ণ উল্টো। বলিভিয়াকে পাঁচ গোলে হারিয়ে উজ্জীবিত ৫ বারের বিশ্বচ্যাম্পিয়নেরা। সোমবার সাও পাওলোয় অনুশীলনের পরেই পেরুর বিপক্ষে খেলতে লিমা যাত্রা করেছেন নেইমার, ফিলিপে কুতিনহোরা। তার আগে এই ম্যাচের জন্য অধিনায়ক হিসেবে থিয়াগো সিলভার নাম ঘোষণা করেছেন কোচ তিতে। যদিও ইতোমধ্যেই জানা গেছে যে, পেরুর দুজন ফুটবলার করোনা আক্রান্ত।\nযে কারণে বাংলাদেশী ছাত্রীকে ভারত ত্যাগের নির্দেশ\nপাঙ্গাশের দাম ৩২২০০ টাকা!\nরোনালদোর সেরা পাঁচে নেই রোনাল্ডো\nঢাকা অফিস হবিগঞ্জের মাধবপুর উপজেলার মনতলা ইসলামিয়া মহিলা মাদ্রাসার ছাত্রী ইয়াসমিনের হত্যার রহস্য উন্মোচন করেছে পুলিশ।


Patharghata News - সেবক যখন মালিক, বিবেক তখন মৃত্যূ!\nপ্রকাশিত: ০৭:৫৫ পিএম, ৩১ জুলাই ২০১৯\nছোটকাল থেকে কয়েকটি কথা শুনতাম ‘রক্ষক যখন বক্ষক’, ‘শ্রমিক কখনো মালিক হতে পারেনা’ ‘সেবক কখনো, মালিকের উপর উঠতে পারেনা’ ইত্যাদি। এসব কথাগুলোর সাথে কোন কোন ক্ষেত্রে মিলও থাকে। আবার আমাদের দেশে আরও একটি কথা প্রচলন রয়েছে সেটি হলো ‘দেশের মালিক জনগণ’। সংবিধানেও সেটি বলা আছে। আসলে কি বাস্তবে দেশের মালিক কি জনগণ? না, শুধু কাগজ কলমেই একথাটি অঙ্কিত রয়েছে।


সিলেট বিচার বিভাগীয় কর্মচারী এসোসিয়েশনের স্মারকলিপি প্রদান – ZakiganjTimes.com\nসিলেট বিচার বিভাগীয় কর্মচারী এসোসিয়েশনের স্মারকলিপি প্রদান\nপ্রকাশিত হয়েছে : ৭:৪৭:৩০,অপরাহ্ন ১১ নভেম্বর ২০২০\nজকিগঞ্জ টাইমস ডেস্কঃ কেন্দ্রীয় কর্মসূচির অংশ হিসেবে ৩ দফা দাবিতে সিলেট জেলা প্রশাসকের মাধ্যমে প্রধানমন্ত্রী বরাবরে স্মারকলিপি প্রদান করেছে বাংলাদেশ বিচার বিভাগীয় কর্মচারী এসোসিয়েশন সিলেট জেলা শাখা।\nতারই ধারাবাহিকতায় বাংলাদেশ বিচার বিভাগীয় কর্মচারী এসোসিয়েশন, সিলেট জেলা শাখা ৩ দফা দাবী যথাক্রমে – অধস্তন আদালতের কর্মচারীদেরকে বাংলাদেশ জুডিশিয়াল সার্ভিস কমিশনের সহায়ক কর্মচারী হিসাবে অন্তর্ভুক্ত করে বাংলাদেশ জুডিশিয়াল সার্ভিস বেতন স্কেলের আলোকে বেতন ভাতা প্রদান, সকল ব্লক পদ বিলুপ্ত করে যুগোপযোগী পদ সৃজন পূর্বক মহামান্য হাইকোর্ট ও মন্ত্রণালয়ের সমন্বয়ে শিক্ষাগত যোগ্যতা ও জ্যেষ্ঠতার ক্রমানুসারে প্রতি ৫ বৎসর অন্তর অন্তর স্বয়ংক্রিয়ভাবে পদোন্নতি ও উচ্চতর গ্রেড প্রদানের ব্যবস্থা করা, অধস্তন সকল আদালতে কর্মচারীদের নিয়োগ বিধি সংশোধন করত: এক ও অভিন্ন নিয়োগ বিধিমালা প্রণয়ন দাবী সম্বলিত ৩(তিন) পৃষ্ঠার স্মারকলিপি প্রধানমন্ত্রী বরাবরে প্রেরণের নিমিত্তে জেলা প্রশাসক,সিলেট এর নিকট হস্তান্তর করা হয়।\nবিচার বিভাগ সিলেটে কর্মরত প্রায় সাড়ে তিন শতাধিক কর্মচারীর উপস্থিতিতে স্বাস্থ্যবিধি মেনে ব্যানার শোভাযাত্রাসহ জেলা প্রশাসক,সিলেট বরাবরে স্মারকলিপি প্রদান করা হয়। শোভাযাত্রাটি সিলেট জেলা জজ আদালত প্রাঙ্গণ থেকে শুরু করে সিলেট জেলা প্রশাসক এর কার্যালয়ের সামনে গিয়ে শেষ হয়।\nসিলেট জেলার বিচার বিভাগীয় কর্মচারীদের পক্ষে প্রতিনিধি হিসেবে এসোসিয়েশনের সিলেট জেলা শাখার সভাপতি ও জেলা জজ আদালতের নাজির মো. নাজিম উদ্দিন, সহ সভাপতি ও মহানগর দায়রা জজ আদালতের নাজির কজ্জল কান্তি চক্রবর্তী, সংগঠনের কেন্দ্রীয় কমিটির উপদেষ্টা, জেলা কমিটির সাধারণ সম্পাদক ও জেলা জজ আদালতের সেরেস্তাদার মো. সাইফুল ইসলাম ও জেলা কমিটির সদস্য এবং চীফ জুডিশিয়াল ম্যাজিস্ট্রেট আদালতের স্টেনোগ্রাফার দীপংকর পাল মাননীয় জেলা প্রশাসক বরাবরে স্মারকলিপি হস্তান্তর করেন।\nএ সময় আরও উপস্থিত ছিলেন সংগঠনের কেন্দ্রীয় কমিটির সদস্য ও জেলা কমিটির সিনিয়র সহ-সভাপতি জেলা জজ আদালতের সেরেস্তাদার রতি কান্ত দাস, কেন্দ্রীয় কমিটির সদস্য ও জেলা কমিটির সাংগঠনিক সম্পাদক মো. সোহেল রানা, জেলা কমিটির সহ-সভাপতি ও চীফ মেট্রোপলিটন ম্যাজিস্ট্রেট আদালত এর নাজির মো. আজাদ মিয়া, সহ-সভাপতি মো. আমিনুর রশীদ, জেলা কমিটির অর্থ-সম্পাদক মো. আতাউর রহমান, আপ্যায়ন সম্পাদক মো. খাইরুল ইসলাম, যুগ্ম সম্পাদক মিজানুর রহমান ও সুব্রত কুমার সিংহ, কার্যকরী কমিটির সদস্য ও চীফ জুডিশিয়াল ম্যাজিস্ট্রেট আদালতের নাজির মো. ফাইজুল ইসলাম, যুগ্ম সাংগঠনিক সম্পাদক মো. আলমগীর হোসেন চৌধুরী, সহ অর্থ-সম্পাদক মো. খুরশেদ আলম, মহিলা বিষয়ক সম্পাদিকা শাহানা আক্তার, প্রচার-সম্পাদক সুলতান আহমদ, কার্যকরী কমিটির সদস্য মো. জসিম উদ্দিন, মো. ছয়েফ উদ্দিন, মো. আবু হাসনাত রিয়াজ, মো. আলী হোসেন, মো. মিজানুর রহমান প্রমুখ।\nস্বামীর সঙ্গে কথা কাটাকাটি, লাশ হলেন অন্তঃসত্ত্বা স্ত্রী\nসিইসি’র সিলেট কার্যালয় বন্ধের প্রতিবাদে সিলেটে মানববন্ধন


Cibil Score কি ? কত Cibil Score থাকলে Loan বা Credit Card পাবেন, সব কিছু জেনে নিন - BanglaBhumi\nCibil Score কি ? কত Cibil Score থাকলে Loan বা Credit Card পাবেন, সব কিছু জেনে নিন\nযখনই আমরা Loan বা Credit Card-এর জন্য ব্যাংকে আবেদন করি প্রায় আমাদের আবেদন এই কারণে Reject হয়ে যায় কারণ আমাদের Cibil Score ভালো নেই। তখন বার বার মনে আসে এই Cibil Score কি ? আর কতই বা Cibil Score থাকলে Loan বা Credit Card পাওয়া যাবে ? এই সমস্ত প্রশ্নের উত্তর আর Cibil Score সম্পর্কে সবকিছু এখানে পেয়ে যাবেন।\nসবার আগে এটা আপনাকে জানতে হবে যে Cibil Score কি আর কত Cibil Score থাকলে আপনি আপনার দরকারের অনুসারে Loan বা Credit Card পাবেন। এর পর আপনাকে জানানো হবে যে Free তে Cibil Score চেক কিভাবে করবেন।\nCibil Score কি ?\nব্যাংকের থেকে নেওয়া কোনো রকম লোনের বা ক্রেডিট কার্ডের টাকা পয়সার লেনদেন কে দেখে আপনার Cibil Score বানানো হয়। এর মধ্যে আপনি আপনার লোন নিয়মমত জমা করছেন কি না, EMI ঠিকমত দিচ্ছেন কি না, দেরি করে পেমেন্ট করছেন কি না এই সমস্ত কিছু মিলিয়ে একটা এভারেজ সংখ্যা বেরিয়ে আসে তাকেই Cibil Score বলে। যার Cibil Score যত ভালো হবে তার Credit Card না Loan চান্স সব থেকে বেশি।\nএখানে Cibil Score এর দরকার হয় কেন ? কারণ যখন ব্যাঙ্ক কাউকে Credit Card বা Loan দেয় তখন সে যাচাই করে যে যাকে দেওয়া হচ্ছে তার ব্যাংকের সাথে লেনদেন কেমন আর এতে ব্যাংকের টাকা ডুবে যাবার Risk কতটা, সে কারণেই Cibil Score চেক করা হয় যার যত ভালো Cibil Score থাকবে তার Risk তত কম আর ব্যাঙ্ক তার ওপর ভরসা করতে পারবে।\nতাহলে কত Cibil Score থাকা ভালো ? মূলত Cibil Score, 300 থেকে 900 পর্যন্ত অংকের মধ্যে মাপা হয় যার মধ্যে 900 দুর্দান্ত Cibil Score শ্রেণীর মধ্যে পরে। একজন ব্যক্তির Cibil Score5ভাগে যাচাই করা হয় -\n1. NOT APPLICABLE : এর অনুসারে কোনো রকম কোনো রকম Credit বা Payment History নেয়। যদি আপনি ব্যাঙ্ক কোনো রকম লোন বা ক্রেডিট না নিয়ে থাকেন সে ক্ষেত্রে Cibil Score থাকবে না। Cibil Score-এর জন্য ব্যাঙ্ক থেকে কোনো রকম Credit নিতে হবে (উদাহরন : সাধারণত অনলাইন শপিং ওয়েবসাইটে Debit Card - ATM দিয়ে EMI তে জিনিসপত্র বিক্রি হয় সেখান থেকে কিছু EMI তে কিনলে Cibil Score শুরু হয়ে যাবে)।\n2. 300 - 549 : এই Cibil Score সবথেকে নিচু শ্রেণীতে রাখা হয়েছে যেখানে ব্যক্তি লোনের EMI বা Credit Card-এর বিল টাইমে চুকাতে পারে না বা অনেক দেরি করে পেমেন্ট করে। এই Cibil Score দের লোন বা ক্রেডিট কার্ড পাওয়া খুবই কষ্টের একধরণের না ভেবে নেওয়া ঠিক। এই Cibil Score দের ব্যাঙ্ক Very High-Risk হিসাবে দেখে।\n3. 550 - 649 : এই Cibil Score ঠিক-ঠাক শ্রেণীর মধ্যে ধরা হয়, যেখানে ব্যক্তি কে সময় মতো EMI দেবার জন্য হয়রানি হতে হয়ে কখনো কখনো দেরি করে পেমেন্ট হয়, এই Cibil Score-এ Credit Card বা Loan পাবার সম্ভবনা খুব কম থাকে।এই Cibil Score দের ব্যাঙ্ক High-Risk হিসাবে দেখে।\n4. 650 - 749 : হাঁ এই Cibil Score মানে হলো যে আপনি সঠিক জায়গায় আছে আর এটিকে ভালো Cibil Score এর শ্রেণীর মধ্যে রাখা হয়েছে। এখানে আপনি Credit Card বা Loan পাবার যোগ্যতা রাখেন কিন্তু এখানে ব্যাঙ্ক একটা লিমিটের মধ্যেই আপনাকে রাখে, মানে বেশি টাকার লোন বা সুধে কিছু কম এই ধরণের কথা বলতে পারবেন না। এই Cibil Score দের ব্যাঙ্ক Low-Risk হিসাবে দেখে।\n5. 750 - 900 : এই Cibil Score দুর্দান্ত শ্রেণীর মধ্যে রাখা হয়েছে যেখানে আপনার মধ্যে ওই শক্তি থাকে যেখানে আপনি ব্যাংকের সাথে লোন বা সুদ সংক্রান্ত জিনিস নিয়ে দর দাম করতে পারেন। এখানে ব্যাঙ্ক আপনার আবেদন ছাড়াই আপনাকে বিভিন্ন Loan বা Credit Card-এর অফার দেবে যা প্রথম থেকে Approved থাকবে ।\nCibil Score কিভাবে ভালো করবেন ?\nব্যাংকের অনুসারে Cibil Score ভালো রাখার মূল মন্ত্র হলো সময়ে সময়ে লোনের EMI পেমেন্ট করা ও শেষ তারিখের আগে Credit Card-এর বিল পেমেন্ট করে দেওয়া। যতটা আপনার সামর্থ ততটাই Loan নেওয়া প্রয়োজন যার ফলে সময়ে সময়ে EMI মিটিয়ে দেওয়া যাবে এবং Cibil Score দুর্দান্ত হয়ে থাকবে। Credit Card-এর ব্যবহার খুব জরুরি হলেই করা দরকার বেশিরভাগ সময়ে দেখা গেছে যে Credit Card-এর জন্য Cibil Score অনেক কম হয়ে গেছে।\nFree তে Cibil Score চেক কিভাবে করবেন ?\nএখানে ব্যাপারটা হলো যে আমরা কিভাবে আমাদের Cibil Score চেক করবেন ? আপনারা অনলাইন Free তে নিজের Cibil Score চেক করে নিতে পারেন। নিচে কয়েকটি Free Cibil Score Checking ওয়েবসাইট দেওয়া আছে যেখানে আপনার নাম, মোবাইল নাম্বার দিয়ে সহজেই Cibil Score চেক করে নিতে পারেন।\nএই ওয়েবসাইটের মাধ্যমে Cibil Score ২-৫ মিনিটের মধ্যেই জানতে পেরে যাবেন। Cibil Score যাচাই করার পর Loan বা Credit Card-এর জন্য আবেদন করা উচিত যখন Cibil Score ভালো থাকবে।


নায়ক অনন্ত এবার ঔপন্যাসিক! | AmaderBrahmanbaria.Com – আমাদের ব্রাহ্মণবাড়িয়া\nনায়ক অনন্ত এবার ঔপন্যাসিক!\nআলোচিত নায়ক এম এ জলিল অনন্ত এবার ঔপন্যাসিক হিসেবে আত্মপ্রকাশ করতে যাচ্ছেন। অমর একুশে বইমেলায় প্রকাশিত হতে যাচ্ছে তাঁর উপন্যাস ‘নিঃস্বার্থ ভালোবাসা’। এটি তাঁর লেখা প্রথম উপন্যাস। উপন্যাসটি প্রকাশ করছে শব্দশিল্প প্রকাশনী।\nএ প্রসঙ্গে অনন্ত প্রথম আলোকে বলেছেন, ‘“নিঃস্বার্থ ভালোবাসা” ছবির কাহিনিটি উপন্যাস আকারে অমর একুশে গ্রন্থমেলায় প্রকাশিত হচ্ছে। মূলত শব্দশিল্পের স্বত্বাধিকারী শরিফুর রহমানের একান্ত আগ্রহেই উপন্যাসটি লিখেছি।’\nগত বছরের রোজার ঈদে ‘নিঃস্বার্থ ভালোবাসা: হোয়াট ইজ লাভ’ ছবিটি ঢাকাসহ দেশের বিভিন্ন প্রেক্ষাগৃহে মুক্তি পায়। ছটকু আহমেদের চিত্রনাট্যে ছবিটির কাহিনি ও সংলাপ লেখেন অনন্ত।\nএদিকে অনন্ত এখন ‘মোস্ট ওয়েলকাম টু’ ছবির শুটিং নিয়ে ব্যস্ত সময় পার করছেন। এই ছবিতে অভিনয়ের পাশাপাশি এটি পরিচালনাও করছেন অনন্ত। ছবিটিতে অনন্তর বিপরীতে অভিনয় করছেন বর্ষা। এ ছাড়া অন্য অভিনয়শিল্পীদের মধ্যে আছেন চম্পা, দিতি, সোহেল রানা ও মিশা সওদাগর।\nপ্রসঙ্গত, ‘খোঁজ-দ্য সার্চ’ ছবি দিয়ে চলচ্চিত্রে নাম লেখান অনন্ত। প্রথম ছবি থেকে তিনি নানাভাবে আলোচিত। এরপর একে একে অভিনয় করেন ‘হূদয় ভাঙা ঢেউ’, ‘দ্য স্পিড’, ‘মোস্ট ওয়েলকাম’ ও ‘নিঃস্বার্থ ভালোবাসা’ ছবিগুলোতে। বিগ বাজেটের এসব ছবির প্রতিটিরই প্রযোজক ছিলেন অনন্ত নিজেই।


আকাশ সংস্কৃতি এবং আমাদের মানসিকতা – Dainik Amader Shomoy\nআকাশ সংস্কৃতি এবং আমাদের মানসিকতা\nআকম সাইফুল ইসলাম চৌধুরী\nআমার মন ভালো নেই। এখন আমার সময় কাটে না। সকালে ঠিক সাড়ে ৭টায় ঘড়িতে অ্যালার্ম বাজে। কিন্তু দেখা বা শোনার সুযোগ নেই আকাশ আটের গুড মর্নিং আকাশ। আহা, পাক্কা আড়াই ঘণ্টার গানের অনুষ্ঠান। গান শোনা, গান সম্পর্কে জানা। গুণী শিল্পীদের সম্পর্কে অজানা তথ্য জানার এক রস টইটুম্বুর সময়। কেউ হয়তো ধমক দিয়ে বলবেন, আমাদেরও তো হয়। হ্যাঁ, হয়। তবে আপনার যাকে ভালো লাগবে, তাকে আমার ভালো লাগতেই হবে? অথবা বিপরীতটাও, তা কি সম্ভব?\nগুড মর্নিং আকাশ শুনতে শুনতে চলে যেতাম কাজে। কাজ থেকে ফিরে বিকালে দিদি নম্বর ওয়ান। এক দিদি নম্বর ওয়ানের জনপ্রিয়তাকে পুঁজি করে রচনা বন্দ্যোপাধ্যায় যদি দাঁড়ান মমতা বন্দ্যোপাধ্যায়ের বিপক্ষে, তা হলে লড়াই হবে হাড্ডাহাড্ডি। দশ বছর ধরে রচনা হয়েছেন বাংলাভাষী নারীদের পথের দিশা। পশ্চিম বাংলার অনেক নারীই- তা তিনি যে বয়সেরই হোন, রচনার কাছ থেকে সাহস পেয়ে হাল ধরেছেন জীবনের নৌকার। বাংলাদেশের নারীরাও কি সাহসের জোগান পান না রচনা বন্দ্যোপাধ্যায়ের কাছ থেকে! আমি এখন নিত্যহারাই সেসব লড়াকু নারীর গল্পগাথা শোনার সুযোগ।\nশুরু হয়েছিল দাদাগিরি। চলছিল ডান্স। বাংলা ডান্সের শেষের দিকের পর্বগুলো। বাংলা ভাষাভাষী- যারা ভালো অনুষ্ঠানের কাঙাল, তারা কে না দেখতেন এই অনুষ্ঠানগুলো!\nআমি জি-বাংলার সিরিয়াল দেখি। অনেকেই বলেন, আমি কেন মেয়েদের কুটনিপনা দেখি গৃহবধূদের মতো করে? অবাক কা-, তারাও দেখেন। আমি দেখি যেমন তাদের কুটনিপনা- তেমনি দেখি অবশেষে সত্যের জয়, ন্যায়ের জয়। নাট্যকাররা মুনশিয়ানার সঙ্গেই দেখান ন্যায়ের পথ বিজয়ী হয় সর্বদাই। এই ন্যায়বাদিতা দেখা কি অন্যায়?\nআমার নানি প্রয়াত হয়েছেন এক দেশ এক টিভির কালে। আমরা যখন মনোযোগ দিয়ে খবর দেখতাম কিংবা নাটক, তখন ‘নানি বলতেন- রোজ রোজ একই জিনিস দেখে কী মজা পাস। কালও তো টেলিভিশন দেখলু, পরশুও দেখলু। রোজ রোজ না দেখলি হয় না!’ শেষ জীবনে নানি হয়েছিলেন অন্ধ। তাই হয়তো ভাবতেন, আমরা একই জিনিস নিত্য নিত্য দেখি।\nএবারের বিরোধটা মূলত বিজ্ঞাপন নিয়ে। আমরা কুয়ার ব্যাঙ। কুয়াজগতের বাসিন্দা আমার মনে হয়, বাংলাদেশের এক বড় প্রতিষ্ঠান বিজ্ঞাপন দেয় পশ্চিম বাংলার এক চ্যানেলে। এমনকি কোনো কোনো অনুষ্ঠান স্পন্সরও করে ওই প্রতিষ্ঠান। এতে আমাদের গাত্রদাহ হতেই পারে। একদা আমাদের বিটিভিতে ‘সকাল-সন্ধ্যা’, ‘সংশপ্তক’, ‘অয়োময়’, ‘আজ রবিবার’, ‘কোথাও কেউ নেই’ দেখার জন্য পশ্চিম বাংলার মানুষও অ্যান্টেনার সঙ্গে বেঁধেছে ঘটিবাটি। বারাসাতে ব্যবস্থা করে নিয়েছে বাংলাদেশের চ্যানেল দেখার।\nআমাদের চ্যানেলগুলো প্রচারিত হয় পৃথিবীর নানা দেশে এবং সবিজ্ঞাপনে। ভারতের চ্যানেল আমাদের দেশের আকাশসীমা পেরোলেও বারাসাতের একটা ছোট এলাকা ছাড়া পুরো ভারতে আমাদের চ্যানেলগুলো ঢুকতে পারে না কারও ঘরে। আমাদের পণ্যও ভারতে বিক্রি হয়। প্রাণ, রুচি, কেয়া ভারতের অনেক এলাকায় পপুলার ব্র্যান্ড। আমাদের চ্যানেল তাদের আকাশসীমায় গেলে প্রাণকে হয়তো বিজ্ঞাপন দিতে হতো না ভারতের চ্যানেলে। আমরা পারছি না বলেই ভারতে প্রাণের বাণিজ্যসম্ভার বজায় রাখতে তাদের চ্যানেলে বিজ্ঞাপন দিতেই হয়। আমাদের আকাশ সংকুচিত হলেই কি আমাদের পণ্যের বিজ্ঞাপন ভারতীয় চ্যানেলে বন্ধ হবে?\nবহুজাতিক কোম্পানিগুলোর বিজ্ঞাপন যখন ডাব করে আমাদের চ্যানেলে প্রচারিত হয়, তখন কি আমাদের বিজ্ঞাপনশিল্প কোনো সুবিধা পায়? তাদের বিজ্ঞাপন আমরা কেন দেখব বা আমাদের দেশীয় কোম্পানির বিজ্ঞাপন কেন অন্য দেশের চ্যানেলে দেখব- এই যদি হয় আমাদের ক্ষোভের কারণ, তা হলে তো বন্ধ হওয়া উচিত বাংলায় ডাব করা বিদেশি বিজ্ঞাপনও।\nসব পরিস্থিতিতে সুবিধা আদায় করে আনতে পারাটাই বুদ্ধিমানের কাজ। আমাদের দেশীয় কোম্পানিগুলো যে বিজ্ঞাপন দেখাচ্ছে ভিনদেশি চ্যানেলে, এর ওপর কর নির্ধারণ করতে পারি। শর্ত আরোপ করতে পারি নানা ধরনের। আবার কেবল দেশীয় মডেলদের দিয়ে বিজ্ঞাপন নির্মাণ করতে হবে- এ শর্তও ধোপে টিকবে না। আমরা এখন প্রায় চলচ্চিত্রই নির্মাণ করি দুই দেশের শিল্পী নিয়ে। আমাদের কয়েক শিল্পী দেশের চেয়ে সীমানার ওপারেই কাজ করেন বেশি। এতে আমরাও গর্ববোধ করি।\nও হ্যাঁ, আরেকটা কারণে আমি পশ্চিম বাংলার চ্যানেল দেখি। সেটি হলো বাংলা ভাষার বিকৃত উচ্চারণ শুনতে আমি কষ্ট পাই। আমাদের ইদানীংকার নাটকগুলো ওই কষ্ট শুধু বৃদ্ধি করে। আমরা যদি কেবল আমাদের চ্যানেলেই নির্ভরশীল হয়ে যাই, তা হলে আমাদের ভবিষ্যৎ প্রজন্ম এক নতুন ধরনের বাংলা বলবে। তা হয়তো অনেকের কাছে ভালো লাগলেই আমার মতো বোকা-সোকাদের ভালো লাগবে না।\nযদি লড়াকু মনোভাব নিয়ে প্রতিযোগিতা করি ও ভালো অনুষ্ঠান করি, তা হলে কাকলি ফার্নিচারের বিজ্ঞাপন ওখানে প্রচারিত হবে না। তারাই আমাদের চ্যানেলে বিজ্ঞাপন দেবে। ওই মনোভাব না নিয়ে আমরা ঘরবন্দি হলে আখেরে ক্ষতি আমাদেরই। আমাদের ঘরের টিভি অচল হলে দেশের বিজ্ঞাপনশিল্পও ব্যাহত হবে। তাই শক্তিশালী প্রতিপক্ষের বিরুদ্ধে পাল্লা দিতে নিজেদের শক্তি বৃদ্ধি করি। উটপাখির মতো বালুতে মুখ গুঁজে রাখলে প্রতিপক্ষের শক্তি হ্রাস হবে না।\nআকম সাইফুল ইসলাম চৌধুরী : অবসরপ্রাপ্ত অতিরিক্ত সচিব


বিচিত্রগুণের মানুষ চাঁদপুর পৌরসভার সচিব! – চাঁদ নিউজ ২৪\nবিচিত্রগুণের মানুষ চাঁদপুর পৌরসভার সচিব!\nIn চাঁদপুর, চাঁদপুর সদর উপজেলা, প্রধান খবর, বিশেষ প্রতিবেদন, লিড নিউজ\nবিচিত্রগুণের মানুষ চাঁদপুর পৌরসভার সচিব!2018-05-222018-05-22http://chandnews24.com/wp-content/uploads/2013/07/2.pngচাঁদ নিউজ ২৪http://chandnews24.com/wp-content/uploads/2013/07/2.png200px200px\nচাঁদপুর জেলার ফরিদগঞ্জ উপজেলার ১৬নম্বর রূপসা ইউনিয়নের রূপসা ভূইয়া বাড়ির মৃত খোরশেদ আলম ভূঁইয়ার ছেলে চাঁদপুর পৌরসভার সচিব আবুল কালাম ভূঁইয়া। কুমিল্লা জেলার লাকসাম (খ) শ্রেণীর পৌরসভায় সর্বপ্রথম সচিব পদে যোগদান করেন তিনি। এরপর চাঁদপুর জেলা আওয়ামীলীগের এক শীর্ষ নেতাকে দিয়ে বদলি হয়ে চলে আসেন চাঁদপুর পৌরসভায়। এখানে এসেই আঙ্গুল ফুলে কলাগাছ বনে যান ধূর্ত পৌর সচিব। তার গ্রামের বাড়িতে খোঁজ নিয়ে যানা গেছে, তার বাবা পাকিস্তান আমলে এলাকায় প্রভাবশালী ব্যক্তি ছিলেন। সে সময়ে অর্জিত সম্পত্তিও নেহায়েত কম নয়। তবে আবুল কালাম ভূঁইয়া পৈত্রিক সম্পত্তি খোয়াতে হয়নি নিজে কোটি কোটি টাকা সম্পত্তির মালিক হতে।\nআপাদমস্তক দুর্ণীতিবাজ ঘুষখোর অবৈধ কমিশনখোর চাঁদপুর পৌরসভার সচিব আবুল কালাম ভূঁইয়া। তিনি গত ১১ বছর চাঁদপুর পৌরসভায় অবস্থান করে মেয়রের অজান্তে প্রথম শ্রেণীর চাঁদপুর পৌরসভাকে স্বেচ্ছাচারী প্রতিষ্ঠানে রূপ দিয়েছেন। এ সময়ের মধ্যে দুই বার সরকারের তরফ থেকে নিবার্হী কর্মকর্তা পদয়ান করলেও তার তদবিরের দরুণ ওই পদে কেউ পোস্টিং নিতে পারেনি। কারণ পৌরসভাকে কয়েকজনের একটি সিন্ডিকেট নিয়ন্ত্রণ করে। সিন্ডিকেটের প্রধান সচিব আবুল কালাম ভূঁইয়া। কোনো কাজ টেন্ডারের আগেই র্পাসেন্টিজ গ্রহণ, জন্মসনদ, মৃত্যসনদ, সার্টিফিকেট, অটোরিক্সার লাইসেন্সে ২পার্সেন্ট কমিশন, পৌরসভার বিভিন্ন পদে নিয়োগ বানিজ্য, বিশেষ করে চুক্তিভিত্তিক এডহকসহ অবৈধ প্রক্রিয়ায় চাকুরী স্থায়ী করার ব্যাপারেও ওস্তাদ এ পৌর সচিব। গত ১১ বছরে চাঁদপুর পৌরসভার অধীনে যত নিয়োগ হয়েছে প্রত্যেকটি নিয়োগ থেকে লাখলাখ টাকা ঘুষ গ্রহণ করেছেন পৌর সচিব আবুল কালম। বিষয়টি পৌরসভার সকল কর্মকর্তা কর্মকচারী অবগত থাকলেও প্রতিবাদ করার সাহস পায় না। নাম কায়েস্ত প্রাইভেট ইউনির্ভাসিটির সার্টিফিকেট দিয়ে পদোন্নতি করিয়ে দেন তিনি।\nএছাড়া মতলব দক্ষিণ পৌরসভার অতিরিক্ত দায়িত্বে থেকেও কম যান না। প্রথম শ্রেণীর দুইটি পৌরসভার সচিব দায়িত্ব কিভাবে তিনি থাকেন এ নিয়ে আলোচনা সমালেচনা নেহায়েত কম হয় না। মূলত দুটি পৌরসভার বেশির ভাগ কাজই তার পরিকল্পনায় বাস্তবায়ন হয়। পৌর মেয়র একপ্রকার নাচের পুতুলের মতো কাজ করেন। চাঁদপুর পৌরসভার মেয়র ও জেলা আওয়ামীলীগের সভাপতি নাছির উদ্দীন আহমেদ নানান গুরুত্বপুর্ণ কাজে ব্যস্ত থাকেন। তাই প্রায় সকল কাজের তদারকির সুযোগ পায় সচিব আবুল কালাম। পৌর মেয়রের সরল বিশ্বাসকে পুুঁজি করে এহেন কর্মকান্ড নেই যে তিনি করেন না।\nসম্প্রতি চাঁদপুর পৌর শহীদ জাবেদ উচ্চ বিদ্যালয়ে বিভিন্ন পদে নিয়োগ বানিজ্যে প্রধান সমন্বয়েকের ভূমিকা পালন করেছেন। যে কাজে টাকা নেই, যত গুরুত্বপূর্ণই হোক সে কাজ ফেলে রাখবেন। তৈরি করবেন জটিলতা। এছাড়া সকল কাজে বিশেষ সুবিধা নিয়ে নামে বেনামে গড়েছেন সম্পদের পাহাড়। চাঁদপুর শহরের নাজিরপাড়ায় বিলাসবহুল পাঁচতলা বাড়ি, স্টেডিয়ামের পাশের ক্রয়কৃত জমি, রাজধানী ঢাকার বিভিন্ন অভিজাত এলাকায় তিনটি প্লাটের মালিক হয়েছেন অনেক আগেই। অথচ তিনি সরকারি বেতন পান কত? জনমনে এমনটাই প্রশ্ন। চাকুরীকালীন সময়ে বাৎসরিক সঞ্চয় কত তার হিসেব করলেই বেরিয়ে আসবে কতটাকার অবৈধ সম্পদ গড়েছেন এ পৌর সচিব। এদিকে পৌর সচিব হয়ে তিনি চাঁদপুর পৌরসভার গাড়ি ব্যবহার করছেন। অফিসিয়াল কাজ ছাড়াও জেলা ও জেলার বাইরে পৌরসভার গাড়ি ব্যবহার করেন তিনি। শুধু তাই নয়, তার পারিবারিক কাজেও এ গাড়ি ব্যবহার করা হয়। যা প্রচলিত আইন পরিপন্থি।\nপ্রায় একবছর আগে চাঁদপুর পৌর শহীদ জাবেদ উচ্চ বিদ্যালয়ের এডহকে নিয়োগপ্রাপ্ত এক শিক্ষক পৌরসভার বিরুদ্ধে কিছু যৌক্তিক কারণ দেখিয়ে অব্যহতিপত্র জমা দেন। সে অব্যহতি পত্র মেয়রের টেবিলে যাওয়ার পর তিনি সচিবকে মেনশন করেন। কিন্তু বিগত ১১মাসে অব্যহতিপত্রের বিষয়ে কোনো সিদ্ধান্ত দেয়নি পৌর সচিব। যে কারণে পৌরসভার হিসেব সেকশন থেকে শিক্ষকের এবি ব্যাংক একাউন্টে বেতন ঢুকতে থাকে। যদিও চলতি মাসে ৯ তারিখ প্রার্থীর ব্যাংক একাউন্টে লেনদেন সাময়িক বন্ধ রাখার নির্দেশ দেয় পৌর কর্তৃপক্ষ। সেই নোটিশেও আরেক প্রতারণার আশ্রয় নেয় সচিব। সহকারি শিক্ষক পদ থেকে অব্যহতি নিলেও নোটিশে উল্লেখ করা হয় ‘অবসরজনিত’ কারণে লেনদেন স্থগিত করা হয়। অথচ কয়েক মাসে চাঁদপুর পৌরসভায় স্কুল শিক্ষকসহ বিভিন্ন পদে অন্তত দশটি নিয়োগ দেয়া হয়েছে। শুধুমাত্র পৌর শহীদ জাবেদ উচ্চ বিদ্যালয়ে চারজন খন্ডকালীন শিক্ষক নিয়োগ দিয়েছেন। যার বিনিময়ে হাতিয়ে নিয়েছে মোটা অংকের ঘুষ। ওসব নিয়োগের কাগজপত্র সঠিক ভাবেই চালাচালি হেয়েছে। অথচ যে শিক্ষক বেশ কয়েকটি কারণ দেখিয়ে অব্যহতি নিয়েছেন; তাকে সসস্মানে অব্যহতি দেয়ার ব্যাপারে কোনো প্রকার পদক্ষেপ গ্রহণও করলেন না। প্রাচীন এ পৌরসভায় এমন দায়িত্বেই বলে দেয় তিনি কতটা কর্তব্যপরায়ন। অব্যহতি এবং অবসরজনিত প্রতিটি বিষয়ে থাকে পৌর সচিবের খামখেয়ালিপনা।\nআক্ষেপ করে ওই শিক্ষক মোঃ আবদুল কাদের বলেন, ২০১৫সালের ১০ফেব্রুয়ারি আমাকে চুক্তি ভিত্তিক নিয়োগ দেয়া হয়। ৬সেপ্টম্বর ২০১৫ইং চাঁপৌস/প্রশা/সাধা/২০১৫/১২১৭ নং স্মারকে এডহক ভিত্তিতে নিয়োগ দেয়া হয়। ১৮ফেব্রুয়ারী ২০১৬ খৃীষ্টাব্দে আমার চাকুরী স্থায়ী করতে আপনার দপ্তরে আবেদন করি। চাকুরী স্থায়ীকরণ ও এমপিও’র ব্যাপারে সচিব কোনো প্রকার উদ্যোগ নেয়নি। অথচ আমার নিয়োগের ছয়মাস পর এনটিআরসি বেসরকারি শিক্ষাপ্রতিষ্ঠানের নিয়োগ প্রক্রিয়া তাদের নিয়ন্ত্রণে নেয়। এতে যেমনি আমি ক্ষতিগ্রস্থ হয়েছি। তেমনি পৌরসভাও আর্থিক ভাবে ক্ষতিগ্রস্থ হয়েছে। বর্তমান সরকার ঘোষিত জাতীয় বেতনস্কেল ২০১৫ ঘোষণার পর দীর্ঘদিন অপেক্ষা শেষে গত ২৩অক্টোবর ২০১৬ খৃীষ্টাব্দ বেতনস্কেল সমন্বয় করার আবেদন করলেও তা বাস্তবায়ন হয়নি। তাই আমি গত ২জুলাই ২০১৭ তারিখে অব্যহতি নিয়েছি। কিন্তু পৌরসভা আমাকে অব্যহতি দেয়নি কিংবা আমার কাছে কোনো চিঠি এসে পৌছায় নি।\nএব্যাপারে পৌর সচিব আবুল কালাম ভূঁইয়া বলেন, আমাকে দিয়ে পৌরসভার উপকার হয় বলেই এখানে রেখে দেয়। আর চাকুরি তথা নিয়োগ সংক্রান্ত কোনো বিষয়ে আমার কোনো হাত নেই। মেয়র সাহেবই সব কিছু তদারকি করেন। এতো সম্পদের মালিক আপনি কি করে হলেন এমন প্রশ্নের জবাবে তিনি বলেন, আমার বিভিন্ন প্রকার বিজনেস আছে। ছাত্রজীবন থেকেই আমি অন্যের পূঁজি দিয়ে লাভজনক খাতে বিনিয়োগ করি।


একজন ফেরেশতা বনাম দন্তহীন দুদক, মহিউদ্দিন খান আলমগীর উপাখ্যান... |Ami Bangladeshi\nপ্রজাতন্ত্রের এক কালের বেতনভুক্ত চাকর মহিউদ্দিন খান আলমগীরের যেন আর তর সইছে না। খালেদা জিয়া এবং উনার সহযোগী বাকি ৪০ চোরের সবার সাথে গলায় গলা মিলিয়ে এক কালের এই ঝানু আমলা ঘন ঘন হুমকি দিচ্ছেন বিদায়ী তত্ত্বাবধায়ক সরকার ও এর সাথে সংশ্লিষ্ট সহযোগী প্রতিষ্ঠানগুলোকে। দুর্নীতি দমন কমিশন উনার অন্যতম প্রধান টার্গেট। গতকালও এর ব্যতিক্রম হয়নি। দুদক এবং এর সাথে জড়িত সবাইকে তত্ত্বাবধায়ক আমলের কর্মকান্ডের জন্যে জাতির কাছে ক্ষমা চাওয়ার আহ্বান জানিয়েছেন এই আমলা। এটাই প্রথম নয়, জেল হতে বের হয়েই তিনি বলতে শুরু করেছেন দেশের অন্যতম প্রধান দুর্নীতিবাজ হচ্ছে সাবেক তত্ত্বাবধায়ক সরকার প্রধান ফখরুদ্দিন আহমদ ও তৎকালীন সেনা প্রধান মইনুদ্দিন আহমদ। গতকাল এক ঘোষণায় এই তালিকায় যোগ করলেন টিআইবি ট্রাষ্ট্রি বোর্ডের সাবেক চেয়ারম্যান অধ্যাপক মোজাফর আহমদের নাম। দেরীতে হলেও জাতিকে এত বড় দুর্নীতিবাজদের সাথে পরিচয় করিয়ে দেয়ার জন্যে ধন্যবাদ পাওয়ার দাবি রাখেন এই ফেরেশতা। উনার মত গন্ডায় গন্ডায় ফেরেশতাদের বিনা অপরাধে আটক পূর্বক শাস্তি দিয়ে আহমদ গংরা যে অপরাধ করেছে তার জন্যে আমাদের গণতান্ত্রিক অগ্রযাত্রা হাজার বছরের জন্যে ব্যহত হয়েছে। কথাটা আমার নয়, আওয়ামী লীগের নেতা মহিউদ্দিন খান আলমগীর ও আলী বাবা ৪০ চোরাই দলের প্রধান চোর খালেদা জিয়ার। আমরা যারা রাজনীতির ম্যাংগোবিদ তাদের বিশ্বাস করার কারণ আছে বাংলাদেশের রাজনীতিতে জন্ম-মৃত্যুর মত সত্য-মিথ্যারও থাকতে হয় রাজনৈতিক পরিচয়, এবং এ পরিচয়ের অপর নাম ছলা-কলা ও কৌশল। সরকারী ভৃত্যগীরি হতে প্রমোশন পেয়ে ব্যাক্তিগত ভৃত্যগীরিতে নাম লেখানো আলমগীর সাহেবের মনিব নিজেই এ ব্যাপারে মুখে কুলুপ এটে চেপে যাচ্ছেন প্রসঙ্গটা। অবিশ্বাস্য হলেও সত্য, উনি কথা বলছেন প্রতিপক্ষের ভাষায় আর তাদের মুখে তুলে দিচ্ছেন সরকারকে অস্থির করার লোভনীয় আহার। এই সেই প্রতিপক্ষ যাদের ক্ষমতাচ্যুত করার জন্যে প্রজাতন্ত্রের কর্মচারী হয়েও তিনি অচল করে দিয়েছিলেন সচিবালয়। যতদূর জানি গণতান্ত্রিক নির্বাচনের মাধ্যমে জনগণের ম্যান্ডেট নিয়েই ক্ষমতায় এসেছিল ঐ প্রতিপক্ষ। গণতন্ত্রকে ধর্ষণ করার উর্দিওয়ালাদের যেমন অধিকার নেই, তেমনি নেই প্রজাতন্ত্রের চাকরদেরও। জনাব আলমগীর রাষ্ট্রের বিরুদ্ধে ষড়যন্ত্র করেছিলেন যা ছিল দণ্ডযোগ্য অপরাধ।\nখান সাহেবের আহাজারির কারণ বুঝতে খুব যে একটা অসুবিধা হয় ব্যাপারটা তেমন নয়। উনার হুমকি ধামকির ভেতরে ঢুকলে একটা বাস্তবতা সহজেই প্রতীয়মান হবে, খালেদা জিয়ার বর্তমান অবস্থার সাথে এই বিপ্লবীর অবস্থার খুব একটা তফাৎ নেই। উভয়ই ঢাল নাই তলোয়ার নাই নিধিরাম সর্দারের অবস্থার মত। পার্থক্য একটা আছে অবশ্য, খালেদা জিয়ার দল ক্ষমতায় নেই, খান সাহেবের দল এখন ক্ষমতার ভরা যৌবনে। এ বিবেচনায় আমলার কষ্টটা আরও একটু বেশি হওয়ার কথা। এত কাছে অথচ ধরা ছোঁয়ার এত বাইরে! ক্ষমতা নামের সোনার হরিণ যা বাংলাদেশের রাজনীতিবিদদের ফকির হতে বাদশাহ বানায়, আসমানের চাঁদ মাটিয়ে নামিয়ে আনে, বঙ্গোপসাগরের পানি আঙিনায় বইয়ে দেয়, সে ক্ষমতা হারিয়ে মহিউদ্দিন খান আলমগীরের মত প্রফেশনাল চোর হিতাহিত জ্ঞান হারিয়ে ফেলবেন তাতে ম্যাংগোবিদ্‌দের অবাক হওয়ার কিছু নেই। খান সাহেব একটা সত্য মনে করতে নিশ্চয় সময় পান না, বাংলাদেশ দুর্নীতিবাজদের প্রতিযোগীতায় পরপর ৪ বার বিশ্ব চ্যাম্পিয়ন হয়েছিল। আর তাতে খান আলমগীর আর তেনার মনিবদের অবদান খাটো করার কোন ফাঁক ফোকর নেই। দুই আহমদ আর এক মোজাফরের কারণে বাংলাদেশ এ ’সন্মান’ অর্জন করেনি, এ সম্মানের মাঠ প্রসারিত টেকনাফ হতে তেতুলিয়া পর্যন্ত, যার আসল আর্কিটেক্ট আলমগীর সাহেবের মত ধূর্ত শিয়ালের দল। দুদককে অবশ্যই জাতির কাছে ক্ষমা চাইতে হবে, তবে তা আলমগীর সাহেবদের মত ’ফেরেশতাদের’ বন্দী করার জন্যে নয়, বরং এদের মত সমাজিক ক্যান্সারদের স্বাধীনভাবে বিচরণ করতে দেয়ার জন্যে।\nসাংবাদিকরা খান সাহেবকে প্রশ্ন করেছিলেন দুদক না থাকলে দুর্নীতি দমন করবে কে? এ প্রশ্নের উত্তরে তিনি বলেন চুড়ান্ত পর্যায়ে দুর্নীতি দমিত হবে জনতার আদালতে। ফিলসফিক্যাল উত্তর! বাংলা ভাইও কিন্তু নিজের আদালতকে জনতার আদালত বলতেন। মুরগির মত হাত- পা বেধে উলটো করে গাছে ঝুলিয়ে নির্মম অত্যাচারের মাধ্যমে রায় কার্যকর করা হতো সে আদালতে। আলমগী সাহেবের উচিৎ হবে জনতার আদালতের একটা প্রাথমিক ধারণা আগ বাড়িয়ে তৈরী করে রাখা। বলা যায়না, এই জনতার আদালতই হয়ত একদিন দুদকের ১০ গুন ক্ষমতা নিয়ে তাড়া করতে পারে চোর, বাটপার আর রাষ্ট্রদ্রোহীদের।\nby WatchDog - 19 May 2010 - 3:52am\nউদ্বেগ প্রকাশ করে অর্থমন্ত্রীর কাছে উন্নয়ন সহযোগীদের চিঠি\nদুদকের ক্ষমতা কমানোর বিপক্ষে দাতাগোষ্ঠী\nদুর্নীতি দমন কমিশনের (দুদক) ক্ষমতা ক্ষুণ্ন হওয়ার বিষয়টি উদ্বেগজনক। কারণ, দুদকের ক্ষমতা কমে গেলে দুর্নীতি রোধের প্রয়াস ব্যাহত হবে। বাংলাদেশের উন্নয়নের স্বার্থে দুর্নীতি দমনের পদক্ষেপ অব্যাহত রাখার বিকল্প নেই। তাই দুদককে শক্তিশালী করতে হবে। দুর্নীতি দমনে বাংলাদেশকে সহযোগিতা করতে তৈরি আছে উন্নয়ন সহযোগীরা।\nসম্প্রতি সরকারের কাছে দেওয়া এক চিঠিতে এ অভিমত জানিয়েছে উন্নয়ন সহযোগী বা দাতাগোষ্ঠীর জোট হিসেবে পরিচিত লোকাল কনসালটেটিভ গ্রুপ (এলসিজি)। কূটনৈতিক সূত্রগুলো প্রথম আলোকে জানিয়েছে, এলসিজির নির্বাহী কমিটির প্রধান ক্রিস অস্টিন গত মার্চে অর্থমন্ত্রী আবুল মাল আবদুল মুহিতকে এ চিঠি দেন। এ ছাড়া ১১ মে এলসিজির এক বৈঠকেও দুদক আইন সংস্কারের বিষয়ে উন্নয়ন সহযোগীরা উদ্বেগ প্রকাশ করেছে।\nবাংলাদেশে যুক্তরাজ্যের আন্তর্জাতিক উন্নয়ন সংস্থা ডিএফআইডির (ডিপার্টমেন্ট ফর ইন্টারন্যাশনাল ডেভেলপমেন্ট) প্রধান ক্রিস অস্টিন বর্তমানে এলসিজির সাত সদস্যবিশিষ্ট নির্বাহী কমিটির সভাপতির দায়িত্ব পালন করছেন।\nঅর্থসচিব, অর্থনৈতিক সম্পর্ক বিভাগের সচিব এবং ঢাকাভিত্তিক দ্বিপক্ষীয় উন্নয়ন সহযোগী, আন্তর্জাতিক মুদ্রা তহবিল (আইএমএফ), বিশ্বব্যাংক, এশীয় উন্নয়ন ব্যাংক ও জাতিসংঘের বিভিন্ন সংস্থাসহ ৩৯টি সংস্থা নিয়ে এলসিজি গঠিত।\nএলসিজির সাম্প্রতিক এক বৈঠকে দেশের আর্থসামাজিক পরিস্থিতিসহ সর্বশেষ অবস্থা নিয়ে পর্যালোচনা করা হয়। ১১ মে ঢাকায় অনুষ্ঠিত ওই বৈঠকে দুদক ছাড়াও বিচারব্যবস্থার বিষয়টি প্রাধান্য পায়। দুদক আইন সংস্কারের বিষয়ে তারা নেতিবাচক মত দেয়। বৈঠকে বলা হয়, দুদকের ক্ষমতা ক্ষুণ্ন করার অর্থ হচ্ছে দুর্নীতি রোধের ব্যাপারে সরকার তাঁর নির্বাচনী অঙ্গীকার থেকে পিছু হটছে। সরকারের পদক্ষেপ শুধু দুর্নীতি দমনের অঙ্গীকার থেকেই পিছু হটাই নয়, এর ফলে প্রশাসনসহ সমাজের বিভিন্ন স্তরের জবাবদিহি প্রশ্নবিদ্ধ হতে পারে। ফলে সাধারণ মানুষ দুর্ভোগের শিকার হবে।\nউল্লেখ্য, দুদক আইন সংস্কারের কিছু প্রস্তাব এরই মধ্যে মন্ত্রিসভা অনুমোদন করেছে। ওই প্রস্তাব কার্যকর হলে দুদকের স্বাধীনভাবে কাজ করার অধিকার খর্ব হবে বলে অভিযোগ উঠেছে।\nআওয়ামী লীগের নির্বাচনী ইশতেহারের রূপকল্প ২০২১-এ দুর্নীতিমুক্ত সমাজ গঠনের প্রত্যয় ব্যক্ত করা হয়। এতে বলা হয়, দুর্নীতির বিরুদ্ধে যুদ্ধ সুশাসনেরও অন্যতম পূর্বশর্ত। স্বাধীন ও শক্তিশালী দুর্নীতি দমন কমিশনসহ দুর্নীতি দমনে রাষ্ট্রীয় প্রতিষ্ঠানগুলোকে আরও কার্যকর করে গড়ে তোলা হবে। দুর্নীতির বিরুদ্ধে আইনি প্রক্রিয়ার পাশাপাশি সামাজিক প্রতিরোধ গড়ে তোলা হবে।\nঅর্থমন্ত্রীর কাছে উন্নয়ন সহযোগীদের চিঠিতে বলা হয়, গণমাধ্যমে জানা যাচ্ছে, দুদকের ক্ষমতা খর্ব করা হচ্ছে, যা অত্যন্ত উদ্বেগজনক। কারণ, দুর্নীতি রোধ করতে হলে দুদককে শক্তিশালী করতে হবে। সে ক্ষেত্রে সাম্প্রতিককালে দুদকের ক্ষমতা কমার খবরটি সুখপ্রদ নয়।\nঅর্থ মন্ত্রণালয়ের দায়িত্বশীল এক কর্মকর্তা এলসিজির চিঠি পাওয়ার বিষয়টি স্বীকার করেছেন। নাম প্রকাশে অনিচ্ছুক ওই কর্মকর্তা বলেন, ‘উন্নয়ন সহযোগীরা প্রায় সময়ই বিভিন্ন বিষয়ে সুপারিশ দিয়ে এ ধরনের চিঠি লিখে থাকে। অনেক সময় আমরা তাদের সুপারিশ বিবেচনা করে থাকি। তবে তাদের সব সুপারিশ মানতেই হবে, তার কোনো মানে হয় না।’\nনাম প্রকাশে অনিচ্ছুক একাধিক কূটনীতিক মনে করেন, দুদককে রাজনৈতিক ও অর্থনৈতিকভাবে একটি স্বাধীন প্রতিষ্ঠান হিসেবে গড়ে তুলতে হবে। তা না হলে দুর্নীতি রোধের প্রয়াস সফল হবে না, বরং ব্যাহত হবে উন্নয়ন কর্মকাণ্ড। এ ছাড়া দুদক যেমন দুর্নীতির তদন্ত করবে নিরপেক্ষভাবে, তেমনি আইনি প্রক্রিয়ায় স্বচ্ছতা নিশ্চিত করতে বিচার বিভাগকেও স্বাধীনভাবে কাজ করতে হবে। তা না হলে দুর্নীতি দমনের প্রয়াস মাঝপথে থমকে যাবে।\nঢাকায় ইউরোপীয় ইউনিয়নের রাষ্ট্রদূত স্টিফেন ফ্রোইন ৮ মে ঢাকায় এক সংবাদ সম্মেলনে দুদকের ক্ষমতা খর্ব করার বিষয়ে নেতিবাচক প্রতিক্রিয়া দেখান। তিনি বলেন, দুদককে রাজনৈতিক প্রভাবমুক্ত একটি নিরপেক্ষ সংস্থা হতে হবে। পাশাপাশি বিচার বিভাগকেও স্বাধীন হতে হবে।\nগত ফেব্রুয়ারিতে বাংলাদেশ উন্নয়ন ফোরামের (বিডিএফ) বৈঠকে সামগ্রিকভাবে দুর্নীতি দূরীকরণকে অগ্রাধিকার দেওয়ার কথা বারবার এসেছে। উন্নয়ন সহযোগীরা বিশেষ করে উন্নয়ন প্রকল্পের আর্থিক ব্যবস্থাপনায় যাতে স্বচ্ছতা নিশ্চিত করা হয়, সে বিষয়ের ওপর গুরুত্ব দেওয়া হয়। তা ছাড়া প্রকল্প বাস্তবায়নে গুণগত মান নিশ্চিত করার ব্যাপারে কতটা গুরুত্ব দেওয়া হয়েছে, সে প্রসঙ্গটিও এসেছে।\nএদিকে বার্ষিক উন্নয়ন কর্মসূচির (এডিপি) ধীরগতির বিষয়েও উন্নয়ন সহযোগীরা সরকারের কাছে তাদের অসন্তোষ প্রকাশ করেছে। কূটনীতিক সূত্রে জানা গেছে, গত ডিসেম্বরে ঢাকায় ইউরোপীয় ইউনিয়নের প্রধান হিসেবে সুইডেনের রাষ্ট্রদূত ব্রিট এফ হ্যাগস্টর্ম অর্থমন্ত্রী আবুল মাল আবদুল মুহিতের কাছে লেখা চিঠিতে তাঁদের উদ্বেগের বিষয়টি তুলে ধরেন। চিঠিতে বলা হয়, যে পদ্ধতিতে এডিপির বাস্তবায়ন হচ্ছে, তা সন্তোষজনক নয়। এভাবে এডিপির বাস্তবায়ন প্রক্রিয়া চলতে থাকলে ২০২১ সালের মধ্যে বাংলাদেশের মধ্য আয়ের দেশে পরিণত হওয়ার লক্ষ্য পূরণ হবে না। এ ছাড়া সরকারি ক্রয়সংক্রান্ত আইন ও বিধি সংশোধনীর সমালোচনা করে চিঠিতে বলা হয়, এ আইন আন্তর্জাতিক মানের হওয়া বাঞ্ছনীয়।